ส่วนที่ 1

การประกอบธุรกิจ

  -----------------------------------------------------------------------
  1.นโยบายและภาพรวมการประกอบธุรกิจ

  -----------------------------------------------------------------------

1.  วิสัยทัศน์ พันธกิจ

วิสัยทัศน์ “ทางเลือกบนความเชื่อมั่นสำหรับลูกค้า คู่ค้า และนักลงทุน”

พันธกิจ

-   เราเน้นคุณค่าที่เหนือกว่า โดยนำเสนอสินค้าที่ดีและให้บริการอย่างครบวงจร
    โดยยึดมั่นความพึงพอใจของลูกค้าเป็นสำคัญ

-   เราเป็นองค์กรที่ปรับตัวอย่างต่อเนื่อง และเสริมสร้างบรรยากาศนวัตกรรม
    เพื่อพร้อมเสมอสำหรับการเปลี่ยนแปลง

-   เราเป็นผู้นำในการใช้เทคโนโลยีสารสนเทศเพื่อประโยชน์ทางด้านธุรกิจขององค์กร

-   เราเน้นความแข็งแกร่งทางด้านการเงินและทรัพยากรมนุษย์

-   เราดำเนินธุรกิจด้วยความเป็นธรรมต่อผู้ถือหุ้น พนักงาน และสังคม

    1.2 ประวัติความเป็นมา การเปลี่ยนแปลง และพัฒนาการที่สำคัญ

บริษัท ล็อกซเล่ย์ จำกัด (มหาชน) (“บริษัทฯ” หรือ “ล็อกซเล่ย์”)
เป็นบริษัทที่ประกอบกิจการมานานกว่า 74 ปี เดิมชื่อ บริษัท ล็อกซเล่ย์ ไรซ์ กัมปะนี (กรุงเทพฯ)
จำกัด จดทะเบียนก่อตั้งเป็นบริษัทจำกัดเมื่อวันที่ 15 มกราคม พ.ศ. 2482
ด้วยการร่วมทุนระหว่างนายอึ้งยกหลง ล่ำซำ กับ นายแอนดรูว์ บิตตี้ (จากบริษัท ดับบลิว อาร์
ล็อกซเล่ย์ ในฮ่องกง) มีวัตถุประสงค์เพื่อประกอบธุรกิจส่งออกสินค้าทางการเกษตร เช่น ข้าว
และไม้ เป็นต้น

ตลอด 74 ปี ในการดำเนินธุรกิจ บริษัทฯ มีการเติบโตอย่างต่อเนื่องตั้งแต่ปีก่อตั้งบริษัท ต่อมาในปี
พ.ศ. 2500 บริษัท ล็อกซเล่ย์ ไรซ์ กัมปะนี (กรุงเทพฯ) จำกัด ได้เปลี่ยนชื่อเป็น บริษัท
ล็อกซเล่ย์ (กรุงเทพฯ) จำกัด และขยายธุรกิจการส่งออกสินค้าเพิ่มเติม อีกทั้งเพิ่มธุรกิจนำเข้า
และจัดจำหน่ายสินค้าจากต่างประเทศตลอดจนการให้บริการสินค้าทางด้านอุตสาหกรรมและสินค้าเทคโนโลยีชั้นสูง
ผลจากชื่อเสียงที่ดีในการดำเนินธุรกิจของบริษัทฯ
ทำให้ผู้ประกอบการชั้นนำทั้งในและต่างประเทศเข้าร่วมธุรกิจต่างๆ กับบริษัทฯ เสมอมา
จนกระทั่งช่วงปี พ.ศ. 2531 บริษัทฯ ได้เริ่มดำเนินธุรกิจด้านเทคโนโลยีอย่างเต็มตัว
ถือเป็นการเพิ่มศักยภาพในการขยายสาขาธุรกิจตอบสนองความต้องการของตลาดที่เปลี่ยนแปลงไปตามยุคสมัย

บริษัทฯ ได้แปรสภาพจากบริษัทจำกัดเป็นบริษัทมหาชน เมื่อวันที่ 1 เมษายน 2536
และได้จดทะเบียนอยู่ในตลาดหลักทรัพย์แห่งประเทศไทยในกลุ่มพาณิชย์ โดยใช้ชื่อ “LOXLEY”
ทำการซื้อขายในตลาดหลักทรัพย์ ตั้งแต่วันที่ 25 มกราคม 2537

บริษัทฯ มีความมุ่งมั่นที่จะดำเนินธุรกิจแบบครบวงจร มุ่งเน้นสร้างความเจริญเติบโตที่มีคุณภาพ
เพื่อตอบสนองความต้องการของลูกค้า
และบริหารทรัพย์สินที่มีอยู่ให้เกิดมูลค่าสูงสุดตามหลักการเพิ่มมูลค่าทางเศรษฐกิจ
และรักษาประโยชน์ให้แก่ผู้ถือหุ้น

พัฒนาการ 74 ปีของล็อกซเล่ย์ แบ่งเป็น 3 ยุค คือ

-   ยุคแรก ตั้งแต่ก่อตั้งบริษัท ในปี พ.ศ. 2482 – พ.ศ. 2495

  บริษัทฯ เริ่มดำเนินธุรกิจโดยการส่งออกสินค้าเกษตร เช่น ข้าว และไม้เป็นส่วนใหญ่
  ก่อนขยายธุรกิจไปสู่

การนำเข้าสินค้าในช่วงหลังสงครามโลก ครั้งที่ 2

-   ยุคที่ 2 ปี พ.ศ. 2496 – พ.ศ. 2530

  ช่วงแรกบริษัทฯ นำเข้าสินค้าจากอังกฤษเป็นส่วนใหญ่ ทั้งสินค้าเครื่องยนต์ อุปกรณ์ไฟฟ้า
  และมอเตอร์

ต่อมาจึงเพิ่มการนำเข้าสินค้าจากประเทศในแถบเอเชีย เช่น เครื่องยนต์จากญี่ปุ่น แป้ง
คอสเมติกจากเกาหลี และเริ่มจำหน่ายสินค้าอุตสาหกรรม
และสินค้าเทคโนโลยีชั้นสูงจากต่างประเทศมากขึ้น เช่น เครื่องพิมพ์ดีดยี่ห้อโอลิเวตตี้ (Olivetti)
ซึ่งการสะสมทักษะและความเชี่ยวชาญในธุรกิจสินค้าไฮเทคในยุคนี้
เป็นจุดเริ่มต้นของการขยายธุรกิจของบริษัทฯ เข้าสู่ธุรกิจเทคโนโลยีอย่างเต็มตัวในยุคต่อมา

-   ยุคที่ 3 ปี พ.ศ. 2531 – ปัจจุบัน

  บริษัทฯ ขยายธุรกิจไปด้านโครงสร้างสาธารณูปโภค โทรคมนาคม พลังงาน
  เทคโนโลยีสารสนเทศและ

การสื่อสาร รวมถึงสินค้าอุปโภค บริโภค และงานบริการ โดยการพัฒนาระบบงานต่างๆ
และสินค้าขึ้นมาเอง เป็นตัวแทนจำหน่าย
หรือร่วมทุนกับผู้ประกอบการอื่นที่เป็นเจ้าของเทคโนโลยีหรือสินค้าที่ได้รับการยอมรับในคุณภาพทั้งระดับประเทศและสากล
ปัจจุบัน ล็อกซเล่ย์จึงเป็นศูนย์รวมของความต้องการของลูกค้าในทุกด้าน

ภาพรวมการประกอบธุรกิจของบริษัท

ธุรกิจหลักของบริษัท คือ ธุรกิจเทคโนโลยี ธุรกิจการค้า ธุรกิจบริการ และธุรกิจร่วมทุน

สายธุรกิจเทคโนโลยี ที่ดูแลงานโครงการขนาดใหญ่และโครงการขนาดเล็ก
การบริหารภายในประกอบ ด้วย กลุ่มสารสนเทศและคมนาคม กลุ่มเทคโนโลยี
และกลุ่มงานโครงการ เป็นหน่วยธุรกิจที่รองรับงานทั้งลูกค้าภาครัฐ รัฐวิสาหกิจและเอกชน
โดยจำหน่ายและให้บริการทางด้านอินฟอร์เมชั่นเทคโนโลยี โครงสร้างพื้นฐาน โทรคมนาคม
คอนซูเมอร์อิเล็กทรอนิกส์ และอื่นๆ

สายธุรกิจการค้า จะเกี่ยวข้องกับธุรกิจซื้อมาขายไปจะดำเนินงานภายใต้กลุ่มธุรกิจการค้า
รองรับการขายสินค้าทั้งในประเทศและต่างประเทศ โดยมีสินค้าหลากหลายชนิด เช่น
สินค้าเคมีภัณฑ์ประเภทต่างๆ ที่ใช้ในโรงงานอุตสาหกรรม เช่น อุตสาหกรรมผลิตภัณฑ์ทำความสะอาด
เครื่องสำอางค์ อาหารและยา อาหารสัตว์ เซรามิกและแก้ว ยางและพลาสติก สิ่งทอ เป็นต้น
รวมทั้งจำหน่ายผลิตภัณฑ์ก่อสร้าง สินค้าอุปโภคบริโภค และบริการร้านอาหาร

สายธุรกิจบริการ เป็นผู้ให้บริการงานด้านการรักษาความปลอดภัยโดยให้บริการทั่วประเทศ
ทั้งภาครัฐและเอกชน เช่น งานรักษาความปลอดภัยที่สนามบินสุวรรณภูมิ
งานรักษาความปลอดภัยสนามบินนานาชาติตามหัวเมืองใหญ่
งานรักษาความปลอดภัยของโรงแรมและบริษัทอุตสาหกรรมต่างๆ เป็นต้น นอกจากนี้
ยังมีงานบริการด้านการตัดต่อภาพยนตร์โฆษณาให้ลูกค้าทั้งในประเทศและต่างประเทศ

สายธุรกิจร่วมทุน เป็นเงินลงทุนในบริษัทร่วม
โดยบริษัทได้ร่วมลงทุนกับพันธมิตรทางการค้าที่มีความชำนาญการและชื่อเสียงเป็นที่ยอมรับในระดับสากล

โครงสร้างบริษัทแยกตามกลุ่ม โดยแบ่งโครงสร้างตามสายธุรกิจได้ดังนี้

[]

1.3 โครงสร้างการถือหุ้นของบริษัท บริษัทย่อย กิจการที่ควบคุมร่วมกัน และบริษัทร่วม

ณ วันที่ 31 ธันวาคม 2556 บริษัทถือหุ้นในนิติบุคคลอื่นทั้งทางตรงและทางอ้อมทั้งสิ้น 40 แห่ง
แบ่งเป็น 1) บริษัทย่อย 21 แห่ง 2) กิจการที่ควบคุมร่วมกัน 3 แห่ง และ 3) บริษัทร่วม 16 แห่ง
ดังนี้

[]

บริษัทย่อยทางตรง

+---+-----------------+---------------+----------------+------+------+
| ล | ชื่อบริษัท          | ที่อยู่           | ประเภทธุรกิจ     | ทุน   | ส    |
| ำ |                 |               |                | จดทะ | ัดส่วน |
| ด |                 |               |                | เบียน |      |
| ับ |                 |               |                |      | การ  |
|   |                 |               |                | (ล้าน | ลงทุน |
|   |                 |               |                | บาท) |      |
|   |                 |               |                |      | (%)  |
+===+=================+===============+================+======+======+
| 1 | บริษัท ดาต้า มายนิ่ง | เลขที่ 102 ถนน  | ประกอบกิจการค้า  | 8    | 99   |
|   | จำกัด            | ณ ระนอง       | ให้บร           |      |      |
|   |                 | แขวงคลองเตย   | ิการระบบอุปกรณ์เท |      |      |
|   | (Data Mining)   | เขตคลองเตย    | คโนโลยีสารสนเทศ |      |      |
|   |                 | กรุงเทพมหานคร  | และคอมพิวเตอร์   |      |      |
+---+-----------------+---------------+----------------+------+------+
| 2 | บริษัท ล็อกซบิท     | เลขที่ 102/99   | ปร             | 375  | 99   |
|   | จำกัด (มหาชน)    | ถนน ณ ระนอง   | ะกอบกิจการค้าจำห |      |      |
|   |                 | แขวงคลองเตย   | น่ายเครื่องบริการอ |      |      |
|   | (LOXBIT)        | เขตคลองเตย    | ัตโนมัติทางการเงิน |      |      |
|   |                 | กรุงเทพมหานคร  | เค             |      |      |
|   |                 |               | รื่องคอมพิวเตอร์แล |      |      |
|   |                 |               | ะโปรแกรมคอมพิวเ |      |      |
|   |                 |               | ตอร์สำหรับธนาคาร |      |      |
+---+-----------------+---------------+----------------+------+------+
| 3 | บริษัท ล็อกซเล่ย์    | เลขที่ 102 ถนน  | บริษัทลงทุน       | 1    | 99   |
|   | จ็อยท์ แอนด์ โฮลด์  | ณ ระนอง       | (โฮลดิ้ง)        | ,000 |      |
|   | จำกัด            | แขวงคลองเตย   |                |      |      |
|   |                 | เขตคลองเตย    |                |      |      |
|   | (Loxley J&H)    | กรุงเทพมหานคร  |                |      |      |
+---+-----------------+---------------+----------------+------+------+
| 4 | บริษัท ล็อกซเล่ย์    | เลขที่ 193/62   | จำหน่ายซิมการ์ด   | 20   | 99   |
|   | โมบาย จำกัด      | ชั้น 16         | 3G             |      |      |
|   |                 | อาคารเลครัชดา  | และอุปกรณ์เชื่อมต่อ |      |      |
|   | (Loxley Mobile) | ถนนรัชดาภิเษก   | อิเล็กทรอ        |      |      |
|   |                 | แขวงคลองเตย   | นิกส์ในรูปแบบต่างๆ |      |      |
|   |                 | เขตคลองเตย    |                |      |      |
|   |                 | กรุงเทพมหานคร  |                |      |      |
+---+-----------------+---------------+----------------+------+------+
| 5 | บริษัท แอล ฟู้ด     | เลขที่ 102 ถนน  | ธุรก            | 20   | 99   |
|   | โซลูชันส์ จำกัด     | ณ ระนอง       | ิจบริการด้านอาหาร |      |      |
|   |                 | แขวงคลองเตย   |                |      |      |
|   | (L Food)        | เขตคลองเตย    |                |      |      |
|   |                 | กรุงเทพมหานคร  |                |      |      |
+---+-----------------+---------------+----------------+------+------+
| 6 | บริษัท ล็อกซเล่ย์    | Room 2011,    | การค้าในจีน –    | 0.16 | 99   |
|   | อินเตอร์เทรด      | 20th Floor,   | กวางเจา        | ล้าน  |      |
|   | (กวางโจว) จำกัด  |               |                | ดอ   |      |
|   |                 | 33 Yian       |                | ลล่าร |      |
|   | (Loxley         | Plaza,        |                | ์สหรัฐ |      |
|   | Intertrade)     | Jianshe Liu   |                |      |      |
|   |                 | Rd., Yaexiu,  |                |      |      |
|   |                 | Guangzhou     |                |      |      |
|   |                 | 510060        |                |      |      |
+---+-----------------+---------------+----------------+------+------+
| 7 | บริษัท แอล กรีน    | เลขที่ 102 ถนน  | บริการจัดหา      | 10   | 99   |
|   | โซลูชั่น จำกัด      | ณ ระนอง       | ออกแบบแล       |      |      |
|   |                 | แขวงคลองเตย   | ะวางระบบงานเกี่ย |      |      |
|   | (L Green        | เขตคลองเตย    | วกับพลังงานทดแทน |      |      |
|   | Solution)       | กรุงเทพมหานคร  | และการกำ       |      |      |
|   |                 |               | จัดขยะและของเสีย |      |      |
+---+-----------------+---------------+----------------+------+------+
|   |                 |               |                |      |      |
+---+-----------------+---------------+----------------+------+------+
| 8 | บริษัท ล็อกซเล่ย์    | เลขที่ 555      | จำหน่ายและให้บ   | 275  | 80   |
|   | ไวร์เลส จำกัด     | อาคารรสา      | ริการระบบโทรคมน |      |      |
|   | (มหาชน) (Loxley | ทาวเวอร์       | าคมและสารสนเทศ |      |      |
|   | Wireless)       | ถนนพหลโยธิน    |                |      |      |
|   |                 | แขวงจตุจักร     |                |      |      |
|   | (แปรส           | เขตจตุจักร      |                |      |      |
|   | ภาพเป็นบริษัทมหาชน | กรุงเทพมหานคร  |                |      |      |
|   | เมื่อ 8 กรกฎาคม   |               |                |      |      |
|   | 2556)           |               |                |      |      |
+---+-----------------+---------------+----------------+------+------+
| 9 | บริษัท กรีน        | เลขที่ 102 ถนน  | ผลิตและจ        | 4    | 75   |
|   | เนเจอรัล โปรดักส์  | ณ ระนอง       | ำหน่ายน้ำมันมะกรูด |      |      |
|   | จำกัด            | แขวงคลองเตย   |                |      |      |
|   |                 | เขตคลองเตย    |                |      |      |
|   | (Green Natural  | กรุงเทพมหานคร  |                |      |      |
|   | Product)        |               |                |      |      |
+---+-----------------+---------------+----------------+------+------+
| 1 | บริษัท เอเชีย      | เลขที่ 102 ถนน  | ให้บริการรักษาคว  | 100  | 69   |
| 0 | ซิเคียวริตี้         | ณ ระนอง       | ามปลอดภัยและอื่นๆ |      |      |
|   | เมเนจเม้นท์ จำกัด  | แขวงคลองเตย   |                |      |      |
|   |                 | เขตคลองเตย    |                |      |      |
|   | (ASM)           | กรุงเทพมหานคร  |                |      |      |
+---+-----------------+---------------+----------------+------+------+
| 1 | บริษัท ล็อกซเล่ย์    | เลขที่ 102 ถนน  | ธุรก            | 133  | 66   |
| 1 | พร็อพเพอร์ตี้       | ณ ระนอง       | ิจให้เช่าพื้นที่อาคาร |      |      |
|   | ดีเวลลอปเม้นท์     | แขวงคลองเตย   | สำนักงา         |      |      |
|   | จำกัด            | เขตคลองเตย    | นและให้บริการอื่นๆ |      |      |
|   |                 | กรุงเทพมหานคร  |                |      |      |
|   | (Lox Prop)      |               |                |      |      |
+---+-----------------+---------------+----------------+------+------+
| 1 | บริษัท พาร์ทโซน    | เลขที่ 128      | จำหน่ายเครื่องมือ  | 25   | 64   |
| 2 | (ประเทศไทย)     | ถนนเสรีไทย     | อะไหล่แล        |      |      |
|   | จำกัด            | แขวงคันนายาว   | ะอุปกรณ์ยานพาหนะ |      |      |
|   |                 | เขตคันนายาว    |                |      |      |
|   | (Part Zone)     | กรุงเทพมหานคร  |                |      |      |
+---+-----------------+---------------+----------------+------+------+
| 1 | บริษัท การค้าลาว   | Unit 36, Bon  | การค้าในสปป.ลาว | 4    | 62   |
| 3 | จำกัด            | Dongpalad,    |                | ,135 |      |
|   |                 | Alley 10      |                | ล    |      |
|   | (SCL)           | Chanthabouly  |                | ้านกีบ |      |
|   |                 | Disttrict,    |                |      |      |
|   |                 | Vieutiane,    |                |      |      |
|   |                 | LAO. P.D.R.   |                |      |      |
+---+-----------------+---------------+----------------+------+------+
| 1 | บริษัท แอล ฟอร์ซ 1 | เลขที่ 102 ถนน  | จัดหา ผลิต       | 20   | 60   |
| 4 | จำกัด            | ณ ระนอง       | จำหน่ายเครื่อง    |      |      |
|   |                 | แขวงคลองเตย   | ฝึกยิงเป         |      |      |
|   | (L Force1)      | เขตคลองเตย    | ้านิ่งเป้าเคลื่อนไหว |      |      |
|   |                 | กรุงเทพมหานคร  |                |      |      |
+---+-----------------+---------------+----------------+------+------+
| 1 | บริษัท ล็อกซเล่ย์    | เลขที่ 102 ถนน  | บริษัทลงทุน       | 99   | 51   |
| 5 | โกลบอล จำกัด     | ณ ระนอง       | (โฮลดิ้ง)        |      |      |
|   |                 | แขวงคลองเตย   |                |      |      |
|   | (L Global)      | เขตคลองเตย    |                |      |      |
|   |                 | กรุงเทพมหานคร  |                |      |      |
+---+-----------------+---------------+----------------+------+------+
| 1 | บริษัท ล็อกซเล่ย์    | เลขที่ 102      | จำหน่ายส        | 50   | 50   |
| 6 | เทรดดิ้ง จำกัด     | อาคารล็อกซเล่ย์  | ินค้าอุปโภค-บริโภค |      |      |
|   |                 | ถนน ณ ระนอง   |                |      |      |
|   | (Lox Trading)   | แขวงคลองเตย   |                |      |      |
|   |                 | เขตคลองเตย    |                |      |      |
|   |                 | กรุงเทพมหานคร  |                |      |      |
+---+-----------------+---------------+----------------+------+------+

บริษัทย่อยทางอ้อม

+---+-----------------+---------------+---------------+------+------+
| ล | ชื่อบริษัท          | ที่อยู่           | ประเภทธุรกิจ    | ทุน   | ส    |
| ำ |                 |               |               | จดทะ | ัดส่วน |
| ด |                 |               |               | เบียน |      |
| ับ |                 |               |               |      | การ  |
|   |                 |               |               | (ล้าน | ลงทุน |
|   |                 |               |               | บาท) |      |
|   |                 |               |               |      | (%)  |
+===+=================+===============+===============+======+======+
| 1 | บริษัท โปรเฟสชั่นนัล | เลขที่ 102/99   | บริการจัดหา     | 230  | 99   |
| 7 | คอมพิวเตอร์ จำกัด  | ถนน ณ ระนอง   | บำรุงรักษา      |      |      |
|   | (PCC)           | แขวงคลองเตย   | วางระบบงาน    |      |      |
|   |                 | เขตคลองเตย    | และติดตั้งเ      |      |      |
|   |                 | กรุงเทพมหานคร  | ครื่องคอมพิวเตอร์ |      |      |
|   |                 |               | รวมทั้งใ        |      |      |
|   |                 |               | ห้การบริการบริหา |      |      |
|   |                 |               | รศูนย์คอมพิวเตอร์ |      |      |
+---+-----------------+---------------+---------------+------+------+
| 1 | บริษัท ล็อกซบิท พีเอ | เลขที่ 102      | ประกอบก       | 45   | 99   |
| 8 | จำกัด (มหาชน)    | อาคารล็อกซเล่ย์  | ิจการโทรคมนาคม |      |      |
|   | (LOXBIT PA)     | ชั้น 14 ถนน ณ   | บริการฐาน      |      |      |
|   |                 | ระนอง         | ข้อมูลคอมพิวเตอร์ |      |      |
|   |                 | แขวงคลองเตย   |               |      |      |
|   |                 | เขตคลองเตย    |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 1 | บริษัท เน็ทวัน      | เลขที่ 408/81   | ป             | 70   | 99   |
| 9 | เน็ทเวิร์ค โซลูชั่น   | อาค           | ระกอบกิจการค้าเ |      |      |
|   | จำกัด            | ารพหลโยธินเพลส | ครื่องคอมพิวเตอร์ |      |      |
|   | (NETONE)        | ชั้น 19 ถนน     | รวมทั้งอะไหล่    |      |      |
|   |                 | พหลโยธิน       | และอ          |      |      |
|   |                 | แขวงสามเสนใน  | ุปกรณ์คอมพิวเตอร์ |      |      |
|   |                 | เขตพญาไท      | ทุกชนิด         |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 2 | บริษัท ไทยเกทเวย์  | เลขที่ 102 ถนน  | ป             | 20   | 99   |
| 0 | จำกัด            | ณ ระนอง       | ระกอบกิจการค้าเ |      |      |
|   | (Thai Gateway)  | แขวงคลองเตย   | ครื่องโทรคมนาคม |      |      |
|   |                 | เขตคลองเตย    |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 2 | บริษัท แอล        | เลขที่          | บริการติดตั้ง     | 5    | 99   |
| 1 | ฮาร์ดแวร์ แอนด์    | 44/385-389    | ซ่อมแซม        |      |      |
|   | เซอร์วิส จำกัด     | หมู่ที่ 10        | อุปกรณ์ด้าน IT   |      |      |
|   | (L Hardware)    | ถนนนวมินทร์     | รวมทั้งจำ       |      |      |
|   |                 | แขวงคลองกุ่ม    | หน่ายคอมพิวเตอร์ |      |      |
|   |                 | เขตบึงกุ่ม       | และอุปกรณ์ต่อพ่วง |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+

กิจการที่ควบคุมร่วมกันทางตรง

+---+-----------------+---------------+---------------+------+------+
| ล | ชื่อบริษัท          | ที่อยู่           | ประเภทธุรกิจ    | ทุน   | ส    |
| ำ |                 |               |               | จดทะ | ัดส่วน |
| ด |                 |               |               | เบียน |      |
| ับ |                 |               |               |      | การ  |
|   |                 |               |               | (ล้าน | ลงทุน |
|   |                 |               |               | บาท) |      |
|   |                 |               |               |      | (%)  |
+===+=================+===============+===============+======+======+
| 1 | บริษัท แอล เอส    | เลขที่ 102 ถนน  | ให            | 10   | 50   |
|   | เทคโนโลยี โซลูชั่นส์ | ณ ระนอง       | ้บริการเทคโนโลย |      |      |
|   | จำกัด(LS)        | แขวงคลองเตย   | ีด้านความปลอดภัย |      |      |
|   |                 | เขตคลองเตย    |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+

กิจการที่ควบคุมร่วมกันทางอ้อม

+---+-----------------+---------------+---------------+------+------+
| ล | ชื่อบริษัท          | ที่อยู่           | ประเภทธุรกิจ    | ทุน   | ส    |
| ำ |                 |               |               | จดทะ | ัดส่วน |
| ด |                 |               |               | เบียน |      |
| ับ |                 |               |               |      | การ  |
|   |                 |               |               | (ล้าน | ลงทุน |
|   |                 |               |               | บาท) |      |
|   |                 |               |               |      | (%)  |
+===+=================+===============+===============+======+======+
| 2 | บริษัท ล็อกซเล่ย์    | เลขที่ 2        | ให้บริก         | 200  | 40   |
|   | แอนด์ เอไอที      | ซอยพหลโยธิน 19 | ารรับเหมาติดตั้งง |      |      |
|   | โฮลดิ้ง จำกัด      | แขวงจตุจักร     | านด้านสื่อสารโทร |      |      |
|   | (LAH)           | เขตจตุจักร      | คมนาคมโรงไฟฟ้า |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 3 | บริษัท            | เลขที่ 2        | ให้บริการติดตั้ง   | 200  | 22   |
|   | อัน              | ซอยพหลโยธิน 19 | ดูแลรักษา       |      |      |
|   | ดามันซับมารีนเคเบิ้ล | แขวงจตุจักร     | ซ่อมแซมแล      |      |      |
|   | จำกัด            | เขตจตุจักร      | ะจำหน่ายอุปกรณ์ส |      |      |
|   |                 | กรุงเทพมหานคร  | ื่อสารโทรคมนาคม |      |      |
|   | (ASC)           |               |               |      |      |
+---+-----------------+---------------+---------------+------+------+

บริษัทร่วมทางตรง

+---+-----------------+---------------+---------------+------+------+
| ล | ชื่อบริษัท          | ที่อยู่           | ประเภทธุรกิจ    | ทุน   | ส    |
| ำ |                 |               |               | จดทะ | ัดส่วน |
| ด |                 |               |               | เบียน |      |
| ับ |                 |               |               |      | การ  |
|   |                 |               |               | (ล้าน | ลงทุน |
|   |                 |               |               | บาท) |      |
|   |                 |               |               |      | (%)  |
+===+=================+===============+===============+======+======+
| 1 | บริษัท โอเรียนทัล   | เลขที่ 333/3    | รับจ้างทำภาพเท  | 150  | 50   |
|   | โพสท์ จำกัด       | ห             | คนิคสำหรับโฆษณา |      |      |
|   | (OP)            | มู่บ้านรัชดานิเวศน์ | และภาพยนตร์ฟิล์ม |      |      |
|   |                 | ซอย19         |               |      |      |
|   |                 | ถนนประชาอุทิศ   |               |      |      |
|   |                 | แขวงสามเสนนอก |               |      |      |
|   |                 |               |               |      |      |
|   |                 | เขตห้วยขวาง    |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 2 | บริษัท แอล โซลาร์  | เลขที่ 102 ถนน  | ผลิตและจ       | 220  | 45   |
|   | 1 จำกัด          | ณ ระนอง       | ำหน่ายไฟฟ้าจากพ |      |      |
|   | (L Solar1)      | แขวงคลองเตย   | ลังงานแสงอาทิตย์ |      |      |
|   |                 | เขตคลองเตย    |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 3 | บริษัท            | เลขที่ 989      | ธุรกิจผ         | 100  | 40   |
|   | ไทยไฟเบอร์ออพติคส์ | อาคารสยาม     | ลิตและจำหน่ายเค |      |      |
|   | จำกัด            |               | เบิลใยแก้วนำแสง |      |      |
|   | (TFOC)          | ทาวเวอร์       |               |      |      |
|   |                 | ถนนพระราม 1   |               |      |      |
|   |                 |               |               |      |      |
|   |                 | แขวงปทุมวัน     |               |      |      |
|   |                 | เขตปทุมวัน      |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 4 | บริษัท ล็อกซเล่ย์    | เลขที่ 102 ถนน  | ขายแ          | 300  | 35   |
|   | จีเท็ค เทคโนโลยี   | ณ ระนอง       | ละให้บริการระบบ |      |      |
|   | จำกัด            | แขวงคลองเตย   | เทคโนโลยีสารสน |      |      |
|   | (LGT)           | เขตคลองเตย    | เทศและระบบจำห |      |      |
|   |                 | กรุงเทพมหานคร  | น่ายสลากออนไลน์ |      |      |
+---+-----------------+---------------+---------------+------+------+
| 5 | บริษัท การ์ดไฟร์    | เลขที่ 1780     | นำเข้าและจำหน  | 20   | 30   |
|   | จำกัด            | อาคารเตียวฮง   | ่ายระบบป้องกันภัย |      |      |
|   | (Guardfire)     | บางนา         |               |      |      |
|   |                 | ถนนบางนา-ตราด |               |      |      |
|   |                 |               |               |      |      |
|   |                 | แขวงบางนา     |               |      |      |
|   |                 | เขตบางน       |               |      |      |
|   |                 | ากรุงเทพมหานคร |               |      |      |
+---+-----------------+---------------+---------------+------+------+
| 6 | บริษัท ธัญธิญะ      | เลขที่ 96/286   | ผลิตและจำหน่าย  | 4    | 30   |
|   | เทคโนโลยี จำกัด   | ซอยเสนาวัฒนา   | ระบบแล        |      |      |
|   | (Thantiya)      | ถนนพหลโยธิน    | ะอุปกรณ์จัดการน้ำ |      |      |
|   |                 | แขวงอนุสาวรีย์   | น้ำเสีย         |      |      |
|   |                 | เขตบางเขน     |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 7 | บริษัท โมบาย      | เลขที่ 128/224, | ให้บ           | 184  | 27   |
|   | อินโนเวชั่น จำกัด   | 227, 228      | ริการระบบบริหาร |      |      |
|   | (MI)            | อา            | แล            |      |      |
|   |                 | คารพญาไทพลาซ่า | ะติดตามพิกัดตำแห |      |      |
|   |                 | ชั้น 21         | น่งยานพาหนะแบบ |      |      |
|   |                 | ถนนพญาไท      | Real Time     |      |      |
|   |                 | แขวงทุ่งพญาไท   |               |      |      |
|   |                 | เขตราชเทวี     |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 8 | บริษัท โฟเซโก้     | เลขที่ 170/69   | ผล            | 10   | 26   |
|   | (ประเทศไทย)     | อาคารโอเชียน   | ิตและจำหน่ายเคมี |      |      |
|   | จำกัด            | ทาวเวอร์ 1 ชั้น  | หล่อหลอมโลหะ   |      |      |
|   | (Foseco)        | 22            |               |      |      |
|   |                 | ถนนรัชดาภิเษก   |               |      |      |
|   |                 | แขวงคลองเตย   |               |      |      |
|   |                 | เขตคลองเตย    |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+
| 9 | บริษัท เอ็นเอส     | เลขที่ 2 ซอยจี 9 | ผลิตและจำหน่าย  | 5    | 20   |
|   | บลูสโคป          | ถนนปกรณ       | แผ่นเหล็กรีดเย็น  | ,000 |      |
|   | (ประเทศไทย)     | ์สงเคราะห์ราษฎร์ | เหล็กเคลือบสังก  |      |      |
|   | จำกัด (NSBT)     | ตำบล มาบตาพุด  | ะสีและอะลูมิเนียม |      |      |
|   | (เดิมชื่อ “บริษัท    | อ             |               |      |      |
|   | บลูสโคป สตีล      | ำเภอเมืองระยอง |               |      |      |
|   | (ประเทศไทย)     | จังหวัดระยอง    |               |      |      |
|   | จำกัด”)          |               |               |      |      |
+---+-----------------+---------------+---------------+------+------+
| 1 | บริษัท เอ็นเอส     | เลขที่16        | ผลิต           | 600  | 20   |
| 0 | บลูสโคป ไลสาจท์   | ซอยพหลโยธิน 96 | ออ            |      |      |
|   | (ประเทศไทย)     | ตำบลประชาธิปัตย์ | กแบบและจำหน่าย |      |      |
|   | จำกัด            |               | หลังคาเหล็กเค   |      |      |
|   | (NSBLT)         | อำเภอธัญบุรี     | ลือบสำหรับอาคาร |      |      |
|   | (เดิมชื่อ “บริษัท    | จังหวัดปทุมธานี   | และอุตสาห      |      |      |
|   | บลูสโคป ไลสาจท์   |               | กรรมการก่อสร้าง |      |      |
|   | (ประเทศไทย)     |               |               |      |      |
|   | จำกัด”)          |               |               |      |      |
+---+-----------------+---------------+---------------+------+------+
| 1 | บริษัท บลูสโคป     | เลขที่ 1010     | ผลิตและจำหน    | 3    | 20   |
| 1 | บิลดิ้งส์           | อาคา          | ่ายอาคารโครงสร |      |      |
|   | (ประเทศไทย)     | รชินวัตรทาวเวอร์ | ้างเหล็กสำเร็จรูป |      |      |
|   | จำกัด            | 3 ชั้น 8        |               |      |      |
|   | (BBT)           | ห้องหมายเลข    |               |      |      |
|   |                 | 803-T         |               |      |      |
|   |                 | ถนนวิภาวดีรังสิต  |               |      |      |
|   |                 | แขวงจตุจักร     |               |      |      |
|   |                 | เขตจตุจักร      |               |      |      |
|   |                 | กรุงเทพมหานคร  |               |      |      |
+---+-----------------+---------------+---------------+------+------+

บริษัทร่วมทางอ้อม

+---+-----------------+----------------+---------------+------+------+
| ล | ชื่อบริษัท          | ที่อยู่            | ประเภทธุรกิจ    | ทุน   | ส    |
| ำ |                 |                |               | จดทะ | ัดส่วน |
| ด |                 |                |               | เบียน |      |
| ับ |                 |                |               |      | การ  |
|   |                 |                |               | (ล้าน | ลงทุน |
|   |                 |                |               | บาท) |      |
|   |                 |                |               |      | (%)  |
+===+=================+================+===============+======+======+
| 1 | บริษัท โพสทิค จำกัด | เลขที่ 333/3 ซอย | รับจ           | 20   | 50   |
| 2 |                 | 19 ถนนประชาอุทิศ | ้างทำภาพเทคนิคช |      |      |
|   | (Postique)      | แขวงสามเสนนอก  | ั้นสูงสำหรับโฆษณา |      |      |
|   |                 | เขตห้วยขวาง     | และภาพยนตร์ฟิล์ม |      |      |
|   |                 | กรุงเทพมหานคร   |               |      |      |
+---+-----------------+----------------+---------------+------+------+
| 1 | บริษัท บีพี-คาสตรอล | เลขที่ 183       | ผ             | 49   | 40   |
| 3 | (ประเทศไทย)     | อาคารรัชนาการ   | ลิตและจำหน่ายผล |      |      |
|   | จำกัด            |                | ิตภัณฑ์น้ำมันหล่อลื่น |      |      |
|   |                 | ชั้น 23          | คาสตรอลและบีพี  |      |      |
|   | (BP Castrol)    | ถนนสาทรใต้      |               |      |      |
|   |                 |                |               |      |      |
|   |                 | แขวงยานนาวา    |               |      |      |
|   |                 | เขตสาทร        |               |      |      |
|   |                 | กรุงเทพมหานคร   |               |      |      |
+---+-----------------+----------------+---------------+------+------+
| 1 | บริษัท อีคาร์ทสตูดิโอ | เลขที่ 129       | บริการออกแบบ   | 3    | 30   |
| 4 | จำกัด            | ถนนพระราม 9    | และ           |      |      |
|   |                 |                | จัดทำเว็บไซด์    |      |      |
|   | (Ecart Studio)  | แขวงห้วยขวาง    |               |      |      |
|   |                 | เขตห้วยขวาง     |               |      |      |
|   |                 | กรุงเทพมหานคร   |               |      |      |
+---+-----------------+----------------+---------------+------+------+
| 1 | บริษัท วิสดอม วาสท์ | 103 หมู่ที่ 2      | บริการเ        | 7    | 30   |
| 5 | จำกัด (Wisdom)   | ตำบลบางขุนกอง   | ทคโนโลยีบนเครือ |      |      |
|   |                 | อำเภอบางกรวย   | ข่ายโทรศัพท์มือถือ |      |      |
|   |                 | จังหวัดนนทบุรี     | และอินเตอร์เน็ต  |      |      |
+---+-----------------+----------------+---------------+------+------+
| 1 | บริษัท เอ็มโอแค็ป   | เลขที่ 989       | จำหน่ายสินค     | 61   | 25   |
| 6 | จำกัด(MOCAP)     | อาคารสยาม      | ้าผ่านทางโทรศัพท์ |      |      |
|   |                 | ทาวเวอร์        |               |      |      |
|   |                 | ถนนพระราม 1    |               |      |      |
|   |                 |                |               |      |      |
|   |                 | แขวงปทุมวัน      |               |      |      |
|   |                 | เขตปทุมวัน       |               |      |      |
|   |                 | กรุงเทพมหานคร   |               |      |      |
+---+-----------------+----------------+---------------+------+------+

+-----------------------------------------------------------------------+
| 1.  ลักษณะการประกอบธุรกิจ                                                |
+-----------------------------------------------------------------------+

โครงสร้างรายได้ของบริษัทและบริษัทย่อย

โครงสร้างรายได้ของบริษัท ล็อกซเล่ย์ จำกัด (มหาชน) และบริษัทย่อย
โดยแยกตามกลุ่มประเภทธุรกิจ เปรียบเทียบข้อมูลสำหรับปีสิ้นสุดวันเดียวกันของปี 2556, 2555
และ 2554

[]

  ------------------ ---------------------- ----------- ------------- ------------- -------------
  ข้อมูลสรุปทางการเงิน                                                                  

  บริษัท ล็อกซเล่ย์ จำกัด                                                                 
  ( มหาชน )                                                                         
  และบริษัทย่อย                                                                        

                                                                                    หน่วย : ล้านบาท

  รายการ                                                2556          2555          2554

                     รายได้รวม                           15,223.57     14,278.54     14,247.66

                     กำไรสุทธิ                            590.27        526.06        298.07

                     กำไรต่อหุ้น ( บาท )                   0.28          0.25          0.15

                     สินทรัพย์รวม                          13,330.06     13,329.97     12,194.26

                     หนี้สินรวม                            7,941.27      8,528.15      7,788.68

                     ทุนที่ออกและเรียกชำระแล้ว               2,099.95      2,000.00      2,000.00

                     มูลค่าหุ้น ( บาท )                     1.00          1.00          1.00

                     ส่วนของผู้ถือหุ้น                        5,388.79      4,801.82      4,405.59

                     เงินปันผลต่อหุ้น ( บาท )                N/A           0.15          0.075
                     จ่ายในปีถัดไป                                                     

                     อัตราเงินปันผลต่อกำไรสุทธิ               N/A           57%           50%
                     (%)                                                            

                                                                                    

  []                                                                                
  ------------------ ---------------------- ----------- ------------- ------------- -------------

[]

  -----------------------------------------------------------------------
  ลักษณะการประกอบธุรกิจ

  -----------------------------------------------------------------------

  -----------------------------------------------------------------------
  2.1 กลุ่มสารสนเทศและโทรคมนาคม

  -----------------------------------------------------------------------

ภาพรวม

บริษัทฯ แบ่งธุรกิจกลุ่มสารสนเทศและโทรคมนาคมเป็น 2 ส่วน คือ
ธุรกิจด้านโทรคมนาคมและธุรกิจด้านคอมพิวเตอร์
โดยหน่วยงานด้านโทรคมนาคมเป็นผู้ให้บริการครบวงจรงานระบบพื้นฐานโทรคมนาคม
และเป็นตัวแทนจำหน่ายผลิตภัณฑ์สื่อสารโทรคมนาคม
รวมทั้งเป็นผู้ให้บริการอินเตอร์เน็ตไร้สายความเร็วสูง
ส่วนหน่วยงานด้านคอมพิวเตอร์เป็นผู้ให้บริการครบวงจรงานระบบการเงิน การธนาคาร
ระบบสารสนเทศ และระบบคอมพิวเตอร์

ในปี 2556 บริษัทฯ ได้ปรับโครงสร้างการจัดการในกลุ่มโดยแปรสภาพบริษัท ล็อกซเล่ย์ ไวร์เลส
จำกัด เป็นบริษัทมหาชน และเพิ่มทุนจดทะเบียนเพื่อรองรับการเสนอขายหุ้น IPO
หลังจากได้รับการอนุมัติขายหุ้นจากสำนักงาน กลต.
รวมทั้งได้โอนย้ายงานและบุคลากรฝ่ายโครงข่ายโทรคมนาคมไปรวมอยู่ในบริษัทย่อยดังกล่าว
เพื่อให้การดำเนินธุรกิจมีความชัดเจน

ฝ่ายโครงข่ายโทรคมนาคม

-   ลักษณะและการจัดหาผลิตภัณฑ์หรือบริการ

ฝ่ายโครงข่ายโทรคมนาคมดำเนินธุรกิจการจัดหาและบริการแบบครบวงจรสำหรับอุปกรณ์โทรคมนาคมขนาดใหญ่
ในลักษณะ System integrator ได้แก่ (1) ระบบสื่อสัญญาณ (Transmission) ประกอบด้วย
อุปกรณ์สื่อสารความเร็วสูง SDH&DWDM อุปกรณ์ Microwave อุปกรณ์สายใยแก้วนำแสง (2)
ระบบสื่อสารผ่านดาวเทียม ประกอบด้วย รถสื่อสารเคลื่อนที่ สถานีดาวเทียม (3) ระบบ Access
Network และ (4) งานก่อสร้างสถานีฐานของโทรศัพท์เคลื่อนที่และโทรศัพท์ประจำที่

-   การตลาดและภาวะการแข่งขัน

ฝ่ายฯ เน้นลูกค้าองค์กรขนาดใหญ่ทั้งภาครัฐและเอกชน เช่น บริษัท กสท โทรคมนาคม จำกัด
(มหาชน) บริษัท ทีโอที จำกัด (มหาชน) การไฟฟ้าส่วนภูมิภาค คณะกรรมการการอุดมศึกษา
กรมการทหารสื่อสาร กองทัพบก เป็นต้น นอกจากนี้
ฝ่ายยังมีบุคลากรที่มีความชำนาญในการบริหารโครงการและสนับสนุนทางเทคนิค
เพื่อให้ลูกค้ามั่นใจว่าจะได้รับมอบระบบที่มีประสิทธิภาพตามที่ต้องการ

งานโครงการส่วนใหญ่เป็นงานในลักษณะของการประมูลซึ่งมีการแข่งขันราคาค่อนข้างสูง โดยเฉพาะ
งานภาครัฐที่ต้องใช้วิธี E-Auction
และคู่แข่งส่วนหนึ่งเป็นบริษัทต่างชาติซึ่งมีศักยภาพสูงทั้งด้านการเงินและเทคโนโลยี อย่างไรก็ตาม
บริษัทฯ
ได้ให้ความสำคัญกับคุณภาพงานบริการและการให้บริการหลังการขายซึ่งเป็นปัจจัยสนับสนุนที่สำคัญในการแข่งขัน
นอกจากนี้ บริษัทฯ
ได้นำเสนอสินค้าที่เหมาะสมกับสภาพธุรกิจและความต้องการของลูกค้าซึ่งเป็นสิ่งที่บริษัทฯ
เน้นความสำคัญมาโดยตลอด

-   งานที่ยังไม่ได้ส่งมอบ

โครงการที่อยู่ระหว่างดำเนินการ ได้แก่
โครงการการติดตั้งโครงข่ายสายใยแก้วนำแสงทางภาคใต้และภาคตะวันออกเฉียงเหนือตอนล่าง
ภายใต้โครงการเครือข่ายการศึกษาแห่งชาติ พ.ศ.2555-2556 ของคณะกรรมการการอุดมศึกษา
โดยมีมูลค่างานที่ยังไม่ส่งมอบจำนวน 478 ล้านบาท ซึ่งคาดว่าจะแล้วเสร็จภายในสิ้นไตรมาสที่ 1 ปี
2557

หมายเหตุ ในปี 2555 ได้มีการปรับเปลี่ยนโครงสร้างธุรกิจเพื่อให้การดำเนินธุรกิจมีความชัดเจน
บริษัทฯ จึงได้โอนย้ายฝ่ายนี้ไปรวมอยู่ใน บริษัท ล็อกซเล่ย์ ไวร์เลส จำกัด
โดยได้โอนย้ายงานและบุคลากรเรียบร้อยแล้ว ดังนั้น ตั้งแต่ปี 2556
การดำเนินธุรกิจที่เกี่ยวข้องกับกิจการโทรคมนาคมจะไปรวมอยู่ในบริษัทดังกล่าว
คงเหลือแต่เฉพาะงานที่ยังไม่ส่งมอบยกมา

บริษัท ล็อกซเล่ย์ ไวร์เลส จำกัด (มหาชน)

-   ลักษณะและการจัดหาผลิตภัณฑ์หรือบริการ

บริษัท ล็อกซเล่ย์ ไวร์เลส จำกัด (มหาชน) เป็นบริษัทย่อยของ บริษัท ล็อกซเล่ย์ จำกัด (มหาชน)
ดำเนินธุรกิจโทรคมนาคม โดยแบ่งออกเป็น 4 ธุรกิจหลัก คือ

  1. บริการสื่อสารโทรคมนาคม เป็นตัวแทนจำหน่ายระบบสื่อสารระดับ Carrier ของ Huawei
  และ Alcatel–Lucent ได้แก่ SDH DWDM NGN อุปกรณ์ Enterprise product ของ
  Astra ได้แก่ PABX รวมถึงให้บริการติดตั้งและการบำรุงรักษาหลังการขาย

  2. บริการสื่อสารไร้สาย เป็นตัวแทนจำหน่ายอุปกรณ์ Micro wave รุ่น Canopy ของบริษัท
  Cambium Networks ให้บริการ Wireless transmission solution ต่างๆ เช่น Radio
  frequency repeater และ VSAT

  3. บริการงานปรับปรุงเครือข่าย
  ให้บริการปรับปรุงคุณภาพเครือข่ายโทรศัพท์มือถือด้วยเทคนิคต่างๆ เช่น การแก้ไขจุดอับสัญญาณ
  เพิ่มอุปกรณ์ทวนและขยายสัญญาณ เพิ่มจุดกระจายสัญญาณให้ครอบคลุมทั้งภายในและภายนอกอาคาร

  4. ผู้ประกอบการโทรคมนาคมประเภท 3
  เป็นผู้ให้บริการสื่อสารข้อมูลความเร็วสูงโดยใช้เทคโนโลยีการสื่อสารไร้สาย เช่น Internet
  broadband, Voice over IP, Video surveillance (CCTV), Virtual private
  network (VPN) โดยเน้นบริการแก่กลุ่มลูกค้าองค์กรและลูกค้าที่มีเครือข่าย

  5. ให้บริการ Outsourcing ระบบงานสารสนเทศ แบบ Cloud Service
  ซึ่งจะมีการติดตั้งอุปกรณ์คอมพิวเตอร์แม่ข่าย (servers) รวมทั้ง server applications
  ที่สามารถให้บริการ cloud solution แบบครบวงจร กลุ่มลูกค้าได้แก่ องค์การค้าครุสภา
  ซึ่งจะมีโครงการติดตั้งใช้งานระบบ POS ที่สาขาต่างๆทั่วประเทศ, ระบบ ERP (Enterprise
  Resource Planning), ระบบขายสินค้า online และ eBook

-   การตลาดและภาวะการแข่งขัน

ปัจจุบันเศรษฐกิจของประเทศมีแนวโน้มขยายตัวอย่างต่อเนื่องและมีการสนับสนุนในหลายด้านจากรัฐบาลในการนำเทคโนโลยีสารสนเทศและการสื่อสารมาใช้ในหน่วยงานของทั้งภาครัฐบาลและภาคเอกชน
เช่น โครงการบริหารจัดการน้ำทั่วประเทศ โครงการ Smart Thailand
โครงการขยายโทรศัพท์เคลื่อนที่ 3G ระยะที่ 2 ของ บมจ.ทีโอที
การให้ใบอนุญาตบริการโทรศัพท์เคลื่อนที่ 3G ของ กสทช.ต่อเอกชน
การให้ใบอนุญาตเพื่อให้บริการช่องทีวีดิจิตอลของ กสทช.แก่เอกชน
ซึ่งผู้ที่ได้รับใบอนุญาตดังกล่าวจะได้รับสิทธิ์ในการให้บริการรายการทีวีบนอุปกรณ์เคลื่อนที่ อาทิ
สมาร์ทโฟน หรือ “โมบายทีวี” ในอนาคต
และโครงการภายใต้แผนงานตามยุทธศาสตร์การพัฒนาโครงสร้างพื้นฐานด้านคมนาคมขนส่งของประเทศ
มูลค่า 2 ล้านล้านบาท จำนวน 57 โครงการ
รวมทั้งผู้บริโภคมีความต้องการในการรับและส่งข้อมูลความเร็วสูงมากขึ้น
ทำให้ผู้ให้บริการโทรคมนาคมทั้งภาครัฐและภาคเอกชนมีการขยายระบบโครงข่ายอย่างต่อเนื่อง
จึงส่งผลให้มูลค่าตลาดรวมของธุรกิจนี้เติบโตขึ้นอย่างต่อเนื่อง ดังนั้น
ความก้าวหน้าทางเทคโนโลยีส่งผลให้เกิดบริการใหม่ๆ ที่แตกต่างมากมาย
แต่ในขณะเดียวกันก็ส่งผลให้เกิดการแข่งขันเพิ่มมากขึ้น
บริษัทผู้ร่วมประมูลงานต่างนำกลยุทธ์ต่างๆมาใช้ในการประมูลงาน
โดยเฉพาะในการประมูลโครงการของผู้ให้บริการโทรคมนาคมภาครัฐ
เนื่องจากมีความเสี่ยงจากการชำระเงินอยู่ในเกณฑ์ต่ำเมื่อเทียบกับโครงการของภาคเอกชน
ผลจากการแข่งขันที่สูงทำให้อัตรากำไรขั้นต้นในแต่ละโครงการลดลง ทั้งนี้ ปัจจัยสำคัญในการประมูล
ได้แก่ คุณภาพของผลิตภัณฑ์ ความสามารถในการนำเสนอ Solutions ที่เหมาะสม
ความสามารถในการบริหารโครงการที่สามารถส่งมอบโครงการภายในระยะเวลาที่กำหนด
รวมทั้งความน่าเชื่อถือและศักยภาพของพันธมิตรทางธุรกิจที่เข้าร่วมประมูลงาน อาทิ
บริษัทผู้ผลิตทั้งในและต่างประเทศ ซึ่งหน่วยงานภาครัฐวิสาหกิจ
หรือบริษัทผู้ให้บริการโทรคมนาคมที่เป็นเจ้าของโครงการในลักษณะดังกล่าวจะยิ่งให้ความสำคัญกับประวัติการทำงานในอดีตของบริษัทผู้ประมูลงานนั้นๆ
ในการนี้ บริษัทฯ เชื่อว่าบริษัทฯ มีข้อได้เปรียบคู่แข่งในด้านความรู้ความชำนาญทางด้านเทคนิค
ความสัมพันธ์อันดีกับบริษัทผู้ผลิต และมีประวัติการทำงานในอดีตที่ดี
โดยเฉพาะในโครงการด้านระบบโทรคมนาคม โครงข่ายเคเบิ้ลใต้น้ำใยแก้วอ่าวไทย
โครงข่ายโทรศัพท์เคลื่อนที่ 3G ประกอบกับความสัมพันธ์ที่ดีกับลูกค้า ทำให้บริษัทฯ จัดอยู่ในอันดับต้นๆ
ของผู้ให้บริการธุรกิจจัดหา ออกแบบและระบบโครงข่ายเทคโนโลยีสารสนเทศและการสื่อสาร

นอกจากนี้บริษัทฯ
ยังคงรักษาและปรับปรุงระดับมาตรฐานของระบบการทำงานภายในองค์กรให้มีคุณภาพและประสิทธิภาพอย่างต่อเนื่อง
โดยเน้นการพัฒนาองค์ความรู้ของบุคลากร ทำให้ทีมงานขาย
ทีมงานสนับสนุนทางเทคนิคและทีมงานบริหารโครงการทันต่อการเปลี่ยนแปลงของเทคโนโลยี
รวมทั้งการเปลี่ยนแปลงในการทำธุรกิจในปัจจุบันและในอนาคต
ซึ่งเป็นส่วนสำคัญในการแข่งขันในระยะยาว
และทำให้บริษัทประสบความสำเร็จในการชนะการประมูลโครงการต่างๆ

-   งานที่ยังไม่ได้ส่งมอบ

บริษัทฯ อยู่ระหว่างดำเนินงานโครงการขนาดใหญ่ 2 โครงการหลัก ได้แก่
โครงการก่อสร้างโครงข่ายเคเบิ้ลใต้น้ำใยแก้ว ของ กสท.โทรคมนาคม
เพื่อรองรับการให้บริการระบบสื่อสารโทรคมนาคมจากภาคพื้นดินไปยังแท่นขุดเจาะน้ำมันในอ่าวไทย
ระยะทางรวม 1,340 กิโลเมตร จากศรีราชา-แท่นขุดเจาะ-สงขลา
โดยมีมูลค่าโครงการที่ยังไม่ส่งมอบประมาณกว่า 2 ล้านบาท คิดเป็นร้อยละ 0.1
ของมูลค่าโครงการ และซึ่งคาดว่าจะแล้วเสร็จภายในสิ้นไตรมาสที่ 1 ปี
2557และโครงการสร้างโครงข่ายโทรศัพท์เคลื่อนที่ยุคที่ 3 (3G) ของ บริษัท ทีโอที จำกัด
(มหาชน) โดยมีมูลค่าโครงการที่ยังไม่ส่งมอบประมาณกว่า 224 ล้านบาท คิดเป็นร้อยละ 5
ของมูลค่าโครงการ และคาดว่าจะแล้วเสร็จภายในสิ้นไตรมาสที่ 2 ปี 2557

อย่างไรก็ดี บริษัทฯ มีมติที่ประชุมคณะกรรมการบริษัทฯ ครั้งที่ 5/2556 ซึ่งประชุมเมื่อวันที่ 15
พฤษภาคม 2556 เพื่ออนุมัติให้นำบริษัท ล็อกซเล่ย์ ไวร์เลส จำกัด ซึ่งบริษัทฯ
ถือหุ้นในสัดส่วนร้อยละ 80 แปรสภาพจากบริษัทจำกัดเป็นบริษัทมหาชน เปลี่ยนแปลงมูลค่าหุ้นที่ตราไว้
(Split Par) จากหุ้นละ 100 บาท เป็นหุ้นละ 1 บาท และเพิ่มทุนจดทะเบียนจาก 275 ล้านบาท
เป็น 368 ล้านบาท โดยการออกหุ้นสามัญเพิ่มทุนจำนวนไม่เกิน 93 ล้านหุ้น
เพื่อเสนอขายให้กับประชาชนทั่วไป แต่ทั้งนี้จะจัดสรรหุ้นไว้ส่วนหนึ่ง จำนวนประมาณ 18.60 ล้านหุ้น
หรือคิดเป็นร้อยละ 20 ของหุ้นที่จะเสนอขาย เพื่อเสนอขายให้แก่ผู้ถือหุ้นของบริษัทฯ ที่ถือหุ้น ณ
วันปิดสมุดทะเบียนที่จะกำหนดหลังจากการเสนอขายหุ้นของบริษัท ล็อกซเล่ย์ ไวร์เลส จำกัด
ได้รับการอนุมัติการขายหุ้นจากสำนักงาน กลต. แล้ว (บริษัท เอกภาวี จำกัด กรรมการ
และผู้บริหารของบริษัทฯ และบริษัทย่อยไม่มีสิทธิซื้อหุ้นส่วนนี้)
ในราคาเท่ากับที่จำหน่ายให้กับประชาชนทั่วไป
ซึ่งจะมีการกำหนดราคาภายหลังจากได้รับการอนุมัติการขายหุ้นจากสำนักงาน กลต. เช่นกัน
ต่อจากนั้นจะนำบริษัทดังกล่าวเข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย

บริษัท ล็อกซบิท จำกัด (มหาชน)

-   ลักษณะและการจัดหาผลิตภัณฑ์หรือบริการ

บริษัทฯ ให้บริการด้านเทคโนโลยีสารสนเทศเป็นหลัก เน้นด้านธุรกรรมอัตโนมัติ
ระบบตอบรับอัตโนมัติ ระบบบันทึกเสียงและหน้าจอ
ระบบจ่ายเงินโดยสื่ออิเล็กทรอนิกส์พร้อมป้องกันการดักจับและปลอมแปลงข้อมูล
ระบบหักบัญชีเช็คระหว่างธนาคารโดยการแลกเปลี่ยนภาพเช็คแทนตัวเช็ค
ระบบฝาก-ถอนเงินอัตโนมัติ อุปกรณ์คอมพิวเตอร์ขนาดใหญ่
และงานสารสนเทศข้อมูลด้านการบริหารจัดการความเสี่ยง
พร้อมรายงานสำหรับธนาคารและสถาบันการเงิน
เพื่อรองรับมาตรฐานรายงานทางการเงินระหว่างประเทศแบบใหม่
ซึ่งให้บริการทั้งทางด้านการจัดหา ติดตั้งรวมถึงการบำรุงรักษา

จากการศึกษาตลาดและติดตามความเปลี่ยนแปลงของเทคโนโลยีในรูปแบบต่างๆ
จึงทำให้ต้องมีการปรับปรุงและนำเสนอรูปแบบการให้บริการให้สอดคล้องกับเทคโนโลยีที่เปลี่ยนไป
สินค้าและบริการที่นำเสนอต้องผ่านเกณฑ์มาตรฐาน
อีกทั้งบุคคลากรของบริษัทจะต้องสามารถให้บริการในด้านเทคนิค
หรือปรับแก้โปรแกรมในบางผลิตภัณฑ์ที่ได้รับอนุญาตจากผู้ผลิตได้ ไม่ได้เป็นเพียงผู้แทนจำหน่ายเท่านั้น
ซึ่งถือเป็นการให้ความเชื่อมั่นและเพิ่มมูลค่าของการให้บริการแก่ลูกค้าด้วย

-   การตลาดและภาวะการแข่งขัน

กลุ่มลูกค้าเป้าหมายของบริษัทฯ ได้แก่ กลุ่มสถาบันการเงิน กลุ่มธุรกิจประกันภัย
และกลุ่มธุรกิจโทรคมนาคมที่เป็นผู้ให้บริการและเจ้าของเครือข่าย ทั้งภาครัฐ ภาครัฐวิสาหกิจ
และภาคเอกชน
เนื่องจากในช่วงที่ผ่านมามีการเปลี่ยนแปลงในด้านเทคโนโลยีอย่างมากทั้งในรูปแบบการทำธุรกรรมและข้อมูลที่จำเป็น
ผู้ให้บริการจึงต้องระมัดระวังในการป้องกันข้อมูลที่สำคัญของผู้ใช้งาน
เพื่อเพิ่มความมั่นใจในด้านการให้บริการลูกค้า
อีกทั้งเทคโนโลยีดังกล่าวนี้ยังมีแนวโน้มที่จะเปลี่ยนไปอีกมาก
สินค้าและการให้บริการจึงต้องได้รับการพัฒนาให้มีคุณสมบัติ
และรูปแบบที่ทันสมัยและตรงตามความต้องการอยู่ตลอดเวลา

อย่างไรก็ตาม บริษัทฯ ยังมีความได้เปรียบเมื่อเทียบกับคู่แข่ง เนื่องจากบุคลากรของบริษัทฯ
มีความเข้าใจและเชี่ยวชาญในสินค้าและบริการที่นำเสนอเป็นอย่างดี
รวมทั้งสามารถออกแบบเพื่อตอบสนองความต้องการของกลุ่มลูกค้าได้เป็นอย่างดี
ทำให้สามารถใช้ประโยชน์จากเทคโนโลยีได้อย่างเต็มที่
การนำสินค้าและบริการที่มีคุณภาพซึ่งมีความเหมาะสมกับความต้องการของลูกค้าเข้ามาจำหน่าย
ทำให้บริษัทฯ ได้รับความไว้วางใจจากลูกค้าอย่างต่อเนื่อง

-   งานที่ยังไม่ได้ส่งมอบและโครงการในอนาคต

บริษัทฯ มีโครงการติดตั้งระบบตอบรับอัตโนมัติระบบ IP ให้กับธนาคารและธุรกิจประกันภัย
การให้บริการและซ่อมบำรุงเครื่อง EDC
การติดตั้งเครื่องฝากและถอนเงินอัตโนมัติให้กับธนาคารและสถาบันการเงินต่างๆ
สำหรับโครงการในอนาคต
บริษัทมีเป้าหมายที่จะให้บริการด้านระบบเสริมความปลอดภัยของข้อมูลในการทำธุรกรรมอิเลคทรอนิคส์
โครงการ การบริหารและจัดการความเสี่ยง
พร้อมมาตรฐานรายงานทางการเงินระหว่างประเทศสำหรับธนาคารและสถาบันการเงิน
ระบบป้องกันการจารกรรมข้อมูลพร้อมระบบยืนยันตัวตนของบัตรเครดิตและบัตรเดบิต นอกจากนั้น
ยังมีโครงการพัฒนาระบบตอบรับอัตโนมัติแบบใหม่ที่ผู้ใช้สามารถติดต่อเข้าหาระบบได้หลากหลายช่องทางตามแต่ความต้องการหรืออุปกรณ์ที่ใช้
ทำให้ผู้ให้บริการสามารถลดค่าใช้จ่ายในการดูแลและบำรุงรักษา และโครงการ EDC
ทดแทนเครื่องเก่าพร้อมระบบจัดการที่เป็นไปตามมาตรฐานใหม่ของ ธนาคารแห่งประเทศไทย VISA
และ Master Card

บริษัท โปรเฟสชั่นนัล คอมพิวเตอร์ จำกัด

-   ลักษณะและการจัดหาผลิตภัณฑ์หรือบริการ

บริษัทฯ เป็นบริษัทย่อยของบริษัท ล็อกซบิท จำกัด (มหาชน)
ดำเนินธุรกิจด้านการวางระบบสารสนเทศแบบครบวงจร ได้แก่ การจัดหา ติดตั้ง ให้เช่า
ซ่อมแซมและบริการบำรุงรักษาคอมพิวเตอร์ฮาร์ดแวร์ ซอฟท์แวร์
อุปกรณ์เครือข่ายและงานเตรียมสถานที่ 32(Site preparation)
รวมถึงการให้บริการปรึกษาด้านเทคโนโลยีสารสนเทศและการบริหารจัดการศูนย์คอมพิวเตอร์ด้วยบุคลากรมืออาชีพ

ปัจจุบัน บริษัทฯ เป็นสมาชิกก่อตั้งกลุ่มอุตสาหกรรมซอฟต์แวร์ของสภาอุตสาหกรรมแห่งประเทศไทย
และบริษัทยังพัฒนาตนเองให้อยู่ในระดับมาตรฐานโดยได้รับการรับรอง ดังนี้

-   ระบบบริหารงานคุณภาพ มอก. 9001-2552 (ISO 9001:2008)
    จากสถาบันรับรองมาตรฐานไอเอสโอ

  (MASCI)

-   ระบบบริหารจัดการงานบริการด้านเทคโนโลยีสารสนเทศ (Service Management
    System: SMS) ตามมาตรฐาน ISO/IEC 20000-1 : 2011

-   ได้รับการรับรองตามมาตรฐาน Capability Maturity Model Integration (CMMI)
    V1.3 Level 2

ทั้งนี้ นอกจากการพัฒนาสินค้าแล้ว บริษัทฯ
ยังให้ความสำคัญในการพัฒนาบุคลากรอย่างต่อเนื่องอีกด้วย ตามที่ ทีมงาน Software
Development ได้รับการรับรอง CMMI ซึ่งเป็นการวางรากฐานงานบริการด้านพัฒนาระบบงาน
(Software Development) ให้เป็นไปตามมาตรฐานสากล และยังมีแผนพัฒนาทีม IT
Outsourcing ให้ได้รับการรับรอง ITIL (Information Technology Infrastructure
Library) Certification ซึ่งปัจจุบัน บริษัทฯ
มีพนักงานที่ผ่านการทดสอบในหลายหลักสูตร/สาขา รวมกันมากกว่า 100 ใบรับรอง

-   การตลาดและภาวะการแข่งขัน

การจัดสรรงบประมาณทางด้านโครงการไอทีของภาครัฐเพิ่มขึ้น แต่การเร่งรัดเบิกจ่าย
การจัดซื้อจัดจ้างของโครงการล่าช้า รวมถึงปัจจัยอื่นๆ ที่ก่อให้เกิดการชะลอตัวทางเศรษฐกิจ
อย่างไรก็ตาม ภาครัฐมีการจัดสรรเงินนอกงบประมาณและเงินกู้เข้ามาเสริม
รวมถึงมีการลงทุนเพิ่มของภาคการเงิน ทำให้บริษัทฯ ยังคงสามารถสร้างยอดขายได้อย่างต่อเนื่อง
โดยบริษัทฯ เน้นการนำเสนอทางเลือกและบริการที่มีคุณภาพมาตรฐานให้กับลูกค้าในราคาที่แข่งขันได้
เพื่อสร้างความพึงพอใจ
รวมถึงการให้ความสำคัญกับการบริหารงานที่มีประสิทธิภาพและการพัฒนาบุคลากรทางด้านไอทีให้มีความชำนาญในแต่ละกลุ่มโซลูชั่น
โดยเน้นให้สอดคล้องกับเป้าหมายงานสำหรับโครงการในอนาคต
รวมถึงการจัดสรรทรัพยากรอย่างมีประสิทธิภาพ และสินค้าที่จัดจำหน่าย บริษัทฯ
ได้เลือกผลิตภัณฑ์จากผู้ผลิตชั้นนำที่ได้มาตรฐานคุณภาพ เช่น IBM, HP, EMC, CISCO, Oracle,
Google และ Microsoft โดยมีลูกค้ากลุ่มเป้าหมายหลัก ได้แก่ หน่วยงานราชการ รัฐวิสาหกิจ
กลุ่มธุรกิจโทรคมนาคม และธนาคาร นอกจากนี้บริษัทฯ ยังขยายตลาดไปยังกลุ่มพลังงาน เช่น
การไฟฟ้าส่วนภูมิภาค

-   งานที่ยังไม่ได้ส่งมอบและโครงการในอนาคต

บริษัทฯ มีโครงการใหม่ที่ขายเพิ่ม ซึ่งอยู่ระหว่างการดำเนินการส่งมอบหลายโครงการ ได้แก่ บริษัท
กรุงไทยคอมพิวเตอร์ เซอร์วิสเซส จำกัด โครงการการไฟฟ้าส่วนภูมิภาค โครงการธนาคารออมสิน
โครงการสำนักงานปลัดกระทรวงการคลัง โครงการกรมบัญชีกลาง และโครงการกรมสรรพากร
เป็นต้น

สำหรับโครงการในอนาคต บริษัทฯ
คาดว่าจะได้รับงานขนาดใหญ่จากทั้งภาครัฐและภาคเอกชนอย่างต่อเนื่อง โดยมีโครงการที่บริษัทฯ
สนใจจะเข้าร่วมประมูลคือ โครงการพัฒนา Mobile Application ของบริษัท
กรุงไทยคอมพิวเตอร์ เซอร์วิสเซส จำกัด
โครงการพัฒนาระบบงานทางการตรวจสอบภาษีของกรมสรรพกร โครงการ IDM
ของธนาคารเพื่อการเกษตรและสหกรณ์การเกษตร และโครงการ Application Transform to
BPM (เพิ่มเติม) ของบริษัท กรุงไทยคอมพิวเตอร์ เซอร์วิสเซส จำกัด เป็นต้น

บริษัท เน็ทวัน เน็ทเวิร์ค โซลูชั่น จำกัด

-   ลักษณะและการจัดหาผลิตภัณฑ์หรือบริการ

บริษัทฯ ให้บริการในลักษณะ Data Communication System Integrator
โดยจัดจำหน่ายและให้เช่าซื้ออุปกรณ์เครือข่าย Data Communication และระบบคอมพิวเตอร์
รวมถึงการออกแบบและติดตั้งโครงสร้างเครือข่าย Data Communication
และดูและระบบที่เป็นลักษณะของ Mission Critical โดยใช้เทคนิคการรวมข้อมูลเสียง
และวิดิทัศน์ เข้าด้วยกันผ่านเครือข่ายอินเตอร์เน็ท บริษัทฯ
ยังให้บริการครอบคลุมถึงการติดตั้งระบบรักษาความปลอดภัยบนเครือข่าย และระบบคอมพิวเตอร์
ซึ่งเป็นที่ต้องการมากขึ้นในปัจจุบัน
โดยมีลูกค้าเป็นกลุ่มเอสเอ็มอีถึงธุรกิจขนาดใหญ่ที่มีการใช้งานอินเตอร์เน็ทและเชื่อมโยงข้อมูลระหว่างสาขาเข้าด้วยกัน

บริษัทฯ เป็นผู้แทนจำหน่ายสินค้าที่มีคุณภาพจากบริษัทคู่ค้าที่มีชื่อเสียงระดับโลก ได้แก่ Cisco
System, F5 Network, Blue Coat และ Microsoft ซึ่งบริษัทฯ ได้ผ่านการรับรองจากบริษัท
Cisco System ในระดับ Gold Certified Partner
โดยเป็นระดับสูงสุดที่ผู้ค้าเพียงน้อยรายได้รับ

-   การตลาดและภาวะการแข่งขัน

การพัฒนาด้านการสื่อสารอินเตอร์เน็ทอย่างต่อเนื่องในประเทศไทยได้เสริมให้บริษัทฯ
มีช่องทางในการจำหน่ายอุปกรณ์และบริการมาโดยตลอด อีกทั้งบริษัทฯ
มีบริการหลากหลายที่สามารถตอบสนองความต้องการการใช้งานอินเตอร์เน็ทอย่างมีประสิทธิภาพและมีความปลอดภัยสูง
ลูกค้าสามารถใช้ประโยชน์จากอินเตอร์เน็ทได้สูงสุดในการดำเนินธุรกิจ
ทำให้บริษัทได้รับความไว้วางใจจากลูกค้าเสมอมา

-   โครงการในอนาคต

บริษัทฯ มีการขยายงานสู่ตลาดในรูปแบบ Vertical Market เพิ่มเติมในปี2556
สู่ตลาดในกลุ่มโรงงานอุตสาหกรรมขนาดกลางถึงขนาดใหญ่ ตลาดกลุ่มการเงินและธนาคาร
ตลาดกลุ่มการศึกษา และ โรงพยาบาล เป็นต้น ทั้งยังมีนโยบายขยายงานด้าน Service
Outsourcing ระบบเครือข่าย และระบบรักษาความปลอดภัยบนระบบเครือข่ายข้อมูล
การบริการด้านบริหารเครือข่าย Desktop และระบบรักษาความปลอดภัย
ซึ่งปัจจุบันเป็นที่ต้องการของตลาดอย่างมาก

นอกจากนี้ บริษัทฯ ยังพัฒนาบริการให้ได้มาตรฐานสากล โดยได้รับการรับรองตามมาตรฐาน
ISO/IEC20000-1:2011 ในปี 2555 และบริษัทฯ
ได้พัฒนาเพิ่มเติมสู่มาตรฐานการรักษาความมั่นคงปลอดภัยของระบบสารสนเทศ ISO/IEC 27001
ในปี 2556 อีกทั้งส่งเสริมให้วิศวกรของบริษัทฯ เข้าฝึกอบรมและสอบ International
Certification อย่างต่อเนื่องตามความมุ่งหมายเดิม อีกทั้งยังมี Network Lab ภายในบริษัทฯ
เพื่อให้วิศวกรได้ทดสอบและศึกษาผลงานด้วยตัวเองตลอดเวลา

บริษัท โมบาย อินโนเวชั่น จำกัด

-   ลักษณะและการจัดหาผลิตภัณฑ์หรือบริการ

บริษัทฯ เป็นบริษัทร่วมทุนระหว่างบริษัท ล็อกซเล่ย์ จำกัด (มหาชน) และบริษัท เอ็นทีที โดโคโมะ
อิงค์ ซึ่งเป็นบริษัทที่ให้บริการโทรศัพท์เครื่องที่ และบริการไร้สายที่ใหญ่ที่สุดในประเทศญี่ปุ่น

บริษัทฯ ดำเนินธุรกิจให้บริการระบบบริหารและจัดการพิกัดตำแหน่งยานพาหนะ (Fleet
Management System) แบบ Real Time ในรูปแบบ Application Service Provider
(ASP) รายแรกของประเทศไทย ภายใต้ชื่อ Fleet Expert
ที่เป็นการทำงานร่วมกันของเทคโนโลยีสื่อสารอันทันสมัยของระบบเครือข่ายโทรศัพท์เคลื่อนที่ GSM
เทคโนโลยี ระบบรับ-ส่งสัญญาณดาวเทียม GPS และเทคโนโลยีระบบแผนที่ดิจิตอล
เพื่อใช้ในการค้นหา และติดตามตำแหน่งของยานพาหนะ ที่อยู่ในระหว่างการปฏิบัติงาน ณ
เวลาปัจจุบันได้ในทันที ทำให้ผู้ใช้งานสามารถรับรู้ตำแหน่งที่แน่นอนของยานพาหนะ
ด้วยค่าพิกัดแสดงตำแหน่งบนแผนที่ที่มีความถูกต้องและ แม่นยำสูง ทั้งยังสามารถควบคุม
ตรวจสอบความเคลื่อนไหว และทราบสถานะการขับขี่ยานพาหนะ
และพฤติกรรมการขับขี่ของพนักงานขับขี่ยานพาหนะ รวมถึงรายละเอียดของข้อมูลรายงาน
เป็นรายเที่ยว รายวัน หรือรายเดือน เพื่อใช้ในการบริหารยานพาหนะ
และพนักงานขับขี่ให้มีประสิทธิภาพสูงสุด เช่น รายงานการขับขี่ปลอดภัย และการขับขี่อย่างประหยัด
หรือรายงานการจัดส่งสินค้า และบริการ เป็นต้น ตลอดจนการติดต่อสื่อสารกับผู้ขับขี่ยานพาหนะ
โดยผ่านระบบสื่อสารบนหน้าจอคอมพิวเตอร์ จากศูนย์ควบคุมการปฏิบัติงานหรือสำนักงานได้ในทันที

บริษัทฯ เป็นผู้จำหน่ายสินค้าที่มีคุณภาพ ที่ผลิตจากบริษัทคู่ค้าที่มีชื่อเสียง ได้แก่ Transtron Inc.
ในเครือของ Fujitsu Corporation ซึ่งเป็นบริษัทผลิตชิ้นส่วน
อะไหล่ยานพาหนะที่ผ่านการรับรองมาตรฐานการผลิต JIS (Japanese Industrial
Standard) ผู้บริโภคจึงมั่นใจได้ว่าเป็นอุปกรณ์ที่ผ่านการทดสอบ
และรับรองมาตรฐานจากโรงงานที่ได้มาตรฐาน จึงมีความเสถียร คงทนต่อการใช้งาน
ไม่ว่าจะนำไปติดตั้งในยานพาหนะประเภทใด นอกจากนี้ อุปกรณ์จีพีเอส ที่จำหน่ายนั้น
สามารถรับข้อมูลยานพาหนะโดยตรงจากยานพาหนะ เช่น รอบเครื่อง หรือความเร็วที่ใช้ในการขับขี่
ทำให้สามารถรับข้อมูลระยะทางการวิ่งของยานพาหนะแบบ Real Time ได้อย่างแม่นยำ
กล่าวได้ว่าเป็นเจ้าเดียวในประเทศไทย

จากการศึกษาตลาดและความต้องการของลูกค้าอยู่เสมอ
จึงทำให้ต้องมีการปรับปรุงและนำเสนอสินค้า และบริการเสริมต่าง ๆ
เพื่อตอบสนองความต้องการของลูกค้า
โดยรูปแบบการให้บริการแบบใหม่ที่ไม่เน้นการขายเพียงอย่างเดียว
แต่เป็นการให้บริการแบบครบวงจรเพื่อให้มีรายได้สม่ำเสมอ
เนื่องจากเทคโนโลยีที่มีการเปลี่ยนแปลงอย่างรวดเร็ว
สินค้าที่นำเสนอต้องเป็นสินค้าที่ผ่านเกณฑ์มาตรฐาน บุคคลากรของบริษัทฯ
จะต้องสามารถให้บริการในด้านเทคนิค
หรือปรับแก้โปรแกรมในบางผลิตภัณฑ์ที่ได้รับอนุญาตจากผู้ผลิตได้ ไม่ได้เป็นเพียงผู้แทนจำหน่ายเท่านั้น
ซึ่งถือเป็นการเพิ่มมูลค่าของการให้บริการแก่ลูกค้าด้วย

-   การตลาดและภาวะการแข่งขัน

กลุ่มลูกค้าเป้าหมาย ได้แก่ องค์กรที่ต้องบริหารจัดการพาหนะ และเน้นการขับขี่ปลอดภัย
และประหยัดพลังงาน ซึ่งมีช่องทางการจำหน่ายทั้งการขายตรงและขายผ่านตัวแทน
สำหรับสภาวะการแข่งขันนั้นมีแนวโน้มในการใช้กลยุทธ์ทั้งด้านราคา และการให้บริการที่หลากหลาย

ด้านการแข่งขันของธุรกิจนี้ แม้จะมีการแข่งขันค่อนข้างสูงที่คู่แข่งขัน
ส่วนใหญ่จะใช้กลยุทธ์ทางด้านราคา แต่จุดเด่นของบริษัทฯ คือ การที่มีพนักงานที่มีความรู้
ความเชี่ยวชาญในการให้คำปรึกษาการใช้งานและ การให้บริการหลังการขายได้เป็นอย่างดี
รวมถึงคุณภาพของสินค้าที่ตอบโจทย์ความต้องการของลูกค้าได้
ทำให้ลูกค้ามีความมั่นใจในการให้บริการของบริษัท นอกจากนี้บริษัทฯ
ยังมีการพัฒนาคุณภาพการให้บริการอย่างต่อเนื่องทั้งในด้านของโปรแกรมการใช้งาน
และบริการเสริมต่างๆ ทำให้บริษัทฯ สามารถขยายฐานลูกค้าได้อย่างต่อเนื่อง

-   โครงการในอนาคต

นอกจากบริษัทฯ มุ่งให้บริการระบบบริหารและตรวจสอบพิกัดตำแหน่งยานพาหนะ บริษัทฯ
ยังให้ความสำคัญในการเลือกผลิตภัณฑ์และบริการ โดยความร่วมมือและสนับสนุนจากบริษัทผู้ถือหุ้น
บริษัท เอ็นทีที โดโคโมะ จากประเทศญี่ปุ่น และ บมจ. ล็อกซเล่ย์ ในการนำเทคโนโลยี ผลิตภัณณฑ์
และบริการใหม่ เพื่อนำเสนอให้บริการกับธุรกิจลอจิสติกส์ทุกประเภท
และเพื่อขยายธุรกิจไปยังประเทศเพื่อนบ้านในแถบเอเชียตะวันออกเฉียงใต้
ที่มีสัญญาณโทรศัพท์จีเอสเอ็ม (GSM) ครอบคลุมถึง ในปี 2556 บริษัทฯ
ได้เปิดสาขาย่อยเพื่อจำหน่ายสินค้าและบริการ ณ กรุงฮานอย
ประเทศเวียดนามเป็นประเทศแรกในเดือนเมษายน และเมื่อเดือนตุลาคม 2556 ที่ผ่านมา บริษัทฯ
ได้เปิดสาขาที่สอง ณ เมืองจากาต้า ประเทศอินโดนีเซีย เพื่อขยายการขายสินค้า และบริการ ในปี
2557 บริษัทฯ จะขยายธุรกิจไปยังสาธารณะรัฐประชาธิปไตย ประชาชนลาว นอกจากนี้ บริษัทฯ
ยังมีการลงทุนเพิ่มเติมในด้านอุปกรณ์และเทคโนโลยีต่างๆ ที่ทันสมัยอย่างต่อเนื่อง
เพื่อการดำเนินการให้บริการที่มีประสิทธิภาพและสามารถตอบสนองความต้องการของลูกค้าได้

แผนกเลิร์นนิ่ง มีเดีย

-   ลักษณะและการจัดหาผลิตภัณฑ์หรือบริการ

แผนกฯ ดำเนินธุรกิจด้านการพัฒนาหลักสูตร และฝึกอบรมด้านเทคโนโลยีสารสนเทศและการสื่อสาร
(ICT) โดยหลักสูตรที่เปิดสอน
ได้รับการออกแบบและพัฒนาให้เหมาะสมกับกลุ่มของผู้เรียนแต่ละกลุ่มโดยเฉพาะ
และเน้นการนำไปใช้งานได้จริง รวมทั้งการจัดงานสัมมนา ให้กับหน่วยงานทั้งภาครัฐและเอกชน
มีลูกค้าครอบคลุมทุกระดับ ตั้งแต่เด็ก เยาวชน นักศึกษา ข้าราชการ พนักงานภาครัฐและเอกชน
และผู้เกษียณอายุ รวมถึงการเปิดบริการเช่าห้องฝึกอบรมคอมพิวเตอร์ ให้กับบริษัทในกลุ่ม
และหน่วยงานอื่นๆ ที่สนใจ

แผนกฯ เป็นผู้ดูแลและบริหารงาน “ชมรมคอมพิวเตอร์และอินเทอร์เน็ตเพื่อผู้สูงวัย” (OPPY CLUB)
ซึ่งเปิดให้บริการฝึกสอนการใช้คอมพิวเตอร์และอินเทอร์เน็ต ให้กับสมาชิกของชมรมฯ ตั้งแต่ปี 2543
จนถึงปัจจุบัน มีสมาชิกเข้าชมรมฯ มากกว่า 4,500 คน ในปี 2556 ชมรมฯ
เปิดสอนหลักสูตรการใช้งาน iPad รวมทั้งสิ้น 13 หลักสูตร นอกจากนี้
ยังมีกิจกรรมที่เน้นสร้างความสนุกสนานเพลิดเพลิน อาทิเช่น การท่องเที่ยว งานประดิษฐ์ งานศิลปะ
เป็นต้น

นอกเหนือจากการมีหลักสูตรที่ดีแล้ว ฝ่ายฯ ยังให้ความสำคัญในการใช้บุคลากรที่มีความรู้
ความสามารถ และประสบการณ์การสอนเพียงพอ อีกทั้งปรับปรุงสถานที่จัดสอน Software และ
Hardware ให้มีความทันสมัยอยู่เสมอ

-   การตลาดและภาวะการแข่งขัน

หลักสูตรฝึกอบรม ICT ทั่วไป สภาพการแข่งขันในตลาดค่อนข้างสูง
ผู้ให้บริการต้องแข่งขันกันทั้งในด้านคุณภาพและราคา ส่วนหลักสูตรอบรม ICT
สำหรับผู้สูงวัยและผู้บริหารระดับ สูง
การแข่งขันด้านการฝึกอบรมการใช้เทคโนโลยีสารสนเทศและการสื่อสารสำหรับผู้สูงวัยในตลาดยังค่อนข้างต่ำ
ซึ่งทางแผนกฯ จะเน้นตลาดกลุ่มนี้เป็นหลัก อย่างไรก็ตาม
คู่แข่งทางการตลาดที่สำคัญที่จะมองข้ามไม่ได้ คือ
กิจกรรมทางสังคมและกิจกรรมส่งเสริมสุขภาพที่ผู้สูงวัยให้ความสนใจ

สำหรับช่องทางการนำเสนอบริการของแผนกฯ นั้น แผนกฯ ดำเนินการประชาสัมพันธ์ผ่านสื่อต่างๆ
ได้แก่ เว็บไซต์ของชมรมโอพีพีวาย (www.happyoppy.com) เฟสบุ๊คเพจของชมรมฯ
(www.facebook.com/OPPYClub) OPPY Newsletter (ทุกๆ 3 เดือน) หนังสือพิมพ์ นิตยสาร
วิทยุ โทรทัศน์ อีกทั้งแจ้งไปยังลูกค้าเก่าเมื่อมีหลักสูตรใหม่เพิ่มขึ้น
ซึ่งลูกค้ากลุ่มนี้ยังสามารถชักจูงและแนะนำลูกค้าใหม่ ได้ด้วย นอกจากนี้ ฝ่ายฯ
มีแผนการประชาสัมพันธ์หลักสูตรฝึกอบรมและกิจกรรมต่างๆ
ผ่านทางหน่วยงานภาครัฐและพันธมิตรธุรกิจ อาทิเช่น โรงพยาบาล
กองทุนบำเหน็จบำนาญข้าราชการ (กบข.) งานวันผู้สูงอายุแห่งชาติ
(กระทรวงพัฒนาสังคมและความมั่นคงของมนุษย์) เป็นต้น

-   โครงการในอนาคต

แผนกฯ มีโครงการขยายฐานลูกค้ากลุ่มผู้สูงวัย โดยพัฒนาหลักสูตรการใช้งานแท็บเล็ตระบบ
แอนดรอยด์ เพื่อผู้สูงวัย สนับสนุนงานด้านการฝึกอบรมไอซีทีให้กับโครงการต่างๆ ของกลุ่ม ICT
และบริษัทในเครือล็อกซเล่ย์ รวมถึงการวิจัยและพัฒนาหลักสูตรอบรมการใช้ระบบ Google
Enterprise เพื่อรองรับความต้องการของหน่วยงานภาครัฐและภาคเอกชนต่อไป

  -----------------------------------------------------------------------
  2.2 กลุ่มธุรกิจเทคโนโลยี

  -----------------------------------------------------------------------

ภาพรวม

กลุ่มฯ ดำเนินธุรกิจให้บริการและจัดหาสินค้าเทคโนโลยี ได้แก่ เป็นผู้ขายต่อบริการโทรศัพท์เคลื่อนที่
3G หรือเรียกว่า MVNO เป็นผู้ให้บริการ จำหน่าย และติดตั้งสินค้าเทคโนโลยี เช่น
ระบบการพิมพ์ความเร็วสูงสำหรับธุรกิจการพิมพ์ ระบบตู้สาขาโทรศัพท์ ระบบอาณัติสัญญาณรถไฟ
ระบบต่างๆ บนทางด่วน ระบบความปลอดภัยภายในอาคาร
รวมถึงระบบความปลอดภัยของข้อมูลที่มีความซับซ้อน นอกจากนี้
ยังเป็นผู้ให้บริการเช่าและจำหน่ายเครื่องคอมพิวเตอร์และอุปกรณ์โทรคมนาคมเพื่อการศึกษา
และบริการด้านงานอสังหาริมทรัพย์และบริการ

ในปี 2556 การดำเนินงานในกลุ่มฯ
ส่วนใหญ่ยังคงเป็นการให้บริการแก่ลูกค้าหลักของแต่ละหน่วยงานของกลุ่มฯ
ซึ่งส่วนใหญ่เป็นงานที่ต้องใช้เทคโนโลยีเฉพาะด้าน ที่แต่ละหน่วยงานในกลุ่มฯ เป็นผู้เชี่ยวชาญอยู่แล้ว
นอกจากนี้ กลุ่มฯ ยังได้ศึกษาโอกาสการขยายธุรกิจไปสู่ธุรกิจใหม่ที่ต่อเนื่องกัน
เพื่อเตรียมพร้อมการขยายธุรกิจในการเข้าสู่ประชาคมเศรษฐกิจอาเซียนด้วย

ฝ่ายคอนซูเมอร์อิเล็กทรอนิกส์

-   ลักษณะและการจัดหาผลิตภัณฑ์หรือบริการ

ฝ่ายฯ ได้รับการแต่งตั้งจาก Sony, Motorola และ HTC ให้เป็นผู้ดำเนินการ
ศูนย์บริการซ่อมบำรุงหลังการขายของเครื่องโทรศัพท์เคลื่อนที่ และ Tablet นอกจากนี้ ฝ่ายฯ
ได้รับการขยายระยะเวลาในข้อตกลงบันทึกความเข้าใจร่วมกับบริษัท ทีโอที จำกัด (มหาชน)
ให้เป็นผู้ขายต่อบริการโทรศัพท์เคลื่อนที่ 3G หรือเรียกว่า MVNO (Mobile Virtual Network
Operator) ซึ่งบริษัทฯ ได้รับใบอนุญาตจากคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ (กสทช.) ให้เป็นผู้ประกอบกิจการโทรคมนาคมแบบที่หนึ่ง
โดยให้บริการขายต่อบริการโทรศัพท์เคลื่อนที่ 3G และเพื่อเป็นการขยายช่องทางการจำหน่าย
และสร้างความแข็งแกร่งของบริการ บริษัทฯ จึงได้ลงนามข้อตกลงการใช้นามการค้า (Brand
Licensing Agreement) ร่วมกับบริษัท Tune Talk Sdn Bhd เพื่อใช้แบรนด์ “Tune Talk”
ในการทำตลาดบริการโทรศัพท์เคลื่อนที่ 3G โดยดำเนินการจำหน่ายสินค้าผ่านสายการบิน
และจุดบริการต่างๆ ของ Air Asia เป็นการเพิ่มเติมจากช่องทางการจำหน่ายทั่วไป

-   การตลาดและภาวะการแข่งขัน

ปัจจุบันธุรกิจโทรคมนาคมและเทคโนโลยีอยู่ในช่วงการเติบโตขยายตัวอย่างรวดเร็ว
ถือเป็นโอกาสและช่องทางของฝ่ายฯ ในการขยายและสร้างรายได้อย่างต่อเนื่อง
ขณะเดียวกันการแข่งขันระหว่างผู้ให้บริการในกลุ่มธุรกิจเดียวกันค่อนข้างสูง โดยเน้นเรื่องราคา
และคุณภาพของบริการเป็นสำคัญ ฝ่ายฯ จึงมีความมุ่งมั่นที่จะสร้างความแตกต่างของบริการ
ในมุมมองของลูกค้าโดยอาศัยความแข็งแกร่งและความร่วมมือจากพันธมิตรหลัก
ตลอดจนขยายฐานลูกค้าไปสู่กลุ่มเป้าหมายอื่นในลักษณะ Niche Market ให้มากขึ้น

เนื่องจากธุรกิจของฝ่ายฯ โดยเฉพาะธุรกิจการขายต่อบริการโทรศัพท์เคลื่อนที่ 3G
เป็นธุรกิจที่ต้องอ้างอิง และพึ่งพาบริษัท ทีโอที จำกัด (มหาชน)
ในฐานะผู้ให้บริการโครงข่ายเป็นหลัก
การควบคุมคุณภาพโครงข่ายและคุณภาพการให้บริการจึงเป็นไปตามมาตรฐานของทีโอที
อย่างไรก็ตาม บริษัทฯ มีความตั้งใจที่จะส่งมอบบริการที่มีคุณภาพ โดยพยายามที่จะเปิดบริการใหม่ๆ
ให้ทัดเทียมกับผู้ให้บริการโทรศัพท์เคลื่อนที่หลักรายอื่น ได้แก่ บริการ International Roaming
บริการ International SMS Roaming เป็นต้น
รวมทั้งขยายช่องทางการจำหน่ายและช่องทางการเติมเงินเพิ่มเติม
เพื่อเพิ่มและรักษาฐานลูกค้าให้อยู่กับบริษัทฯ ในระยะยาวต่อไป ขณะเดียวกันบริษัทฯ
ก็ได้ปฏิบัติตามเงื่อนไขและระเบียบปฏิบัติของสำนักงานคณะกรรมการกิจการโทรทัศน์และกิจการโทรคมนาคมที่เกี่ยวข้องอย่างเคร่งครัด

-   โครงการในอนาคต

ฝ่ายฯ มีแผนที่จะแสวงหาความร่วมมือกับพันธมิตรรายใหม่ เพื่อเป็นการขยายขอบเขตของธุรกิจ
ตลอดจนขยายฐานลูกค้าไปสู่กลุ่มเป้าหมายเฉพาะ เพื่อเพิ่มส่วนแบ่งการตลาดจากผู้ประกอบการหลัก

ฝ่ายการพิมพ์และเทคโนโลยี

-   ลักษณะและการจัดหาผลิตภัณฑ์หรือบริการ

ฝ่ายฯ เป็นผู้นำเข้าเครื่องพิมพ์ และ ให้บริการครบวงจรในการให้คำปรึกษาในออกแบบ จัดหา
และติดตั้งระบบการพิมพ์ ทั้งนี้รวมถึงการพิมพ์ระบบ security ต่างๆ เครื่องพิมพ์ที่ฝ่ายฯ
นำเข้านั้นเป็นเครื่องพิมพ์ความเร็วสูงข้อมูลแปรเปลี่ยนได้ (Variable Digital Inkjet)
เครื่องพิมพ์ดิจิตัลสีคุณภาพสูง เครื่องพิมพ์ระบบออฟเซตจากประเทศญี่ปุ่นของ Miyakoshi
และนำเข้าเครื่องพิมพ์ดิจิตอลขนาดเล็กระบบ Ink-jet ยี่ห้อต่างๆ นอกเหนือจากเครื่องพิมพ์
และระบบพิมพ์ดังกล่าว ฝ่ายฯ ยังเป็นตัวแทนจำหน่ายหมึกพิมพ์ อะไหล่และอุปกรณ์การพิมพ์
และให้บริการหลังการขาย

-   การตลาดและภาวะการแข่งขัน

ผลิตภัณฑ์ของฝ่ายฯ สามารถตอบสนองความต้องการของตลาดการพิมพ์ในปัจจุบันได้ดี
ทั้งในเรื่องคุณภาพและต้นทุน โดยสามารถพิมพ์กระดาษได้ใหญ่ถึง 14x26 นิ้ว
ซึ่งเป็นขนาดที่ใหญ่ที่สุดในการพิมพ์ระบบดิจิตอลในปัจจุบัน
คุณภาพของงานพิมพ์ที่เน้นคุณภาพสีไม่ผิดเพี้ยนตั้งแต่แผ่นแรกถึงแผ่นสุดท้าย ความเร็วในการพิมพ์สูงสุด
131 แผ่นต่อนาที เครื่องพิมพ์สามารถทำงานได้ 7 วัน 24 ชั่วโมงโดยไม่ต้องหยุดพัก
และสามารถพิมพ์สีพิเศษ เช่น สีทอง สีเงินประกายมุก สี Red UV Fluorescent, การทำตัวนูน
การเคลือบเงา และเคลือบด้าน โดยผ่านขั้นตอนในการผลิตเพียงขั้นตอนเดียว
คุณสมบัติทั้งหมดที่กล่าวมานั้นล้วนมุ่งเน้นเพื่อเพิ่มศักภาพในการแช่งขันให้แก่ผู้ประกอบการโรงพิมพ์ในปัจจุบัน
นอกจากนี้ ฝ่ายฯ ยังจำหน่ายหัวพิมพ์ Hybrid Inkjet ความเร็วสูง สามารถพิมพ์ Variable
Date, QR Barcode, 2D Barcode เพื่อรองรับการเติบโตของตลาด Courier and
Packaging (Pharmaceutical and Cosmetic)
ลูกค้าในกลุ่มที่ต้องการเพิ่มมูลค่าและความน่าเชื่อถือของสินค้าโดยการใส่ Traceable Barcode
(เพื่อตรวจสอบของจริงปลอม) วันเดือนปีที่ผลิต (เพื่อเช็ควันหมดอายุ)
โดยลูกค้าสามารถนำหัวพิมพ์ไปติดกับเครื่อง Offset เดิมที่ลูกค้ามีอยู่แล้ว
เป็นการสร้างมูลค่าเพิ่มให้ชิ้นงานและคุ้มค่าแก่การลงทุน

-   โครงการในอนาคต

ฝ่ายฯ อยู่ระหว่างการขยายตลาดเครื่องพิมพ์ดิจิตัลสีคุณภาพสูงพร้อมสีพิเศษ และหัวพิมพ์ Hybrid
Inkjet ในส่วนของภาคเอกชน และภาคสถาบันการศึกษาให้มากขึ้น

ฝ่ายธุรกิจโทรคมนาคม

-   ลักษณะและการจัดหาผลิตภัณฑ์หรือบริการ

ฝ่ายฯ เป็นผู้จัดจำหน่ายสินค้าและให้บริการครบวงจรในการออกแบบ จัดหา
และติดตั้งระบบสื่อสารในองค์กรของภาครัฐและเอกชน ทั้งระบบที่เป็นโครงข่ายเสียง
โครงข่ายข้อมูล
โดยระบบโครงข่ายเสียงประกอบไปด้วยระบบตู้สาขาโทรศัพท์อัตโนมัติทั้งแบบดั้งเดิมและแบบ IP
ระบบการสื่อสารผ่านอินเตอร์เน็ทโปรโตคอล ( Voice Over IP ) ระบบ Contract Center,
Unified Communications และอุปกรณ์เสริมต่างๆ ที่เกี่ยวข้อง สำหรับโครงข่ายข้อมูล (Data
Network) ได้แก่ Router, Switch, ระบบรักษาความปลอดภัยข้อมูล (Data Security),
ระบบโครงข่ายข้อมูลไร้สาย (Wireless Access Point), Video Conference ปัจจุบันฝ่ายฯ
เป็นผู้แทนจำหน่ายสินค้าและบริการจากบริษัทชั้นนำของโลก เช่น Avaya, Aruba, Alcatel,
NEC, LG-Ericsson, Fortinet, Extreme, Allied Telesis, Juniper, Audio
Code, Hua Wei, Dell, HP เป็นต้น

ลักษณะการจัดหาผลิตภัณฑ์เพื่อให้บริการนั้น ส่วนใหญ่เป็นการนำเข้าจากต่างประเทศ
ภายใต้สัญญาการเป็นตัวแทนจำหน่าย
จะมีเพียงอุปกรณ์เฉพาะบางส่วนเท่านั้นที่นำเข้าหรือสั่งซื้อจากตัวแทนจำหน่ายสินค้านั้นๆ
เพื่อการเข้าร่วมประมูลหรือซื้อขายเป็นครั้งๆ ในลักษณะที่เป็นการขายโครงการแบบเบ็ดเสร็จ
(Turn-Key Project) เท่านั้น

-   การตลาดและภาวะการแข่งขัน

ปัจจุบันความต้องการในองค์กรของภาครัฐและเอกชนที่จะนำเทคโนโลยีต่างๆ
มาใช้เพื่อเสริมสร้างศักยภาพและคงความได้เปรียบในตลาดมีอย่างสม่ำเสมอ ส่งผลให้ฝ่ายฯ
สามารถรักษาการรับรู้รายได้ค่อนข้างคงที่
แม้ในปัจจุบันตลาดจะมีการแข่งขันสูงทั้งด้านราคาและการให้บริการจากบริษัทต่างๆ
ทั้งในและต่างประเทศ ฝ่ายฯ ยังคงได้ประโยชน์จากการที่อยู่ในธุรกิจนี้มาเป็นเวลานานกว่า 25 ปี
มีฐานลูกค้าองค์กรขนาดใหญ่จำนวนมากซึ่งยังคงให้ความไว้วางใจ
และเชื่อถือในการให้บริการที่ดีและมีคุณภาพของฝ่ายฯ อย่างต่อเนื่อง

นอกจากนี้ ฝ่ายฯ มีการพัฒนาด้านบุคลากรอย่างสม่ำเสมอ
โดยให้พนักงานทุกระดับมีโอกาสได้ศึกษาฝึกอบรมในด้านต่างๆ
ที่เกี่ยวข้องกับธุรกิจของกลุ่มอย่างต่อเนื่อง ทั้งจากสถาบันในประเทศและต่างประเทศ
เพื่อให้พนักงานได้เพิ่มพูนความรู้ความสามารถและทักษะพร้อมปฏิบัติงานได้อย่างมีประสิทธิภาพ

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการที่สำคัญซึ่งอยู่ในระหว่างดำเนินการ ได้แก่
โครงการระบบคอลเซ็นเตอร์ของสำนักงานคณะกรรมการกำกับและส่งเสริมการประกอบธุรกิจประกันภัย
โครงการขยายระบบ Call Center ของกรมการปกครอง กระทรวงมหาดไทย
โครงการขยายระบบ Call Center กรมป้องกันและบรรเทาสาธารณภัย กระทรวงมหาดไทย
โครงการจัดหาระบบโทรศัพท์ภายในอาคารบริษัท โพสท์พับลิสชิ่ง จำกัด
โครงการปรับปรุงระบบคอลเซ็นเตอร์ของเมืองไทยประกันชีวิต
โครงการขยายและปรับปรุงระบบโทรศัพท์ของบริษัท การบินไทย จำกัด (มหาชน)

ในอนาคต ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการ
รัฐวิสาหกิจและภาคเอกชน
ในโครงการจัดซื้อจัดจ้างเกี่ยวกับระบบบริการลูกค้าสัมพันธ์แบบหลายช่องทาง (Multi-Channel
Contact Center) เครือข่ายระบบเน็ทเวิร์ค และเน็ทเวิร์คแบบไร้สาย (Data Network and
Wireless Networks) โครงการให้บริการและติดตั้งระบบโครงข่ายเสียงและข้อมูล
ตลอดจนโครงการติดตั้งระบบสื่อสารแบบหลายทาง (Unified Communications) เป็นต้น

ฝ่ายธุรกิจสารสนเทศ

-   ลักษณะการจัดหาผลิตภัณฑ์หรือบริการ

ฝ่ายฯ เป็นผู้ให้บริการด้านการออกแบบและวางระบบโครงข่ายเทคโนโลยีสารสนเทศ
และการสื่อสารแบบครบวงจรด้วยบุคลากรที่มีประสบการณ์และผู้เชี่ยวชาญทางเทคนิค
ช่วยวางแผนการจัดการและการบริหารงานตามความต้องการลูกค้าให้เข้าถึงข้อมูลได้อย่างทั่วถึงและมีประสิทธิภาพมากที่สุด
พร้อมวางแผนและป้องกันความเสี่ยงต่างๆ
ที่อาจเกิดขึ้นกับองค์กรในการลงทุนทรัพย์สินของฮาร์ดแวร์และซอฟท์แวร์ จากผลงาน ที่ผ่านมา ฝ่ายฯ
ได้พัฒนา ระบบ Data Communication Network ระบบ Software Application
ระบบความปลอดภัยด้านไอที พร้อมทั้งพัฒนาและปรับปรุงศูนย์ข้อมูล ให้กับหน่วยงานทั้งภาครัฐ
รัฐวิสาหกิจ ธนาคารและเอกชนรายใหญ่

อีกหนึ่งผลิตภัณฑ์หลัก คือ ระบบ LBIS (Location Based Information System)
ซึ่งเป็นการต่อยอดการนำเทคโนโลยีสารสนเทศในองค์กรมาใช้
เพื่อช่วยให้สามารถสนับสนุนการวางแผนกลยุทธ์และการตัดสินใจของผู้บริหารระดับสูงได้อย่างมีประสิทธิภาพสูงสุดโดยสามารถวิเคราะห์ข้อมูล
นำเสนอภาพรวมของข้อมูลและ ดูรายละเอียดของแต่ละจุดข้อมูลได้อย่างถูกต้องและแม่นยำ
โดยกลุ่มลูกค้าหลักจะเป็นหน่วยงานทั้งภาครัฐ รัฐวิสาหกิจ ธนาคาร และเอกชน
ซึ่งนำระบบมาใช้ในงานสำรวจ ประเมิน และติดตามความคืบหน้าของแต่ละโครงการ
หรือแต่ละหน่วยงานที่เกี่ยวข้องแบบ Real Time ผลงานที่ได้การยอมรับและได้รางวัล อาทิเช่น
การป้องกันและเตรียมตัวในการรับมือกับปัญหาน้ำท่วม และมีขั้นตอนของการเยียวยา และแก้ไขปัญหา
โดยระบบสามารถตอบสนองความต้องการขององค์กรได้อย่างสมบูรณ์

-   การตลาดและภาวะการแข่งขัน

ปัจจุบันพัฒนาการและการนำเทคโนโลยีมาประยุกต์ใช้ในองค์การ
ส่งผลให้เกิดการเปลี่ยนแปลงทั้งโดยทางตรงและทางอ้อม
การนำเทคโนโลยีมาใช้ให้เกิดประโยชน์สูงสุดแก่ธุรกิจจึงมีความสำคัญอย่างยิ่งซึ่งเป็นผลให้องค์กรสามารถทำงานได้อย่างมีประสิทธิผล
และประสิทธิภาพพร้อมทั้งสามารถแข่งขันในธุรกิจได้
เพราะปัจจุบันมีการแข่งขันด้านเทคโนโลยีสารสนเทศอย่างรุนแรงและเทคโนโลยีมีการเปลี่ยนแปลงอย่างรวดเร็ว
ดังนั้นฝ่ายฯ จึงให้ความสำคัญในการเสนอระบบต่างๆ ที่เหมาะสม กับลูกค้าเป็นสำคัญ
ทำให้เราให้ความสำคัญของ Perceive Price เพื่อสร้าง Perceive Value
ส่วนเรื่องการบริการหลังการขายนั้นก็มีความสำคัญอย่างยิ่ง ซึ่งเรามุ่งเน้น Service Mind
เพื่อการให้บริการที่ดีที่สุด

-   โครงการในอนาคต

ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการ รัฐวิสาหกิจและภาคเอกชน
ในโครงการจัดซื้อจัดจ้างเกี่ยวกับโครงการ ระบบฐานข้อมูลครัวเรือน โครงการ GPS Tracking
System เครือข่ายระบบเน็ทเวิร์คและเน็ทเวิร์คแบบไร้สาย (Data Network and Wireless
Networks) โครงการให้บริการและติดตั้งระบบโครงข่ายเสียงและข้อมูล เป็นต้น

ฝ่ายธุรกิจเทคโนโลยีเพื่อการศึกษา

-   ลักษณะและการจัดหาผลิตภัณฑ์หรือบริการ

ฝ่ายฯ มีสำนักงานประกอบธุรกิจทั้งในส่วนกลางและภูมิภาค
ดำเนินธุรกิจให้บริการเช่าและจำหน่ายเครื่องคอมพิวเตอร์และอุปกรณ์โทรคมนาคมเพื่อการศึกษาที่มีคุณภาพสูง
ทั้งที่เป็นสินค้าจากต่างประเทศและสินค้าในประเทศ
แก่สถาบันการศึกษาภาครัฐและเอกชนทั่วประเทศ รวมถึงการติดตั้งระบบเครือข่าย
การดูแลบำรุงรักษา และการซ่อมแซมเครื่องใช้สำนักงาน นอกจากนี้ ฝ่ายฯ
ยังเป็นตัวแทนจำหน่ายสินค้าที่น่าสนใจอื่นๆ อีกหลากหลาย เช่น
ซอฟต์แวร์เกี่ยวกับการบริหารการเรียนการสอน E-Learning / Authoring Tools /
e-Classroom และ PC Management
เพื่อใช้ในการสนับสนุนกระบวนการเรียนรู้ให้มีประสิทธิภาพและสร้างรูปแบบใหม่ที่ตื่นเต้น
มีความน่าสนใจในการเรียนรู้

แม้ว่าสินค้าส่วนใหญ่ของฝ่ายฯ ต้องนำเข้าจากต่างประเทศ แต่ฝ่ายฯ
มีพันธมิตรธุรกิจที่เป็นตัวแทนจำหน่ายรายใหญ่ภายในประเทศสำหรับสินค้ากลุ่มไอที
ซึ่งบริษัทเหล่านี้จะทำหน้าที่ช่วยจัดหาสินค้าและสต็อกสินค้า รวมไปถึงการจัดส่งถึงสถานที่ติดตั้ง
ทำให้ฝ่ายฯ สามารถบริหารจัดการธุรกิจได้โดยไม่ต้องเพิ่มภาระในการนำเข้าสินค้า
และการบริหารจัดการสต็อกสินค้า

-   การตลาดและภาวะการแข่งขัน

สินค้าที่ฝ่ายฯ จำหน่ายนั้น
เป็นสินค้าที่มีความจำเป็นต่อตลาดการศึกษาที่จะต้องนำไปใช้ในการเรียนการสอน
จึงมีผู้ประกอบการที่เป็นคู่แข่งเป็นจำนวนมาก
โดยเฉพาะคู่แข่งขันรายย่อยที่มุ่งเน้นการนำเสนอสินค้าที่มีราคาต่ำ ทำให้เกิดอุปสรรคต่อการทำงาน
แต่ฝ่ายฯ มีจุดแข็งที่จะสร้างความเชื่อถือ และไว้วางใจแก่ลูกค้าจากความมั่นคงของบริษัท
คุณภาพสินค้า การให้บริการที่ดีหลังการขาย และราคาที่เหมาะสม
ทำให้ลูกค้าได้รับความพึงพอใจสูงสุด

-   โครงการในอนาคต

ฝ่ายฯ มีนโยบายสรรหาสินค้าใหม่ที่เหมาะสมทั้งด้านคุณภาพและราคานำเสนอให้กับลูกค้า
และมุ่งหากลุ่มลูกค้าโครงการต่างๆ ของรัฐ เพื่อเพิ่มยอดขายมากขึ้น เช่น
การจัดหาและติดตั้งชุดครุภัณฑ์ไมโครคอนโทรลเลอร์ และชุดครุภัณฑ์ห้องปฏิบัติการวิศวกรรมยานยนต์
เพื่อนำเสนอต่อกรมอาชีวศึกษาสำหรับเป็นสื่อการเรียนการสอน นอกจากนี้
ยังมีโครงการเตาเผาขยะไร้มลพิษเพื่อที่จะทำตลาดในส่วนของสถานที่ราชการ เช่น อ.บ.ต.
และกรมปศุสัตว์

ฝ่ายระบบขนส่ง

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจในการนำเสนอระบบต่อลูกค้าในลักษณะ Turnkey ตั้งแต่การออกแบบ
การประกอบ การติดตั้ง การทดสอบ การฝึกอบรม การซ่อมบำรุง
รวมถึงการจัดทำคู่มือการใช้งานและซ่อมบำรุง เพื่อให้ลูกค้าได้รับงานระบบที่ดี
มีประสิทธิภาพในการใช้งาน ผลิตภัณฑ์ของฝ่ายฯ ได้แก่ ระบบอาณัติสัญญาณรถไฟ
ระบบควบคุมการเดินรถไฟฟ้า ระบบโทรคมนาคมสำหรับการเดินรถ ระบบจราจรอัจฉริยะ
ระบบเก็บเงินทางด่วน ทั้งแบบเงินสดและแบบอิเล็กทรอนิคส์
ระบบควบคุมความปลอดภัยในการจราจร ระบบความปลอดภัยภายในอาคาร

-   การตลาดและภาวะการแข่งขัน

นโยบายของรัฐบาลที่ให้ความสำคัญกับงานก่อสร้างระบบสาธารณูปโภค
โดยเฉพาะการขนส่งทางถนนและระบบราง สร้างโอกาสธุรกิจให้กับฝ่ายฯ
โดยการเข้าร่วมประมูลงานระบบดังกล่าวจากหน่วยงานที่รับผิดชอบ ได้แก่
การรถไฟแห่งประเทศไทย การรถไฟฟ้าขนส่งมวลชนแห่งประเทศไทย
การทางพิเศษแห่งประเทศไทย บริษัททางด่วนกรุงเทพจำกัด(มหาชน)
บริษัททางยกระดับดอนเมืองจำกัด กรมทางหลวง การประปานครหลวง
โดยเป็นคู่ค้ากับบริษัทต่างชาติที่มีชื่อเสียงและมีเทคโนโลยีที่มีคุณภาพในราคาที่เหมาะสม
เนื่องจากผลิตภัณฑ์ที่ฝ่ายฯ นำเสนอเป็นผลิตภัณฑ์ที่ต้องใช้ผู้ชำนาญการเฉพาะด้าน
การแข่งขันจึงไม่รุนแรงมากนัก

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการที่อยู่ระหว่างรอดำเนินงาน ได้แก่
งานระบบเก็บค่าผ่านทางและงานระบบการจัดการจราจรบนทางพิเศษ
โดยมีระยะเวลาโครงการแล้วเสร็จภายในปี 2559
งานสร้างเรือนจำจังหวัดพังงาซึ่งมีกำหนดแล้วเสร็จในปี 2558

สำหรับโครงการในอนาคต ฝ่ายฯ
ได้ศึกษาและติดตามความคืบหน้าแผนงานและนโยบายในการพัฒนาระบบขนส่งของรัฐบาล
รวมทั้งพิจารณาวางแผนการดำเนินธุรกิจให้สอดคล้องกับแผนและนโยบายของรัฐบาล
ซึ่งอาจจะรวมถึงการลงทุนในโครงการต่างๆ ที่รัฐบาลมีนโยบายให้เอกชนเข้าร่วมลงทุน

บริษัท ดาต้า มายนิ่ง จำกัด

-   ลักษณะการจัดหาผลิตภัณฑ์หรือบริการ

บริษัทฯ ดำเนินธุรกิจด้านอินฟอร์เมชั่น เทคโนโลยี จำหน่าย ติดตั้ง
และให้บริการบำรุงรักษาระบบคอมพิวเตอร์
ให้คำปรึกษาและดำเนินการวางระบบตั้งแต่โครงสร้างพื้นฐาน ระบบฐานข้อมูล ระบบเครือข่าย
ไปจนถึงให้บริการออกแบบระบบงานที่มีความซับซ้อน และระบบที่ต้องการความเชี่ยวชาญเฉพาะทาง
เป็น System Integrator ตามความต้องการของลูกค้า นอกจากนี้ บริษัทฯ
ยังให้บริการด้านการพัฒนา บริหาร และจัดทำโครงการที่เกี่ยวข้องกับระบบข้อมูลภูมิสารสนเทศ
และบูรณาการการจัดทำโครงการที่เกี่ยวข้องกับระบบข้อมูลภูมิสารสนเทศ ในกลุ่มบริษัท ล็อกซเล่ย์
จำกัด (มหาชน)

-   การตลาดและภาวะการแข่งขัน

กลุ่มลูกค้าของบริษัทฯ ได้แก่ หน่วยงานที่มีการป้องกันและปราบปรามอาชญากรรม
หน่วยงานที่เกี่ยวข้องกับการดูแลการฉ้อโกงในธุรกิจเกี่ยวกับการเงินทั้งภาครัฐและเอกชน
ที่ต้องนำข้อมูลมาใช้ในการวิเคราะห์
เพื่อสนับสนุนการป้องกันและปราบปรามการฟอกเงินและการสนับสนุนทางการเงินแก่การก่อการร้าย
รวมถึงหน่วยงานภาครัฐและเอกชน ที่มีนโยบายในการพัฒนาและบูรณาการระบบและข้อมูลGIS
และมีความต้องการระบบแอพพลิเคชั่น ที่ทำงานบนเทคโนโลยี GIS
ตามบทบาทและหน้าที่ของแต่ละองค์กร

-   โครงการในอนาคต

บริษัทฯ วางแผนขยายธุรกิจไปในกลุ่มลูกค้าภาครัฐ ในการวางระบบคอมพิวเตอร์อื่นๆ
และการเป็นบริษัทที่ปรึกษาในการวางระบบงาน และจัดหาผลิตภัณฑ์เพิ่มมูลค่าระบบงาน GIS
ที่ลูกค้ามีอยู่ รวมถึงการขยายธุรกิจที่เกี่ยวข้องกับการผลิต การบริหารจัดการ
และการบูรณาการระบบข้อมูลภูมิสารสนเทศไปยังประเทศในกลุ่ม AEC

บริษัท ล็อกซเล่ย์ พร็อพเพอร์ตี้ ดีเวลลอปเม้นท์ จำกัด

-   ลักษณะการจัดหาผลิตภัณฑ์หรือบริการ

บริษัทฯ ประกอบธุรกิจด้านอสังหาริมทรัพย์ โดยแบ่งธุรกิจออกเป็น 2 ส่วน คือ
การพัฒนาอสังหาริมทรัพย์ และการบริหารจัดการอสังหาริมทรัพย์ ในด้านการพัฒนาอสังหาริมทรัพย์
บริษัทฯ ได้ศึกษาความเป็นไปได้ของการลงทุนในอสังหาริมทรัพย์ โดยค้นคว้า วิเคราะห์ข้อมูล
จัดทำรายงาน สรุป
เพื่อเป็นแนวทางสำหรับการตัดสินใจเลือกลงทุนในโครงการที่ให้ผลตอบแทนที่ดีที่สุด
ส่วนการบริหารจัดการอสังหาริมทรัพย์ ได้แก่ การให้บริการเช่าอาคารสำนักงาน
เช่าพื้นที่ป้ายโฆษณา งานบริการรักษาความสะอาดและระบบสาธารณูปโภคอาคารสำนักงาน
ตลอดจนงานด้านบริการอื่นๆ ที่เกี่ยวข้อง แบบครบวงจร

-   การตลาดและภาวะการแข่งขัน

อนึ่ง ปัจจัยที่มีผลกระทบต่อโอกาสของธุรกิจ คือ การกลับเข้ามาพัฒนาที่ดินในเขตเมืองชั้นใน
ซึ่งสอดคล้องและเป็นไปตามการลงทุนและขยายตัวของรถไฟฟ้าของภาครัฐ ซึ่งส่งผลให้บริษัทฯ
ได้พิจารณาถึงนโยบาย การพัฒนาที่ดินในเขตเมืองชั้นใน
โดยมีขนาดของโครงการเล็กถึงกลางเท่านั้น หากพิจารณาการตอบสนองกลุ่มลูกค้าเป้าหมายนั้นก็คือ
การลงทุนพัฒนาโครงการในระดับเขตชุมชน เท่านั้น มิใช่ระดับเมืองหรือระดับภาค และ
เมื่อพิจารณาถึงสภาพการแข่งขันแล้ว ก็จะพบว่าไม่น่าจะมีความรุนแรง
เพราะเป็นการแข่งขันกับผู้ประกอบการในย่านเดียวกันเท่านั้น

สิ่งที่สำคัญของการพัฒนาอสังหริมทรัพย์ คือ ที่ดินที่จะนำมาพัฒนา ซึ่งส่วนหนึ่งเป็น Land Bank
ที่ทางบริษัทฯ หรือ กลุ่มบริษัทฯ ได้ถือครองไว้เป็นเวลานาน
ประกอบกับการมีสัมพันธ์ที่ดีกับเจ้าของที่ดินหลายราย
จึงทำให้ในการนำที่ดินในเขตเมืองชั้นในมาพัฒนานั้นมีความเป็นไปได้สูง
ซึ่งแนวทางการพัฒนาโครงการเหล่านี้ บริษัทฯ ได้คำนึงถึงการรักษาสภาพแวดล้อม สังคม ชุมชน
ตลอดจนปฎิบัตตามข้อกำหนดผังเมืองที่ทางภาครัฐได้กำหนดขึ้น ทั้งนี้
รวมไปถึงการบริหารโครงการที่ได้พัฒนาขึ้นมานั้น ให้มีความปลอดภัย มีสุขลักษณะที่ดี
เป็นมิตรต่อสิ่งแวดล้อมและชุมชนโดยรอบ
ทั้งนี้มีความมุ่งหวังว่าที่จะเป็นส่วนหนี่งในสังคมที่มีคุณภาพต่อไปในภายภาคหน้า

-   ผลการดำเนินงานในปีที่ผ่านมาและโครงการในอนาคต

ในปี 2556 การดำเนินธุรกิจสามารถสร้างผลตอบแทนอย่างต่อเนื่อง
พร้อมทั้งสร้างภาพลักษณ์ที่ดีในโครงการต่างๆ
รวมถึงเริ่มการลงทุนในโครงการอสังหาริมทรัพย์บนทำเลที่มีศักยภาพบริเวณพื้นที่ในกรุงเทพฯ
และต่างจังหวัด ในส่วนของการบริหารจัดการอสังหาริมทรัพย์ บริษัทฯ
มุ่งเน้นสร้างพันธมิตรทางธุรกิจ ขยายฐานลูกค้าให้กว้างขึ้น
และพัฒนางานบริการให้เป็นมาตรฐานสากล
สร้างประสิทธิภาพทีมงานด้วยโครงการฝึกอบรมอย่างต่อเนื่อง

  -----------------------------------------------------------------------
  2.3 กลุ่มธุรกิจงานโครงการ

  -----------------------------------------------------------------------

ภาพรวม

กลุ่มฯ ดำเนินธุรกิจด้านงานสาธารณูปโภค ประกอบด้วย ระบบสื่อสารโทรทัศน์และวิทยุ
ระบบพลังงาน ระบบไฟฟ้า ระบบการจัดการน้ำและของเสีย ธุรกิจพลังงานทางเลือก
รวมถึงการจำหน่ายเครื่องมือและระบบอิเล็กทรอนิกส์ที่ใช้ในงานเฉพาะด้าน
โดยเข้าประมูลเพื่อเป็นผู้ให้บริการในโครงการต่างๆ ทั้งของภาครัฐ รัฐวิสาหกิจ และเอกชน
ทั้งในประเทศและต่างประเทศ โดยครอบคลุมตั้งแต่การสำรวจ ออกแบบ ติดตั้ง
พัฒนาระบบตามความต้องการของลูกค้า รวมทั้งทำการบำรุงรักษา
และให้คำปรึกษางานโครงการต่างๆ

ในปี 2556 นอกจาก หน่วยงานต่างๆ ในกลุ่มฯ สามารถเข้าเป็นผู้ให้บริการงานโครงการต่างๆ
ให้กับหน่วยงานทั้งภาครัฐและเอกชนอย่างต่อเนื่องแล้ว กลุ่มฯ
ยังคงศึกษาและหาโอกาสขยายธุรกิจไปยังธุรกิจพลังงานทางเลือกจากแหล่งอื่นอย่างต่อเนื่อง เช่น
พลังงานลม พลังงานชีวมวล
เพิ่มเติมจากธุรกิจผลิตไฟฟ้าจากพลังงานแสงอาทิตย์ที่มีหน่วยงานในกลุ่มฯ ดำเนินธุรกิจอยู่แล้ว
ซึ่งหากกลุ่มฯ สามารถหาแหล่งที่ดีในการผลิตพลังงานดังกล่าวได้
ก็จะเป็นโอกาสในการขยายธุรกิจที่เป็นมิตรกับสิ่งแวดล้อมได้เพิ่มขึ้น

ฝ่ายกิจการโทรทัศน์และวิทยุ

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจเป็นตัวแทนจำหน่ายอุปกรณ์เครื่องส่งโทรทัศน์ เครื่องส่งวิทยุ
อุปกรณ์สำหรับห้องผลิตรายการโทรทัศน์และวิทยุ โดยเป็นผู้วางระบบ ออกแบบ ติดตั้ง
รวมถึงงานก่อสร้างสถานีโทรทัศน์และวิทยุให้แก่หน่วยงานราชการ รัฐวิสาหกิจ และหน่วยงานเอกชน
อีกทั้งยังให้ความร่วมมือกับหน่วยงานต่างๆ ในการเผยแพร่ความรู้ด้านเทคโนโลยี
ทดลองและทดสอบการออกอากาศในระบบดิจิตอล

ผลิตภัณฑ์ด้านโทรทัศน์และวิทยุส่วนใหญ่เป็นสินค้าเทคโนโลยี จึงจำเป็นต้องนำเข้าจากต่างประเทศ
เช่นประเทศสหรัฐอเมริกา ประเทศญี่ปุ่นและยุโรป รวมกับการจัดซื้อจากบริษัทคู่ค้าภายในประเทศ
ที่เป็นตัวแทนสินค้า

-   การตลาดและภาวะการแข่งขัน

 จากพระราชบัญญัติการประกอบกิจการกระจายเสียงและกิจการโทรทัศน์ ปี 2555 ทำให้เกิดการเปลี่ยนแปลงทางเทคโนโลยีในการออกอากาศที่ทันสมัยทั้งด้านโทรทัศน์และวิทยุจากระบบอนาล็อกเป็นระบบดิจิตอล ซึ่งเพิ่มความสามารถในการออกอากาศได้มากช่องขึ้น ทำให้เกิดแรงกระตุ้นสำหรับลูกค้าในการขยายธุรกิจและปรับเปลี่ยนเทคโนโลยีให้ครอบคลุมพื้นที่ทั่วประเทศ ดังนั้นความต้องการและการแข่งขันในตลาดจึงยังมีอยู่สูง

กลุ่มลูกค้าของฝ่ายฯ เป็นหน่วยงานราชการ รัฐวิสาหกิจ และเอกชนที่ประกอบกิจการด้านโทรทัศน์
และวิทยุ เช่น กรมประชาสัมพันธ์ สถานีวิทยุโทรทัศน์กองทัพบก บริษัท อสมท จำกัด (มหาชน)
สถานีวิทยุกระจายเสียงรัฐสภา หน่วยบัญชาการทหารพัฒนา เป็นต้น

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการขนาดใหญ่ที่อยู่ระหว่างดำเนินการเพื่อส่งมอบในปี 2557 ดังนี้ โครงการออกแบบและติดตั้งระบบออกอากาศและระบบสตูดิโอ สำหรับสถานีโทรทัศน์กองทัพบกช่อง 5 (มูลค่า 548 ล้านบาท) โครงการจัดซื้ออุปกรณ์โครงข่ายโทรทัศน์ระบบดิจิตอลภาคพื้นดิน (มูลค่า 508 ล้านบาท) พร้อมทั้งโครงการทดลองออกอากาศในระบบดิจิตอลของสถานีโทรทัศน์กองทัพบกช่อง 5 และ กรมประชาสัมพันธ์ 

ในปัจจุบันฝ่ายฯ มีการเตรียมความพร้อมทั้งด้านสินค้าและบริการเพื่อรองรับการขยายตัวของธุรกิจโทรทัศน์และวิทยุในระบบดิจิตอลของประเทศไทย 

ฝ่ายระบบควบคุม

-   ลักษณะและการจัดหาผลิตภัณฑ์หรือบริการ

ฝ่ายฯ
มีความเชี่ยวชาญในการให้บริการวิศวกรรมแบบครบวงจรเกี่ยวกับเทคโนโลยีระบบควบคุมอัตโนมัติ
(Automation Control System) ระบบควบคุมและสั่งการระยะไกล (Supervisory
Control and Data Acquisition (SCADA) System) และระบบโทรมาตร (Telemetry)
โดยการบริการรวมถึงการออกแบบระบบ ให้คำปรึกษา จัดหา ติดตั้ง ทดสอบ ฝึกอบรม
และซ่อมบำรุง เป็นต้น
ลูกค้าส่วนใหญ่จะเป็นโครงการสาธารณูปโภคของรัฐและภาคอุตสาหกรรมขนาดใหญ่

ฝ่ายฯ มีพันธมิตรทางธุรกิจซึ่งเป็นเจ้าของเทคโนโลยีระบบควบคุมที่มีผลิตภัณฑ์หลากหลาย
มีเทคโนโลยี ที่ก้าวหน้า ผลงานและประสบการณ์ดี ดังนั้นฝ่ายฯ
จึงสามารถจัดซื้อจัดหาผลิตภัณฑ์หรือบริการได้ตรงตามความต้องการของลูกค้า ทั้งนี้ ฝ่ายฯ
ให้บริการด้วยสำนึกในความรับผิดชอบต่อสิ่งแวดล้อมและสังคม โดยเฉพาะอย่างยิ่งการเป็นผู้ให้
บริการในระบบโทรมาตรเพื่อติดตาม เฝ้าระวัง และเตือนภัยสภาพน้ำ สภาพอากาศ และสิ่งแวดล้อม

-   การตลาดและภาวะการแข่งขัน

ถึงแม้ ตลาดระบบควบคุมจะมีการแข่งขันสูง แต่ฝ่ายฯ
มีผลงานในระบบควบคุมของโครงการขนาดใหญ่ที่ต้องใช้เทคโนโลยีที่ก้าวหน้าและซับซ้อน
ต้องใช้ประสบการณ์ในการบริหารโครงการ ฝ่ายฯ
มีประสบการณ์ในการทำงานร่วมกับบริษัทนานาชาติอย่างหลากหลาย ทั้งที่เป็นเจ้าของเทคโนโลยีเอง
และเป็นบริษัทรับเหมาข้ามชาติรายใหญ่ ปัจจุบัน ฝ่ายฯ
เป็นผู้ให้บริการระบบโทรมาตรรายเดียวที่มีผลงานระบบโทรมาตรทางอุทกวิทยาครบทั้ง 3 ด้าน คือ
ระบบโทรมาตรเพื่อการพยากรณ์น้ำ ระบบโทรมาตรเพื่อเตือนภัยน้ำ
และระบบโทรมาตรเพื่อการบริหารจัดการน้ำ ฝ่ายฯ จึงมีผลงานและประสบการณ์เป็นจุดขายที่สำคัญ

ช่องทางการจำหน่าย ส่วนใหญ่เป็นการประมูลงาน การเข้าหาลูกค้าโดยตรงเป็นหลัก
การเรียกใช้บริการจากลูกค้าเดิม และเป็นตัวแทน (Approved Vendor)
จากบริษัทรับเหมาข้ามชาติรายใหญ่ อีกทั้งฝ่ายฯ
ยังได้พัฒนาส่วนงานลูกค้าสัมพันธ์เพื่อประสานงานกับลูกค้าอย่างต่อเนื่อง

-   งานที่ยังไม่ได้ส่งมอบและโครงการในอนาคต

โครงการที่อยู่ระหว่างดำเนินการ คือ โครงการ บูรณะระบบควบคุมโรงไฟฟ้าบางปะกง
และโรงไฟฟ้าเขื่อนปากมูล ของการไฟฟ้าฝ่ายผลิตแห่งประเทศไทย และโครงการติดตั้งระบบ
SCADA สำหรับน้ำดิบของการประปาส่วนภูมิภาค ซึ่งคาดว่าจะแล้วเสร็จในปี 2557

สำหรับ Module A6 & B4 ระบบคลังข้อมูลเพื่อการพยากรณ์และเตือนภัย
รวมทั้งการบริหารจัดการน้ำ
ภายใต้โครงการเพื่อออกแบบและก่อสร้างระบบการบริหารจัดการทรัพยากรน้ำอย่างยั่งยืนและระบบแก้ไขปัญหาอุทกภัยของประเทศไทย
ซึ่งฝ่ายฯ จะรับดำเนินการในส่วนการปรับปรุงและติดตั้งระบบโทรมาตร
ยังคงต้องรอความชัดเจนจากรัฐบาลต่อไป

ในปี 2557 ฝ่ายฯ มีแผนงานบุกเบิกงานด้าน SCADA
เพื่อควบคุมน้ำดิบในการผลิตของการประปาส่วนภูมิภาค
และเข้าร่วมประมูลงานกับหน่วยงานเอกชนอื่น เพื่อขยายฐานลูกค้าของฝ่ายฯ

ฝ่ายระบบพลังงาน

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจที่เกี่ยวข้องกับระบบพลังงานให้แก่ภาครัฐและภาคเอกชน
โดยให้บริการในลักษณะงานบริการรวมระบบ (System Integration)
ซึ่งครอบคลุมตั้งแต่การดำเนินการทางด้านวิศวกรรม การออกแบบ การจัดหาผลิตภัณฑ์
การดำเนินการก่อสร้าง และการบริหารโครงการ เพื่อให้เป็นไปตามความต้องการของลูกค้า เช่น
งานก่อสร้างและปรับปรุงสถานีไฟฟ้า งานก่อสร้างระบบสายส่งและสายจำหน่ายทั้งแบบสายอากาศ
เคเบิ้ลใต้ดินและเคเบิ้ลใต้น้ำ งานจัดหาและติดตั้งระบบควบคุมการทำงานของสถานีไฟฟ้า
ระบบไฟฟ้าสำหรับโรงงาน อาคารสูง ระบบสาธารณูปโภค
รวมถึงการให้บริการด้านงานระบบไฟฟ้าทั่วไป ได้แก่ งานบำรุงรักษา งานบริการทดสอบระบบ
และงานให้คำปรึกษาด้านระบบไฟฟ้า เป็นต้น

ฝ่ายฯ ตระหนักดีว่างานก่อสร้างสถานีไฟฟ้านั้น
มีโอกาสส่งผลกระทบต่อสิ่งแวดล้อมและมวลชนที่อยู่โดยรอบบริเวณก่อสร้าง ดังนั้น
จึงกำหนดนโยบายหลักในการวางมาตรการป้องกันผลกระทบดังกล่าวอย่างเคร่งครัด
ทั้งนี้เพื่อไม่ให้เกิดปัญหาต่อสิ่งแวดล้อมและผู้มีส่วนได้เสีย ส่งผลให้ที่ตลอดระยะเวลาผ่านมา
งานโครงการของฝ่ายฯ ยังไม่เคยมีปัญหาจากเหตุดังกล่าว

-   การตลาดและภาวะการแข่งขัน

จากการที่ภาครัฐได้จัดสรรงบประมาณในการลงทุนด้านระบบไฟฟ้าและพลังงานอย่างต่อเนื่อง
และยังส่งเสริมให้ภาคเอกชนร่วมลงทุนด้านการผลิตพลังงานไฟฟ้าในทุกรูปแบบ
เพราะถือเป็นปัจจัยสำคัญในการพัฒนาประเทศและความเป็นอยู่ของประชาชน
รวมถึงประเทศเพื่อนบ้านเช่น สาธารณรัฐประชาธิปไตยประชาชนลาว
และสาธารณรัฐแห่งสหภาพเมียนมาร์ ก็ได้เริ่มพัฒนาการผลิตพลังงานอย่างต่อเนื่อง
จึงเป็นโอกาสทางธุรกิจที่ดีของฝ่ายฯ และจากการที่ฝ่ายฯ ดำเนินธุรกิจด้านนี้มาเป็นเวลานาน
โดยยึดมั่นนโยบายด้านการให้บริการอย่างมีคุณภาพ รวมทั้งบุคลากรในฝ่ายที่เป็นผู้ที่มีความรู้
ความชำนาญเป็นอย่างดี จึงทำให้มีชื่อเสียงเป็นที่ยอมรับ
และได้รับความไว้วางใจจากลูกค้าอย่างต่อเนื่อง เป็นผลให้ฝ่ายฯ มีสถานภาพและศักยภาพที่ดี
ลูกค้าหลักของฝ่ายประกอบด้วย การไฟฟ้าส่วนภูมิภาค การไฟฟ้านครหลวง
และการไฟฟ้าฝ่ายผลิตแห่งประเทศไทย

ฝ่ายฯ จำหน่ายสินค้าและบริการให้กับลูกค้า โดยการเข้าร่วมประกวดราคา
ทั้งในลักษณะที่เป็นผู้รับเหมาโดยตรง ผู้รับเหมาช่วง และเสนอขายโดยตรงให้กับลูกค้า โดยฝ่ายฯ
มีนโยบายให้ความสำคัญต่อการออกแบบ การจัดหาผลิตภัณฑ์
และการควบคุมการดำเนินงานที่มีประสิทธิภาพ เพื่อให้ตรงต่อความต้องการของลูกค้ามากที่สุด

ในปีที่ผ่านมา ฝ่ายฯ
ได้เป็นคู่สัญญากับการไฟฟ้าฝ่ายผลิตแห่งประเทศไทยในงานก่อสร้างสถานีไฟฟ้าท่าตะโก ระบบ 500
เควี ซึ่งถือเป็นโอกาสที่สำคัญในการเพิ่มศักยภาพในการรับงานของฝ่ายฯ เนื่องจากระบบ 500 เควี
เป็นระดับแรงดันสูงสุดของระบบส่งที่ใช้กันอยู่ทั้งภายในประเทศไทยและประเทศในคาบสมุทร
อินโดจีน ซึ่งเมื่อดำเนินการก่อสร้างแล้วเสร็จจะทำให้ฝ่ายฯ
สามารถเข้ารับงานได้ครอบคลุมทั่วทั้งภูมิภาคตาม ที่กล่าวมา

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการที่อยู่ระหว่างดำเนินการเพื่อส่งมอบ ได้แก่

-   งานก่อสร้างสถานีไฟฟ้าของการไฟฟ้าส่วนภูมิภาค : ระบบ 115-22 เควี ประเภท Gas
    Insulated Switchgear จำนวน 3 แห่ง / ระบบ 115-22 เควี ประเภท
    Conventional จำนวน 2 แห่ง / ระบบ 115-22 เควี ประเภท Modular จำนวน 1
    แห่ง / ระบบ 115-33 เควี ประเภท Gas Insulated Switchgear จำนวน 1 แห่ง /
    ระบบ 115-33 เควี ประเภท Conventional จำนวน 1 แห่ง และระบบ 115-33 เควี
    ประเภท Modular จำนวน 2 แห่ง

-   งานก่อสร้างสถานีไฟฟ้าของการไฟฟ้านครหลวง : ระบบ 115-24 เควี ประเภท Gas
    Insulated Switchgear จำนวน 2 แห่ง

- งานก่อสร้างสถานีไฟฟ้า (Transmission Substation)
ของการไฟฟ้าฝ่ายผลิตแห่งประเทศไทย : ระบบ 500 เควี ประเภท Conventional จำนวน 1
แห่ง

ในช่วงปีที่ผ่านมา ฝ่ายฯ
ยังคงได้รับงานโครงการก่อสร้างสถานีไฟฟ้าจากหน่วยงานการไฟฟ้าของรัฐบาลอย่างต่อเนื่อง
อย่างไรก็ดี ฝ่ายฯ
ยังคงมีเป้าหมายในการสร้างชื่อเสียงให้เป็นที่ยอมรับในด้านการเป็นผู้ให้บริการด้านระบบพลังงานอย่างครอบคลุมมากขึ้น
จึงเริ่มให้ความสนใจในการขยายธุรกิจด้านการบริหารจัดการระบบพลังงานโดยระบบโครงข่ายอัจฉริยะ
(Smart Gird)
ซึ่งเป็นการวางโครงข่ายของระบบความคุมและบริหารจัดการด้านพลังงานของประเทศ
ทั้งด้านการเป็นผู้รับเหมาและการเป็นตัวแทนจำหน่ายอุปกรณ์ประกอบของตัวระบบโครงข่ายอัจฉริยะดังกล่าว

นอกจากนี้ ฝ่ายฯ ยังให้ความสนใจในการขยายตลาดไปยังประเทศเพื่อนบ้าน
ซึ่งเริ่มให้ความสนใจในการลงทุนด้านการผลิตพลังงานและการพัฒนาระบบไฟฟ้า
เพื่อให้สอดคล้องกับนโยบายของภาครัฐเรื่องประชาคมเศรษฐกิจอาเซียน
ซึ่งกำลังจะมาถึงในอนาคตอันใกล้นี้

ฝ่ายธุรกิจสิ่งแวดล้อม

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจด้านสิ่งแวดล้อม การรักษาสมดุลของสิ่งแวดล้อม
การปรับสภาพสิ่งที่เสียให้คืนสภาพดีสามารถนำกลับมาใช้ประโยชน์ได้อีก
โดยเฉพาะอย่างยิ่งเกี่ยวกับธุรกิจน้ำประปา ธุรกิจการจัดการน้ำเสีย/น้ำหมุนเวียน
ธุรกิจการจัดการของเสียอันตราย การแปรพลังงานจากของเสีย/ขยะ
โดยให้คำปรึกษาด้านเทคนิคการบริหารและให้บริการออกแบบก่อสร้าง จำหน่ายผลิตภัณฑ์
ติดตั้งและบำรุงรักษาระบบ อันจะเป็นประโยชน์ต่อสังคม โดยฝ่ายเลือกสรรคู่ค้า ผู้ผลิต
และตัวแทนจำหน่ายที่มีประสบการณ์และมีความชำนาญงานสูง
โดยมีการวิเคราะห์และเปรียบเทียบศักยภาพของผู้ผลิตที่สามารถผลิตสินค้าได้เหมาะสมกับตลาด
และตรงตามความต้องการของลูกค้าอยู่ตลอดเวลา

-   การตลาดและภาวะการแข่งขัน

ในปัจจุบัน ภาวะการแข่งขันทางธุรกิจด้านสิ่งแวดล้อมจัดอยู่ในเกณฑ์ที่ค่อนข้างสูง ฝ่ายฯ
จึงมุ่งการสร้างความสัมพันธ์อันดีกับกลุ่มลูกค้าสำคัญ เพื่อสร้างฐานลูกค้าให้มั่นคง
ลูกค้าหลักของฝ่ายประกอบด้วย การประปาส่วนภูมิภาค การประปานควรหลวง นอกจากนี้ ฝ่ายฯ
ยังมีการเข้าร่วมงานโครงการขนาดเล็กและขนาดกลาง เพื่อขยายฐานการตลาดภาคเอกชน
และเพิ่มศักยภาพการดำเนินการทางการตลาด โดยบุคลากรที่มีความชำนาญและมีเทคโนโลยีที่ทันสมัย

การจำหน่ายและช่องทางการจำหน่ายผลิตภัณฑ์และนำเสนอโครงการต่างๆ ส่วนใหญ่ ฝ่ายฯ
ใช้วิธีการขายตรงให้แก่ลูกค้าเป้าหมายทั้งหน่วยงานภาครัฐและเอกชน

-   โครงการในอนาคต

ฝ่ายฯ มุ่งเน้นและให้ความสำคัญกับโครงการที่มีส่วนเกี่ยวข้องกับสิ่งแวดล้อมในหลายๆ ด้าน
โดยเฉพาะอย่างยิ่งในโครงการที่เกี่ยวเนื่องกับธุรกิจน้ำประปา/การปรับปรุงคุณภาพน้ำ
ธุรกิจการจัดการน้ำเสีย/การทำน้ำหมุนเวียน การแปรพลังงานจากของเสีย/ขยะ อาทิเช่น
โครงการสัมปทานผลิตน้ำประปา โครงการก่อสร้างระบบผลิตน้ำประปา ก่อสร้างวางท่อจ่ายน้ำ
โครงการรับจ้างเดินระบบผลิตน้ำประปา/น้ำเสีย
โครงการสำรวจท่อรั่วในระบบท่อประธานและท่อบริการ โครงการแปรรูปของเสีย/ขยะเป็นพลังงาน
และขยายกลุ่มลูกค้าไปประเทศเพื่อนบ้าน

ฝ่ายโครงการพิเศษ

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจด้านการจำหน่ายเครื่องมือและระบบอิเล็กทรอนิกส์ที่ใช้ในงานเฉพาะด้าน
โดยจัดจำหน่ายพร้อมติดตั้งสินค้าและให้บริการซ่อมบำรุงเครื่องมือและระบบอิเล็กทรอนิกส์ต่างๆ
รวมถึงการบริการหลังการขายอย่างดี โดยสินค้าที่ฝ่ายฯ
จัดจำหน่ายส่วนใหญ่เป็นสินค้าที่ต้องใช้ทักษะและความชำนาญทางเทคโนโลยีสูง
จึงต้องนำเข้ามาจากประเทศในทวีปยุโรป และสหรัฐอเมริกา ซึ่งล้วนเป็นบริษัทที่มั่นคง
ผลิตภัณฑ์คุณภาพสูง นอกจากนั้น ยังมีสินค้าที่ซื้อในประเทศ และพัฒนาขึ้นเองอีกด้วย เช่น
ซอฟต์แวร์ประกอบต่างๆ

ฝ่ายฯ ยึดมั่นในการจัดหาสินค้าและผลิตภัณฑ์ได้ตรงตามความต้องการของลูกค้า
รวมทั้งมีบริการหลังการขายที่ดีเสมอมา
และให้ความสำคัญกับการมีความสัมพันธ์ที่ดีกับลูกค้าในระยะยาว ที่สำคัญอีกประการหนึ่งคือ ฝ่ายฯ
ไม่มีผลิตภัณฑ์เหลือใช้ที่มีผลกระทบต่อสิ่งแวดล้อม

-   การตลาดและภาวะการแข่งขัน

กลุ่มลูกค้าเป้าหมายส่วนใหญ่จะเป็นหน่วยงานราชการ ทหาร ตำรวจ
และหน่วยงานที่เกี่ยวข้องกับการสื่อสารและเทคโนโลยีต่างๆ
โดยทำการตลาดแบบการขายตรงต่อผู้ใช้ในลักษณะโครงการ นอกจากนี้ ฝ่ายฯ
ยังมีความสัมพันธ์ที่ดีกับลูกค้าจึงทำให้ฝ่ายฯ ดำเนินธุรกิจนี้ไปได้ด้วยดี กล่าวคือ ฝ่ายฯ
จะทำการศึกษาวิจัยและพัฒนาปรับปรุงสินค้าให้มีความทันสมัยตามความก้าวหน้าทางเทคโนโลยีอยู่เสมอ
เช่น การจัดซื้ออุปกรณ์หลักมาพัฒนาเป็นระบบ
หรือจัดหาอุปกรณ์ที่ตรงกับความต้องการของลูกค้ามากที่สุด
เพื่อตอบสนองความต้องการของลูกค้าและให้ลูกค้าเกิดความพึงพอใจสูงสุด

ภาวะการแข่งขันไม่รุนแรงนัก เนื่องจากสินค้าที่ฝ่ายฯ
จัดจำหน่ายและให้บริการเป็นสินค้าและบริการเฉพาะด้าน
ลักษณะการแข่งขันขึ้นอยู่กับทักษะความชำนาญในเทคโนโลยี
ความพร้อมของข้อมูลของผู้แข่งขันแต่ละราย กลยุทธ์การขาย และการติดต่อประสานงาน
ความเอาใจใส่ต่อลูกค้า รวมถึงความสัมพันธ์ที่ดีที่มีต่อลูกค้า
ส่วนแนวโน้มภาวะอุตสาหกรรมขึ้นอยู่กับงบประมาณของราชการเป็นหลัก
ขณะที่ภาวะเศรษฐกิจโดยรวม ส่งผลต่อการดำเนินงานของฝ่ายฯ ค่อนข้างน้อย
เนื่องจากสินค้าที่จัดจำหน่ายและให้บริการ เป็นโครงการที่มีลักษณะเฉพาะด้าน
มีความต้องการต่อเนื่องในระยะยาว

-   งานที่ยังไม่ได้ส่งมอบ

ฝ่ายฯ มีกำหนดส่งมอบงานโครงการจัดซื้อเครื่องมวลสาร ให้กับสถาบันเทคโนโลยีป้องกันประเทศ
(องค์การมหาชน) กระทรวงกลาโหม และ เครื่องปรับบรรยากาศแรงดันสูงให้กับโรงพยาบาลกระบี่
โดยมีกำหนดส่งมอบงานภายในไตรมาส 1 ของปี 2557
นอกจากนั้นยังมีโครงการติดตั้งระบบเสาอากาศให้กับกองบัญชาการกองทัพไทย
ที่มีกำหนดส่งมอบงานประมาณเดือนมีนาคม–เมษายน 2557

ฝ่ายพลังงานทางเลือก

-   ลักษณะและการจัดหาผลิตภัณฑ์หรือบริการ

ฝ่ายฯดำเนินธุรกิจเกี่ยวกับการสรรหาแหล่งกำเนิดพลังงานทดแทนไม่ว่าจะเป็นพลังงานจากแสงอาทิตย์
พลังงานลม พลังงานน้ำ และพลังงานชีวมวล
เพื่อทำการศึกษาศักยภาพความเป็นไปได้พร้อมทั้งดำเนินการลงทุนและร่วมทุนกับหน่วยงานที่สนใจในการดำเนินธุรกิจขายไฟฟ้าจากพลังงานทดแทนประเภทต่างๆที่มี
ทั้งนี้ ฝ่ายฯ ยังบริหารจัดการโซลาร์ฟาร์มต้นแบบในการผลิตไฟฟ้าเพื่อจำหน่าย
ซึ่งเปิดดำเนินการมาแล้ว 2 ปี ทำให้ฝ่ายฯ มีความชำนาญในเรื่องพลังงานแสงอาทิตย์เป็นอย่างมาก
ปัจจุบันฝ่ายฯ มีการแสวงหาพื้นที่ต่างๆ เพื่อศึกษาและพัฒนา
พร้อมกับเป็นที่ปรึกษาให้กับหน่วยงานต่างๆ
ที่สนใจร่วมลงทุนทั้งในทางธุรกิจและทางภาพลักษณ์ขององค์กรเพื่อเพิ่มความมั่นคงทางด้านพลังงานให้องค์กรและประเทศไทยด้วย

-   การตลาดและภาวะการแข่งขัน

ตามที่คณะกรรมการนโยบายพลังงานแห่งชาติมีมติให้การไฟฟ้าฝ่ายผลิตแห่งประเทศไทย (กฟผ.)
เปิดการรับซื้อไฟฟ้าจากผู้ผลิตไฟฟ้ารายเล็กทุกประเภทเชื้อเพลิง
โดยขยายปริมาณการรับซื้อไฟฟ้าจากเดิม 3,200 เมกกะวัตต์ เป็น4,000 เมกกะวัตต์
และมีนโยบายอื่นๆ ที่สนับสนุนในเรื่องพลังงานทดแทนต่างๆ นั้น ส่งผล ให้ฝ่ายฯ
มีโอกาสในการลงทุนและร่วมทุนกับหน่วยงานที่สนใจร่วมในการดำเนินธุรกิจผู้ผลิตไฟฟ้าขนาดเล็ก
VSPP จากพลังงานทดแทนประเภทต่างๆ และจากความชำนาญในด้านพลังงานแสงอาทิตย์
ยังส่งผลให้ฝ่ายฯ
สามารถทำตลาดเพิ่มเติมในการให้บริการรับเป็นที่ปรึกษาให้กับหน่วยงานที่สนใจในเรื่องการดำเนินการธุรกิจขายไฟฟ้าในฐานะเป็นผู้ผลิตไฟฟ้าขนาดเล็ก

-   โครงการในอนาคต

ฝ่ายฯ ดำเนินการสรรหาผู้ร่วมลงทุนและพื้นที่ที่เหมาะสมมากที่สุด
ในการพัฒนาและศึกษาความเป็นไปได้ของโครงการต่างๆ อย่างต่อเนื่อง
และนอกจากจะเป็นผู้ผลิตและจำหน่ายไฟฟ้าแล้วยังได้ผันตัวเองมาเป็นผู้ให้บริการให้คำปรึกษาและแนะนำการติดตั้งโซลาร์ฟาร์มหรือติดแผงโซลาร์บนอาคารให้กับหน่วยงานรัฐและเอกชนที่สนใจ
ทั้งยังได้ทำการศึกษาความเป็นไปได้ของการผลิตไฟฟ้าจากพลังงานลม โครงการวายุบุตร 1-8
ที่จังหวัดจันทบุรี จังหวัดนครราชสีมา จังหวัดนครศรีธรรมราช และโรงไฟฟ้าพลังงานชีวมวล
(BIOMASS) ในพื้นที่จังหวัดนครศรีธรรมราช

แผนกเพาเวอร์อินฟรา

-   ลักษณะและการจัดหาผลิตภัณฑ์หรือบริการ

แผนกฯ ดำเนินธุรกิจจัดหา นำเข้า
และติดตั้งสายส่งไฟฟ้าแรงสูงให้กับลูกค้าโดยนำเสนอผลิตภัณฑ์ตามความต้องการของลูกค้า
รวมทั้งนำเข้าอุปกรณ์หลักจากต่างประเทศในลักษณะเป็น Complete Set และจ้างผลิตอุปกรณ์อื่นๆ
ภายในประเทศ เพื่อรวบรวมนำไปติดตั้งให้แก่ลูกค้า

-   การตลาดและภาวะการแข่งขัน

ลูกค้าส่วนใหญ่เป็นหน่วยงานรัฐวิสาหกิจที่ต้องการใช้ผลิตภัณฑ์นี้โดยตรง เช่น
การไฟฟ้าฝ่ายผลิตแห่งประเทศไทย ฯลฯ แผนกฯ จะติดต่อกับลูกค้าโดยตรง
โดยนำเสนอผลิตภัณฑ์ที่มีคุณภาพในราคาเหมาะสม
และมีเจ้าหน้าที่ที่มีความชำนาญเฉพาะทางเป็นพิเศษในการดำเนินงาน จึงทำให้แผนกฯ
มีความพร้อมมากกว่าคู่แข่ง

-   โครงการในอนาคต

แผนกฯ มีแผนที่จะขยายกลุ่มลูกค้าเพิ่มขึ้นในส่วนภูมิภาคและประเทศเพื่อนบ้าน

บริษัท แอล โซลาร์ 1 จำกัด

-   ลักษณะการจัดหาผลิตภัณฑ์และบริการ

บริษัทฯ ได้ดำเนินการก่อสร้างโครงการโรงไฟฟ้าพลังงานแสงอาทิตย์ ที่มีกำลังการผลิต 8.7
เมกกะวัตต์ บนพื้นที่ 215 ไร่ ณ ตำบลบ่อทอง อำเภอกบินทร์บุรี จังหวัดปราจีนบุรี
สามารถผลิตไฟฟ้าได้ 11-12 ล้านกิโลวัตต์ต่อชั่วโมงต่อปี
โดยสามารถทดแทนการใช้น้ำมันเชื้อเพลิงได้ประมาณ 4.35 ล้านลิตร
และทำให้ช่วยลดการปล่อยก๊าซคาร์บอนไดออกไซด์ อย่างน้อย 6,000 ตันต่อปี
การดำเนินกิจการดังกล่าว บริษัทฯ ได้รับการสนับสนุนและอนุญาตจากภาครัฐ
เช่นได้รับการส่งเสริมการลงทุนในกิจการ ผลิตไฟฟ้าจากพลังงานแสงอาทิตย์
จากคณะกรรมการส่งเสริมการลงทุน (BOI) ได้รับส่วนเพิ่มราคารับซื้อไฟฟ้า
สำหรับผู้ผลิตไฟฟ้าพลังงานหมุนเวียน จากการไฟฟ้าส่วนภูมิภาค บริษัทฯ ได้รับการรับรองมาตรฐาน
ระบบบริหารการจัดการคุณภาพ ISO 9001 : 2008 (Quality Management System : QMS)
จาก ANAB
ซึ่งเป็นมาตรฐานสากลที่องค์กรธุรกิจทั่วโลกให้ความสำคัญเพื่อความเป็นเลิศทางด้านคุณภาพ
และความมีประสิทธิภาพของการดำเนินงานภายในบริษัทฯให้เกิดประสิทธิภาพสูงสุดและได้รับการรับรองมาตรฐาน
ระบบการจัดการสิ่งแวดล้อม ISO 14001 : 2004 จาก UKAS เป็นระบบการจัดการสิ่งแวดล้อม
Environmental Management System (ISO 14001) บริษัทฯ
ตระหนักถึงความสำคัญของการจัดการสิ่งแวดล้อมเพื่อให้เกิดการพัฒนาสิ่งแวดล้อมควบคู่กับการพัฒนาธุรกิจ
โดยมุ่งเน้นในการป้องกันมลพิษ (Prevention of Pollution) และการปรับปรุงอย่างต่อเนื่อง
ทั้งนี้บริษัทฯ
ได้จัดสรรพื้นที่ส่วนหนึ่งสำหรับเป็นศูนย์การเรียนรู้ด้านพลังงานทดแทนและศูนย์การเรียนรู้โครงการเกษตรพอเพียง
โดยมีการปลูกพืชผล และพืชสมุนไพรเพื่อเป็นศูนย์ตัวอย่างให้ชาวชุมชนบ่อทอง

-   การตลาดและภาวะการแข่งขัน

ปัจจุบันจะเห็นได้ว่ามีผู้สนใจในการลงทุนการนำพลังงานทดแทนจากธรรมชาติมาใช้เพื่อให้เกิดกระบวนการผลิตต่าง
ๆ ซึ่งทางบริษัทฯ
ได้เล็งเห็นกระบวนการผลิตกระแสไฟฟ้าที่แตกต่างและให้พลังงานสูงโดยใช้แผงโซลาร์เซลล์แบบอะมอร์ฟัสซิลิกอนแบบฟิล์มบาง
(Amorphous Silicon Thin-Film Module)
ที่เหมาะสำหรับสภาพอากาศร้อนชื้นในประเทศไทย เป็นแผงที่รับพลังงานแสงอาทิตย์ได้ตั้งแต่ 6
โมงเช้าจนถึง 6 โมงเย็น ประกอบกับการเลือกทำเลที่ตั้งของโครงการฯ นั้น เป็นพื้นที่เนินสูง
จึงมีโอกาสและความเสี่ยงน้อยสำหรับอุทกภัยที่เกิดขึ้นในปัจจุบันและในอนาคต

-   โครงการในอนาคต

จากโครงการโรงไฟฟ้าพลังงานแสงอาทิตย์ที่ดำเนินการอยู่ปัจจุบัน บริษัทฯ
ยังเดินหน้าในการสรรหาผู้ร่วมลงทุน และพื้นที่ที่เหมาะสมที่สุด ในการพัฒนาโครงการให้ต่อเนื่อง
และนอกจากจะเป็นผู้ผลิตและจำหน่ายไฟฟ้าแล้วยังได้ผันตัวเองมาเป็นผู้ให้บริการติดตั้งโซลาร์ฟาร์มให้กับบริษัทเอกชน
โดยอาศัยความรู้ประสบการณ์และให้คำปรึกษา รวมถึงการติดต่อหน่วยงานราชการ
การวิเคราะห์ต้นทุน ผลตอบแทน ความเสี่ยง และโอกาสในธุรกิจสำหรับผู้ที่สนใจในการลงทุน

  -----------------------------------------------------------------------
  3.4 กลุ่มธุรกิจการค้า

  -----------------------------------------------------------------------

ภาพรวม

กลุ่มฯ ดำเนินธุรกิจโดยเป็นผู้ผลิตและตัวแทนจำหน่ายสินค้าอุปโภคบริโภค สินค้าเคมีอุตสาหกรรม
รวมถึงเป็นตัวแทนจำหน่ายวัสดุ อุปกรณ์ เครื่องมือ
และให้บริการเกี่ยวกับงานผลิตภัณฑ์ก่อสร้างและงานบริการอะไหล่ยานยนต์ต่างๆ

ในปี 2556 กลุ่มฯ ได้สร้างแบรนด์และเครือข่ายของกลุ่มโดยจัดตั้งธุรกิจอาหารญี่ปุ่น ภายใต้ชื่อ “อัย
เจแปนนิส วิลเลจ” (Ai Japanese Village) และพัฒนารูปแบบอาหารภายใต้แบรนด์ต่างๆ
มาอย่างต่อเนื่อง และสามารถพัฒนาต่อยอดไปรองรับเรื่องแฟรนไชส์และ Catering
รวมถึงทำการตลาดและ Supply Chain ร่วมกับธุรกิจสินค้าอุปโภคบริโภคด้วย นอกจากนี้ กลุ่มฯ
ยังเพิ่มช่องทางการจัดจำหน่ายสินค้าที่มีอยู่ โดยขยายตลาดไปยังประเทศใกล้เคียง เช่น เวียดนาม
และ จีน รวมถึงขยายธุรกิจเข้าไปในกลุ่มประเทศ AEC อาทิ พม่า, ลาว, และ กัมพูชา
โดยการใช้กลยุทธ์เสริมสร้างความแข็งแกร่งในการดำเนินธุรกิจ ผนึกสินค้า และบริการต่างๆ
ในกลุ่มฯ ที่สอดคล้องกับความต้องการของลูกค้า นำเสนอลูกค้าให้ได้มากที่สุด
และมีการขยายเครือข่ายพันธมิตรทางการค้า
เพิ่มช่องทางการจัดจำหน่ายให้ครอบคลุมตลาดทั้งในประเทศและต่างประเทศ

กลุ่มเคมีภัณฑ์

โครงสร้างกลุ่มประกอบด้วย ฝ่ายขายและการตลาด ฝ่ายวางแผน/พัฒนาการตลาด
ฝ่ายบริการการตลาดและ โลจิสติกส์ และบริษัท กรีน เนเจอรัล โปรดักส์ จำกัด
ซึ่งเป็นผู้ผลิตผลิตภัณฑ์ธรรมชาติต่างๆ เช่น น้ำมันหอมระเหยมะกรูด น้ำมันขมิ้นชัน เป็นต้น

-   ลักษณะและการจัดหาผลิตภัณฑ์หรือบริการ

กลุ่มเคมีภัณฑ์ เป็นตัวแทนจำหน่ายสินค้าประเภทเคมีภัณฑ์ ทั้งที่นำเข้าจากต่างประเทศและภายใน
ประเทศ โดยแสวงหาสินค้าที่มีคุณภาพดีและราคาที่สามารถแข่งขันในตลาดได้
รวมทั้งมุ่งเน้นหาวัตถุดิบที่เป็นมิตรกับสิ่งแวดล้อมและเทคโนโลยีใหม่ๆ
เพื่อนำเสนอให้กับโรงงานอุตสาหกรรมต่างๆ ที่เป็นผู้ผลิตสินค้าสำเร็จรูป ดังเช่น
อุตสาหกรรมผงซักฟอก เครื่องสำอาง อาหาร ยา อาหารสัตว์ เซรามิก แก้ว สี หมึกพิมพ์ ยาง
พลาสติก น้ำมันหล่อลื่น ปิโตรเคมีคัล สิ่งทอ กระดาษ เกษตร และผลิตภัณฑ์ทำความสะอาด
กลุ่มตระหนักถึงการขยายตัวและการแข่งขันของตลาดร่วมประชาคมเศรษฐกิจอาเซียนที่จะเกิดขึ้นในปี
พ.ศ. 2558 จึงได้เริ่มขยายตลาดไปยังประเทศเวียดนาม พม่า
เพื่อรองรับตลาดที่มีศักยภาพเติบโตสูงในอนาคต

-   การตลาดและภาวะการแข่งขัน

ปัจจัยที่มีผลกระทบโดยตรงกับทางกลุ่มฯ ได้แก่ อัตราแลกเปลี่ยนเงินตราต่างประเทศ ราคาน้ำมัน
ซึ่งมีผลโดยตรงกับต้นทุนในการกำหนดราคาขายที่จะสามารถแข่งขันในตลาดได้ ดังนั้น กลุ่มฯ
จึงต้องให้ความสำคัญเป็นอย่างมากกับการบริหารปัจจัยเสี่ยงจากอัตราแลกเปลี่ยน
และด้านโลจิสติกส์เป็นอย่างดี

กลุ่มฯ อาศัยศักยภาพที่ดีของบริษัท
เน้นกลยุทธ์ด้านการบริหารและการให้บริการด้านการจัดการสินค้าอย่างครบวงจร
รวมทั้งบริการที่เป็นลักษณะ Service Provider นอกเหนือจากการขายสินค้าเพียงอย่างเดียว

-   โครงการในอนาคต

กลุ่มฯ มีนโยบายลงทุนในผลิตภัณฑ์ที่ตลาดมีความต้องการสูงและมีอนาคต เช่น การเป็นผู้ผลิตโดยตรง
การร่วมทุนทั้งในลักษณะร่วมทุน หรือซื้อกิจการในผลิตภัณฑ์ที่มีศักยภาพทางตลาด

กลุ่มผลิตภัณฑ์ก่อสร้างและกรีนโซลูชั่น

-   ลักษณะและการจัดหาผลิตภัณฑ์หรือบริการ

กลุ่มผลิตภัณฑ์ก่อสร้างและกรีนโซลูชั่น ประกอบด้วย ฝ่ายผลิตภัณฑ์ก่อสร้าง และ ฝ่ายกรีนโซลูชั่น
โดยกลุ่มดำเนินธุรกิจด้านการจัดหา จำหน่าย
และให้บริการเกี่ยวกับผลิตภัณฑ์สำหรับโครงการก่อสร้างและอสังหา ริมทรัพย์
โดยจำแนกผลิตภัณฑ์เป็น 4 กลุ่ม คือ (1) กลุ่มผลิตภัณฑ์ประกอบเปลือกนอกของอาคาร (Building
Envelope) ประกอบด้วยผลิตภัณฑ์หลักได้แก่
หลังคาเหล็กเคลือบโลหะผสมระหว่างอลูมิเนียมกับสังกะสีของ NS Bluescope Lysaght
กระเบื้องหลังคาเคลือบเกล็ดหินธรรมชาติ DECRA นอกจากนี้ยังมีผลิตภัณฑ์อื่นๆ ได้แก่
แผ่นพื้นเหล็กสำเร็จรูป อาคารเหล็กสำเร็จรูป Ranbuild
รวมถึงแผ่นอลูมิเนียมเคลือบสีตกแต่งอาคาร (Aluminium Composite Panel) (2)
กลุ่มผลิตภัณฑ์ลิฟต์ บันไดเลื่อน (Elevator and Escalator)
โดยเป็นตัวแทนจำหน่ายผลิตภัณฑ์ฮุนได (Hyundai) จากประเทศเกาหลี (3)
กลุ่มผลิตภัณฑ์ด้านงานระบบเครื่องกลและไฟฟ้า (Mechanical and Electrical)
ประกอบด้วยระบบควบคุมแสงสว่างและความสะดวกสบายสำหรับบ้าน (Home Automation
System) จาก Bticino Jung และ AllLight รวมถึงเครื่องบำรุงรักษาอาคารสูง COXGomyl
และ (4) กลุ่มผลิตภัณฑ์เพื่อสิ่งแวดล้อม กรีนโซลูชั่น (Green Solution)
ประกอบด้วยอุปกรณ์สำหรับสวนดาดฟ้า สวนแนวตั้ง และระบบจัดการน้ำ Atlantis
ผ้าใบกันแดดสำหรับงานสถาปัตยกรรม Synthesis และวัสดุปรับปรุงคุณภาพดินลูกรัง GreenRoad

ผลิตภัณฑ์ที่กลุ่มฯ จัดจำหน่ายมีทั้งผลิตภัณฑ์ที่ผลิตภายในประเทศ และนำเข้าจากต่างประเทศ
พร้อมทั้งนำเสนอผลิตภัณฑ์ควบคู่กับบริการตลอดการขายในลักษณะ Solution ตั้งแต่การออกแบบ
จนถึงการติดตั้ง ทั้งยังสรรหาผลิตภัณฑ์ก่อสร้างอื่นๆ เพิ่มเติมอย่างต่อเนื่อง
เพื่อนำเสนอผลิตภัณฑ์ที่มีคุณภาพสูง ใช้เทคโนโลยีที่ทันสมัยขึ้น ในราคาที่เหมาะสม
โดยเฉพาะกับแนวโน้มทางด้านสิ่งแวดล้อมและการประหยัดพลังงานเป็นสำคัญ
เพื่อตอบสนองความต้องการของลูกค้าให้ได้มากที่สุด

-   การตลาดและภาวะการแข่งขัน

ตลาดของผลิตภัณฑ์ก่อสร้างยังคงเป็นตลาดที่มีการแข่งขันสูง
ทั้งทางด้านความหลากหลายของสินค้าและการแข่งขันด้านราคาจากทั้งสินค้าที่ผลิตในประเทศและสินค้านำเข้าจากประเทศจีน
เพื่อเพิ่มความหลากหลายในการนำเสนอให้เหมาะสมกับความต้องการในแต่ละโครงการ
กลุ่มจึงใช้กลยุทธ์นำเสนอผลิตภัณฑ์หลากหลายประเภท และทำการตลาดในลักษณะ Solution
ควบคู่กับการให้บริการแก่ลูกค้า เริ่มตั้งแต่รับออกแบบ ให้คำปรึกษา จนถึงการติดตั้ง
เพื่อเป็นการเพิ่มโอกาสในธุรกิจ

ลูกค้าหลักของกลุ่มฯ คือ ผู้รับเหมาก่อสร้างของโครงการทั้งภาครัฐและเอกชน
โดยกลุ่มใช้ช่องทางการจำหน่ายแบบขายตรงเข้าโครงการ
มีทีมการตลาดนำเสนอข้อมูลเบื้องต้นให้กับลูกค้า และทีมผู้แทนจำหน่ายติดต่อกับลูกค้าในรายละเอียด

-   งานที่ยังไม่ได้ส่งมอบและโครงการในอนาคต

กลุ่มฯ มีโครงการที่อยู่ระหว่างดำเนินการ อาทิ โครงการขนส่งมวลชนระบบรางสายสีม่วง
เตาปูน-บางใหญ่ โรงไฟฟ้าต่างๆ ระบบ Home Automation สำหรับโครงการคอนโดมิเนียม The
Circle II รวมถึงผลิตภัณฑ์จัดการน้ำและผ้าใบสำหรับสนามฟุตบอลของสโมสรชัยนาท เอฟซี
นอกจากนี้ ทางกลุ่มยังได้เสริมความร่วมมือกับผลิตภัณฑ์เฌอร่า ในการนำเสนอระบบผนังภายใน
SHERA Infill Wall เพื่อขยายงานเข้าสู่โครงการก่อสร้างอาคารสูงระดับคุณภาพ

ในอนาคต แม้ว่าสภาพเศรษฐกิจจะยังไม่แน่นอน แต่กลุ่มฯ
ทำการติดตามโครงการก่อสร้างอย่างใกล้ชิดโดยเฉพาะ โครงการก่อสร้างขนาดใหญ่ (Mega
Project) ต่างๆ กลุ่มฯ
มีเป้าหมายที่จะเป็นหนึ่งในผู้ให้บริการผลิตภัณฑ์ก่อสร้างที่มีความโดดเด่นทางเทคโนโลยีและคำนึงถึงสิ่งแวดล้อม
โดยเป็นผลิตภัณฑ์ที่ช่วยสร้างโอกาสในการตลาดอย่างยั่งยืนให้แก่กลุ่มฯ

ฝ่ายพัฒนาธุรกิจและการค้าระหว่างประเทศ

-   ลักษณะและการจัดหาผลิตภัณฑ์หรือบริการ

ฝ่ายธุรกิจและการค้าระหว่างประเทศมุ่งมั่นที่จะส่งเสริมธุรกิจระหว่างประเทศของล็อกซเล่ย์
ทั้งด้านการค้าและการลงทุนโดยมุ่งเน้นประเทศในกลุ่มประชาคมเศรษฐกิจอาเซียน (ASEAN
Economic Community - AEC) และประเทศสาธารณรัฐประชาชนจีน ในปี 2556 ฝ่ายฯ
ได้เริ่มกระจายสินค้าไทยไปสู่ภูมิภาคทางตอนใต้ของประเทศจีนผ่านบริษัท ล็อกซเล่ย์ อินเตอร์เทรด
(กวางโจว) จำกัด ซึ่งเป็นบริษัทลูกของ บมจ. ล็อกซเล่ย์ ที่จัดตั้งขึ้นในเมืองกวางโจว ประเทศจีน
โดยเริ่มต้นจากผลิตภัณฑ์มะขามแปรรูปตรา 'บ้านมะขาม' ถั่วลันเตาอบกรอบตรา 'กรีนนัท'
และผลิตภัณฑ์ข้าวหอมมะลิตรา 'ดอกบัวทอง' ซึ่งเป็นตราสินค้าของล็อกซเล่ย์เอง
เราได้กระจายสินค้าเข้าสู่ตลาดจีนทั้งทางช่องธุรกิจค้าปลีกสมัยใหม่ (Modern Trade)
และธุรกิจค้าปลีกดั้งเดิม (Traditional Trade)
ซึ่งหนึ่งในช่องทางกระจายสินค้าหลักของเราได้แก่ร้านค้าสะดวกซื้อในสถานีบริการน้ำมันของไซโนเปค
(SINOPEC) ซึ่งเป็นบริษัทน้ำมันที่ใหญ่ที่สุดในประเทศจีน และมีสถานีบริการน้ำมันกว่า 20,000
แห่งทั่วประเทศ.

นอกเหนือจากประเทศจีนแล้ว ฝ่ายฯ ยังได้ดำเนินธุรกิจในประเทศอื่นๆ ผ่านสำนักงานในอีก 4
ประเทศ ได้แก่ ราชอาณาจักรกัมพูชา สาธารณรัฐประชาธิปไตยประชาชนลาว
สาธารณรัฐแห่งสหภาพพม่า และสาธารณรัฐสังคมนิยมเวียดนาม
สินค้าที่ส่งออกไปทำตลาดในประเทศดังกล่าวแบ่งออกได้เป็น 4 ประเภทคือ สินค้าอุปโภคบริโภค
สินค้าวัสดุ อุปกรณ์ก่อสร้าง สินค้าด้านยานยนต์ และสินค้าด้านเทคโนโลยี

สำหรับการจัดหาสินค้าเพื่อส่งไปยังตลาดต่างประเทศ ฝ่ายฯ
ได้ให้ความสำคัญในเรื่องของการพัฒนาเครือข่ายผู้ประกอบการวิสาหกิจขนาดกลางและขนาดย่อม
(SME) โดยทำงานอย่างใกล้ชิดกับทั้งภาครัฐและภาคเอกชนในการสร้างเครือข่าย SME
เพื่อแสวงหาผลิตภัณฑ์ที่มีคุณภาพเพื่อส่งออกไปยังตลาดต่างประเทศ
และยังให้การช่วยเหลือผู้ประกอบการ SME
ในการพัฒนาผลิตภัณฑ์เพื่อให้เหมาะสมกับความต้องการของผู้บริโภคในต่างแดนอีกด้วย

-   แผนการในอนาคต

ฝ่ายฯ ยังคงมุ่งเน้นที่จะพัฒนาเครือข่าย SME อย่างต่อเนื่อง เพื่อสร้างความมั่นคงทางด้านอุปทาน
(supply)
ขณะเดียวกันเราจะขยายช่องทางการกระจายสินค้าในตลาดต่างประเทศอย่างต่อเนื่องอีกด้วย
อีกทั้งยังให้ความสำคัญกับการพัฒนาสินค้าภายใต้แบรนด์ของล็อกซเล่ย์เอง
รวมถึงการพัฒนาช่องทางกระจายสินค้าของตนเองสำหรับสินค้าเฉพาะกลุ่มในอนาคต

ฝ่ายธุรกิจอาหารและบริการ

-   ลักษณะและการจัดหาผลิตภัณฑ์หรือบริการ

ปี 2556 เป็นปีที่ฝ่ายฯ
ให้ความสำคัญกับการพัฒนาโครงสร้างพื้นฐานและระบบการปฏิบัติการจัดการภายในร้าน
เพื่อรองรับการขยายตัวในอนาคตทั้งรูปแบบการลงทุนโดยบริษัทเองและในรูปแบบแฟรนไชส์ โดยในปี
2556 มีการเปิดแบรนด์ใหม่เพิ่ม 2 แบรนด์ ได้แก่ โตเกียว คาวบอย
ร้านสเต็กสไตล์ญี่ปุ่นในราคาย่อมเยา ซึ่งเปิดในร้าน อัย เจแปนนีส วิลเลจ ทุกสาขา และแบรนด์
จัมโบบี ร้านปิ้งย่างสไตล์ญี่ปุ่น เปิดที่ศูนย์การค้า แฟชั่น ไอส์แลนด์บนถนนรามอินทรา ทำให้ ณ
ปัจจุบันมีแบรนด์ร้านอาหารจำนวนทั้งสิ้น 6 แบรนด์ และมีร้านอาหารภายใต้การดำเนินงานของฝ่ายฯ
รวมทั้งสิ้น 6 สาขา นับเป็นพื้นที่รวมกว่า 2,400 ตารางเมตร
ธุรกิจอาหารของบริษัทได้รับการตอบรับเป็นอย่างดีโดยมีฐานลูกค้าต่อเดือนมากกว่า 30,000
รายและมี fan page ใน facebook มากกว่า 600,000 ราย

-   การตลาดและภาวะการแข่งขัน

อาหารญี่ปุ่นได้รับความนิยมอย่างมากในปี 2556 โดยเฉพาะร้านอาหารญี่ปุ่นที่เป็นร้านเฉพาะทางหรือ
Specialty Store
ซึ่งจะเห็นได้จากจำนวนร้านอาหารที่เพิ่มขึ้นและการเข้ามาสู่ตลาดธุรกิจอาหารญี่ปุ่นของบริษัทชั้นนำต่างๆ

-   โครงการในอนาคต

ฝ่ายฯ ได้ทำการเปิดตัวธุรกิจแฟรนไชส์ร้านอาหารของล็อกซเล่ย์
ในงานแสดงธุรกิจแฟรนไชส์โดยได้รับความสนใจจากนักลงทุนเป็นจำนวนมาก
และอยู่ในขั้นตอนการเจรจาทางธุรกิจเพื่อขยายสาขาในรูปแบบ แฟรนไชส์ในอนาคตอันใกล้
และนอกจากธุรกิจแฟรนไชส์แล้ว ฝ่ายฯ ยังได้ดำเนินการวางรากฐานธุรกิจการให้บริการจัดเลี้ยง
โดยเริ่มต้นให้บริการกับบริษัทในเครือล็อกซเล่ย์ในปี 2556
และเตรียมขยายการให้บริการไปสู่ลูกค้าทั่วไปในปี 2557

บริษัท ล็อกซเล่ย์ เทรดดิ้ง จำกัด

-   ลักษณะและการจัดหาผลิตภัณฑ์หรือการบริการ

บริษัท ล็อกซเล่ย์ เทรดดิ้ง จำกัด เป็นหนึ่งในธุรกิจการค้าของ บริษัท ล็อกซเล่ย์ จำกัด (มหาชน)
เป็นผู้นำในธุรกิจตัวแทนจำหน่ายสินค้าอุปโภคชั้นนำในประเทศไทยมากว่า 30 ปี
บริษัทเสนอบริการด้านการกระจายสินค้า การขยายตลาด ทำให้ธุรกิจสามารถขยายในตลาดใหม่
และเติบโตในตลาดที่มีอยู่เดิมไปได้ในเวลาเดียวกัน
บริษัทกระจายสินค้าผ่านช่องทางการจัดจำหน่ายที่หลากหลาย ทั้งร้านค้าส่ง ร้านค้าปลีก
ร้านค้าปลีกสมัยใหม่ โรงแรม / ภัตาคารชั้นนำ และกลุ่มผู้บริโภคมากกว่า 40,000 แห่งทั่วประเทศ
นอกจากเป็นผู้จัดจำหน่าย / กระจายสินค้า /การขยายตลาดแล้ว
บริษัทยังทำหน้าที่ดูแลกิจกรรมทางการตลาดเพื่อสร้าง Value ให้กับเจ้าของสินค้าด้วย
ปัจจุบันทางบริษัทฯ ได้รับความไว้วางใจเป็นเป็นตัวแทนจำหน่ายผลิตภัณฑ์ชั้นนำต่างๆ อาทิเช่น
น้ำมันพืชกุ๊ก นมสดหนองโพ น้ำปลาตราตราชั่ง ถั่วลันเตากรอบตรากรีนนัท ปลาทูน่า
และปลาซาร์ดีนกระป๋องตราซีเล็ค เป็นต้น

-   การตลาดและภาวะการแข่งขัน

ตลาดสินค้าอุปโภคบริโภคมีภาวะการแข่งขันสูง ทั้งในเรื่องราคาและกิจกรรมส่งเสริมการขาย
การตลาดมีการเปลี่ยนแปลงอย่างรวดเร็ว และผลกระทบจากสภาวะเศรษฐกิจที่ผันผวน
แต่ด้วยการบริหารที่มีประสิทธิภาพและความเข้าใจสภาพตลาด ทำให้ผลิตภัณฑ์ของบริษัทฯ
เป็นที่นิยมของผู้บริโภคตลอดมา

-   โครงการในอนาคต

นอกจากการเป็นผู้จัดจำหน่ายและกระจายสินค้าชั้นนำให้ครอบคลุมตอบสนองความต้องการของลูกค้าทุกประเภทแล้ว
บริษัทมีนโยบายพัฒนาสินค้าและธุรกิจในตราสินค้าของตัวเองด้วย บริษัทฯ
มีการมองหาและผนึกกำลังกับพันธมิตรทางการค้าในด้านการผลิต เพื่อให้บริษัทฯ มีต้นทุนที่ลดลง
นอกจากนั้น บริษัทฯ มุ่งที่จะเปิดตลาดใหม่ โดยเฉพาะช่องทางโรงแรม / ร้านอาหาร /
งานเลี้ยงที่มีอัตราการขยายตัวสูง รวมไปถึงการขยายตลาดไปยังต่างประเทศ
โดยเฉพาะประเทศในกลุ่ม AEC และจีน เพื่อเพิ่มความมั่นคงแข็งแกร่งให้แก่ธุรกิจ

บริษัท พาร์ทโซน (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัทฯ ดำเนินธุรกิจด้านการจัดจำหน่าย อะไหล่รถยนต์ อะไหล่รถจักรยานยนต์สำหรับตลาดทดแทน
จัดจำหน่ายและให้บริการ เครื่องมือและอุปกรณ์ที่ใช้ในงานบริการรถยนต์ อุตสาหกรรม
และใช้งานทั่วไป

สินค้าที่จำหน่ายแบ่งออกเป็นสินค้าที่บริษัทฯ ได้รับแต่งตั้งให้เป็นผู้แทนจำหน่ายแต่เพียงผู้เดียว
ในประเทศไทย และสินค้าที่บริษัทเป็นหนึ่งในตัวแทนจำหน่ายจากหลายตัวแทน ทั้งนี้
หากเป็นสินค้าที่บริษัทฯ ต้องการควบคุมกิจกรรมทางการตลาด ราคา และช่องทางการจำหน่าย
บริษัทฯ
จะพยายามติดต่อเพื่อให้ได้มาซึ่งการเป็นตัวแทนแต่เพียงผู้เดียวในพื้นที่ที่ต้องการทำตลาดสำหรับสินค้าที่มีหลายตัวแทนจำหน่ายมักเป็นสินค้าที่ติดตลาดอยู่แล้ว
ซึ่งบริษัทฯ จำเป็นที่ต้องมีสินค้าส่วนนี้ไว้ด้วยเพื่อบริการลูกค้าที่เจาะจงในตัวสินค้า อย่างไรก็ตาม
บริษัทฯ ก็มีนโยบายพัฒนาสินค้าภายใต้แบรนด์ของบริษัทฯ เองเพื่อสร้างศักยภาพการแข่งขันให้มากขึ้น

นอกจากบริษัทฯ มีสำนักงานและคลังสินค้าหลักที่กรุงเทพมหานครแล้ว บริษัทฯ
ยังมีสาขาในภาคเหนือที่จังหวัดเชียงใหม่ และมีสาขาในภาคใต้ที่จังหวัดสุราษฎร์ธานี
ทั้งนี้เพื่อใช้เป็นสำนักงานย่อย ศูนย์กระจาย
และเป็นศูนย์ซ่อมบำรุงและบริการหลังการขายในภูมิภาคนั้น

-   การตลาดและภาวะการแข่งขัน

บริษัทฯ มีนโยบายและลักษณะการตลาดที่ต้องการสร้างช่องทางการกระจายสินค้าที่สามารถควบคุมได้
โดยจำหน่ายสินค้าไปยังร้านค้าปลีก อู่ซ่อมรถ ศูนย์บริการ และตัวแทนจำหน่าย ในส่วนธุรกิจค้าส่ง
บริษัทฯ จำหน่ายสินค้าผ่านพนักงานขายส่งของบริษัทฯ ที่กระจายครอบคลุมทั่วประเทศ
ในส่วนธุรกิจค้าปลีก บริษัทฯจำหน่ายสินค้าผ่านสาขาของบริษัทฯ

ในตลาดทดแทนสำหรับอะไหล่รถ และเครื่องมือช่าง
คู่แข่งโดยตรงส่วนใหญ่เป็นลักษณะธุรกิจครอบครัว คู่แข่งโดยอ้อม คือ โรงงานผลิต หรือผู้นำเข้า
แต่แนวโน้มของตลาดยังมีการเจริญเติบโตที่ดีตามอัตราการเจริญ
เติบโตของการจำหน่ายรถยนต์และรถจักรยานยนต์
โดยมีลูกค้าที่เป็นผู้ที่ประกอบธุรกิจให้บริการซ่อมบำรุงรักษารถยนต์และรถจักรยานยนต์

ในส่วนอะไหล่รถนั้น เทคโนโลยียานยนต์มีการเปลี่ยนแปลงไม่มากนัก นอกจากโมเดลรถรุ่นใหม่ๆ
ปัจจุบันมีผู้ประกอบการตั้งโรงงานผลิตชิ้นส่วนอะไหล่รถมากขึ้น
อีกทั้งการเปิดเขตการค้าเสรีทำให้มีผู้จำหน่ายต่างประเทศเข้ามาในประเทศมากขึ้น บริษัทฯ
จึงต้องพัฒนาเครือข่ายสาขาให้ครอบคลุมทั่วถึง และเป็นผู้นำในธุรกิจ

-   โครงการในอนาคต

บริษัทฯ
มีโครงการที่จะเพิ่มผู้แทนขายให้ครอบคลุมพื้นที่เป้าหมายอย่างเข้มข้นและมีเป้าหมายที่จะพัฒนาตลาดใหม่เข้าสู่ช่องทางร้านค้าปลีกเครื่องมือช่าง
กลุ่มสถานศึกษาที่มีการสอนหลักสูตรเครื่องยนต์ กลุ่มตลาดรถโดยสารและรถบรรทุก
และกลุ่มโรงงานอุตสาหกรรม

  -----------------------------------------------------------------------
  3.5 กลุ่มธุรกิจบริการ

  -----------------------------------------------------------------------

ภาพรวม

กลุ่มดำเนินธุรกิจให้บริการทางด้านงานรักษาความปลอดภัยและตรวจค้นที่สนามบินสุวรรณภูมิ
และภูเก็ต ให้บริการงานระบบ เครื่องมือ อุปกรณ์ และพนักงาน เกี่ยวกับการรักษาความปลอดภัย
สำหรับ สายการบิน อาคารสำนักงาน โรงแรม โรงพยาบาล นิคมอุตสาหกรรม บ้านที่อยู่อาศัย
และนำเสนอเทคโนโลยีที่ทันสมัยที่ใช้ในอุตสาหกรรมความปลอดภัยในแหล่งพื้นที่ชุมชนและพื้นที่สาธารณะ
รวมทั้งธุรกิจด้านมีเดีย และบันเทิงในรูปแบบดิจิตอล

ในปี 2556 ความต้องการงานทางด้านการรักษาความปลอดภัย ยังคงเพิ่มขึ้นอย่างต่อเนื่อง
ทั้งในส่วนที่เกี่ยวข้องกับธุรกิจการบิน เมืองใหญ่ และอาคารสำนักงาน ในขณะที่ธุรกิจมีเดีย
และบันเทิง ด้านการตัดต่อภาพยนตร์โฆษณาและภาพยนตร์ฟิล์ม มีการแข่งขันค่อนข้างสูง

ฝ่ายพัฒนาธุรกิจ กลุ่มธุรกิจบริการ

-   ลักษณะผลิตภัณฑ์หรือบริการ

ฝ่ายฯ ได้วางกลยุทธ์ที่จะพัฒนาธุรกิจใน 3 อุตสาหกรรมหลัก ดังนี้

1. อุตสาหกรรมด้านความปลอดภัย :
มุ่งเน้นเพื่อนำเอาเทคโนโลยีที่ทันสมัยเข้ามาใช้ในอุตสาหกรรมความปลอดภัยในแหล่งพื้นที่ชุมชนและพื้นที่สาธารณะ
โดยเฉพาะท่าอากาศยาน ตลอดจนเมือง
และสถานที่ที่มีนักท่องเที่ยวเข้าไปใช้บริการจำนวนมากทั้งในและต่างประเทศ

2. อุตสาหกรรมด้านความบันเทิง :
ความบันเทิงในรูปแบบดิจิตอลที่สามารถรับชมรับฟังได้ทุกรูปแบบภายใต้แนวคิด Anywhere,
Anytime, Anyone

3. อุตสาหกรรมด้านการศึกษา มุ่งเน้นในการสรรหา Software และจัดหา Hardware
ที่นักเรียนและนักศึกษา สามารถที่จะเข้าไปฝึกฝนและทบทวนได้ด้วยตนเอง หรือที่เรียกกันว่า
e-learning

-   การตลาดและภาวะการแข่งขัน

เนื่องจากอุตสาหกรรมทั้ง 3 ประเภท ทั่วโลกให้ความสนใจที่จะพัฒนาไปอย่างไม่หยุดยั้ง
ซึ่งการพัฒนาดังกล่าวจำเป็นอย่างยิ่งที่ใช้เงินจำนวนมาก
ดังนั้นธุรกิจประเภทนี้จึงอยู่ในกลุ่มของบริษัทชั้นนำที่มีธุรกิจเกี่ยวข้องกับเทคโนโลยีสารสนเทศ
อีกทั้งโครงการทั้ง 3 กลุ่มอุตสาหกรรมส่วนใหญ่จะเป็นโครงการของรัฐบาลหรือหน่วยงานรัฐวิสาหกิจ
ดังนั้นความสำเร็จของโครงการจึงขึ้นอยู่กับหลายปัจจัย ซึ่งฝ่ายฯ จะเป็นผู้วิเคราะห์และนำพาบริษัทฯ
เข้าสู่ความสำเร็จในโครงการที่เลือกสรรค์แล้วอย่างเหมาะสมต่อไป

-   โครงการในอนาคต

ฝ่ายฯ มุ่งหวังที่จะนำเอาระบบรักษาความปลอดภัยชั้นสูง ภายใต้ชื่อผลิตภัณฑ์ที่เรียกว่า Urban
Shield มาให้บริการ ณ เมืองพัทยาและ/หรือกรุงเทพมหานคร
เพื่อให้เกิดความปลอดภัยสูงสุดภายได้แนวคิด ”Safe City” อีกทั้งจะนำเอาระบบที่เรียกว่า
Airport Shield มาเสริมสร้างศักยภาพความปลอดภัยให้แก่สนามบินทั้งในและนอกประเทศ
อีกด้วย

บริษัท เอเชีย ซิเคียวริตี้ เมเนจเม้นท์ จำกัด

-   ลักษณะผลิตภัณฑ์หรือบริการ

บริษัท เอเชีย ซิเคียวริตี้ เมเนจเม้นท์ จำกัด (ASM) เป็นบริษัทร่วมทุน ระหว่าง บริษัท ล็อกซเล่ย์
จำกัด (มหาชน) และ ไอซีทีเอส ยุโรป โฮลดิ้งส์ บี.วี. (ICTS)
ซึ่งเป็นบริษัทชั้นนำในการให้บริการด้านการรักษาความปลอดภัยธุรกิจการบินในทวีปยุโรป

ASM เริ่มให้บริการงานรักษาความปลอดภัย และตรวจค้น ณ ท่าอากาศยานสุวรรณภูมิ ให้กับบริษัท
ท่าอากาศยานไทย จำกัด (มหาชน) มาตั้งแต่ปี 2549 ธุรกิจมีการขยายตัวตามลำดับ ต่อมาในปี
2551 บริษัทฯ ได้ขยายธุรกิจ ให้บริการรักษาความปลอดภัยไปยังกลุ่มธุรกิจนอกการบิน ได้แก่
อาคารสถานที่ โรงแรม โรงพยาบาล ธนาคาร นิคมอุตสาหกรรม บ้านพักอาศัย ฯลฯ
รวมทั้งขยายสำนักงานไปยังภูมิภาค ทั้งภาคเหนือ ภาคใต้ และตะวันออก
โดยปัจจุบันมีบุคคลากรมากกว่า 4,000 คน

-   การตลาดและภาวะการแข่งขัน

ปลาย ปี 2555 บริษัทฯ ได้เริ่มให้บริการกับลูกค้าสายการบิน ณ ท่าอากาศยานภูเก็ต และ
ท่าอากาศยานเชียงใหม่ และเริ่มขยายธุรกิจการรักษาความปลอดภัยทั่วไป (General Guard)
ไปยังภูมิภาค โดยเฉพาะอย่างยิ่งในจังหวัดภูเก็ต ซึ่งมีโรงแรมระดับ 5-6 ดาว จำนวนมาก
และในปี 2556 บริษัทฯ ได้จัดตั้งสาขาภูมิภาคที่นิคมอุตสาหกรรมแหลมฉบัง
โดยกลุ่มลูกค้าเป้าหมายคือ อาคารสำนักงานและนิคมอุตสาหกรรมและโรงแรมในจังหวัดชลบุรี
นอกจากนี้ ยังได้ให้บริการงานรักษาความปลอดภัยให้กับท่าอากาศยานภูเก็ต
งานรักษาความปลอดภัยอากาศยาน ณ ท่าอากาศยานสมุย จังหวัดสุราษฎร์ธานี
และมีแผนขยายสำนักงานภูมิภาคไปยังจังหวัดกระบี่ อีกด้วย

ในปี 2556 ธุรกิจการรักษาความปลอดภัย ประสบภาวะการแข่งขันด้านราคาค่อนข้างสูง บริษัทฯ
จึงมุ่งเน้นที่คุณภาพของบุคลากรและการให้บริการแบบครบวงจร มากกว่าการแข่งขันด้านราคา
กลุ่มลูกค้าส่วนใหญ่จะให้ความสำคัญในด้านบริการเป็นหลัก
โดยเฉพาะอย่างยิ่งกลุ่มโรงแรมและโรงพยาบาล ระดับ 5 ดาว

-   โครงการในอนาคต

บริษัทฯ มีแผนที่จะขยายธุรกิจรักษาความปลอดภัยให้กับท่าอากาศยานในภูมิภาคต่างๆ ได้แก่
ท่าอากาศยานนานาชาติสมุย ท่าอากาศยานนานาชาติกระบี่ ท่าอากาศยานอุดรธานี
ท่าอากาศยานนานาชาติอู่ตะเภา เพื่อรองรับธุรกิจการบินต้นทุนต่ำ
ที่จะมีบทบาทสำคัญมากขึ้นในธุรกิจการบิน
และเพื่อรองรับประชาคมเศรษฐกิจอาเซียนที่ทำให้มีผู้โดยสารเพิ่มขึ้น
ส่งผลให้มีความต้องการพนักงานรักษาความปลอดภัยในลักษณะงานจ้างบริการแรงงานภายนอก
(Outsource) มากยิ่งขึ้น

บริษัท โอเรียนทัล โพสท์ จำกัด

-   ลักษณะผลิตภัณฑ์และบริการ

บริษัทฯ ประกอบธุรกิจการให้บริการด้าน Post Production ครบวงจรสำหรับภาพยนตร์โฆษณา
และภาพยนตร์สารคดีให้แก่ลูกค้าทั้งในประเทศและต่างประเทศ
โดยมีการพัฒนาอย่างต่อเนื่องทั้งทางด้านเทคโนโลยีของเครื่องมืออุปกรณ์และศักยภาพของช่างฝีมือผู้เชี่ยวชาญในการให้บริการ
ปัจจุบันเทคโนโลยีเปลี่ยนไป
การทำงานในด้านดิจิตอลมีมากขึ้นทั้งด้านการถ่ายทำและการทำภาพเทคนิคพิเศษ บริษัทฯ
ได้ปรับตัวให้สอดคล้องกับการเปลี่ยนแปลงโดยให้บริการใหม่ๆ อาทิเช่น
การแก้สีด้วยอุปกรณ์ที่มีความละเอียดสูง การตัดต่อ, การสร้างสรรค์ภาพเทคนิคพิเศษ,
การตกแต่งและซ้อนภาพ, การสร้างสรรค์ภาพเคลื่อนไหว 3 มิติ, การแปลงสัญญาณดิจิตอลเป็นฟิล์ม
(Kinetransfer) และการให้บริการด้านการรับ–ส่ง ข้อมูลดิจิตอล (Advanced Digital
Media Transfer Service) และการทำไฟล์ข้อมูลให้สามารถเผยแพร่ได้ในทาง social
media ต่างๆ

นอกจากนี้ บริษัทฯ ได้ขยายงานในนามของบริษัท โพสทิค จำกัด เพื่อรองรับการให้บริการใหม่ๆ
อาทิเช่น Digital Cinema Package, Digital Subtitling และ Direct to Print
ซึ่งเป็นเทคโนโลยีที่สามารถแปลงข้อมูลดิจิตอลให้สามารถฉายได้บนฟิล์มโดยมีความละเอียดสูง
โดยได้เพิ่มเติมศักยภาพให้สามารถทำงานทางด้าน 3 มิติ
ซึ่งเป็นที่ต้องการของตลาดภาพยนตร์ทั้งในและต่างประเทศ

-   การตลาดและภาวะการแข่งขัน

ตลาดปัจจุบัน มีการแข่งขันที่รุนแรงมาก
เนื่องจากเทคโนโลยีที่เปลี่ยนแปลงอย่างรวดเร็วและเครื่องมือที่มีราคาถูกลง เป็นผลให้มีบริษัท
Post production ทั้งขนาดกลางและขนาดย่อมเปิดตัวขึ้นหลายบริษัท บริษัทฯ จึงมีการปรับตัว
เพื่อเพิ่มขีดความสามารถในการแข่งขันด้านราคา โดยการหาเครือข่ายพันธมิตร นอกจากนั้น บริษัทฯ
ยังปรับแผนกลยุทธ์เพื่อให้เกิดความแตกต่างในการบริการด้วย
ซึ่งลูกค้าอาจมีความต้องการหลากหลายและมีข้อจำกัดในเรื่องของเวลาหรืองบประมาณ บริษัทฯ
จึงได้จัดทีมงานที่เชี่ยวชาญในการสร้างสรรค์งานตั้งแต่เริ่มต้นและระหว่างการถ่ายทำให้คำปรึกษา
จนถึงกระบวนการส่งมอบงานให้ลูกค้า
เพื่อให้สามารถผลิตงานได้ตรงความต้องการของลูกค้าในเวลาที่จำกัด โดยกลุ่มเป้าหมายของบริษัทฯ
คือ บริษัทผู้ผลิตภาพยนตร์โฆษณา และเอเจนซี่โฆษณา

-   โครงการในอนาคต

บริษัทฯ วางแผนการเพิ่มรายได้จากต่างประเทศให้มากยิ่งขึ้น โดยจะเปิดตลาดใหม่ คือ อินเดีย
ปากีสถาน บังกลาเทศ ไต้หวัน และญี่ปุ่น พร้อมกับเพิ่มทีมงาน Artist ที่เชี่ยวชาญจากทั้งยุโรป
เอเชียใต้ เอเชียตะวันออก และเอเชียตะวันออกเฉียงใต้ เพื่อรองรับตลาดทุกประเภทได้มากยิ่งขึ้น
และในขณะเดียวกัน ก็มุ่งมั่นที่จะพัฒนาองค์กรและศักยภาพทางการผลิตที่มีความเป็นสากล
เพื่อให้ประเทศไทยเป็นศูนย์กลางของ Post Production ในเอเชีย

  -----------------------------------------------------------------------
  3.6 กลุ่มธุรกิจร่วมทุน

  -----------------------------------------------------------------------

ภาพรวม

ด้วยนโยบายการลงทุนในธุรกิจที่มีแนวโน้มการเติบโต และจะสามารถสร้างรายได้ให้บริษัทฯ
ได้อย่างต่อเนื่องในระยะยาว กลุ่มฯ
จึงได้ร่วมลงทุนกับผู้ประกอบการอื่นที่มีชื่อเสียงระดับสากลที่เป็นเจ้าของผลิตภัณฑ์หรือเทคโนโลยีชั้นนำที่มีความต้องการใช้งานอยู่เสมอ
ดังเช่น ธุรกิจจำหน่ายน้ำมันหล่อลื่นเครื่องยนต์ ธุรกิจผลิตสายเคเบิ้ลใยแก้ว
และธุรกิจผลิตผลิตภัณฑ์เหล็กเคลือบ เป็นต้น ซึ่งที่ผ่านมา ธุรกิจเหล่านี้ล้วนมีความผันผวนต่ำ
ผลประกอบการดี และมีส่วนสำคัญในการสร้างผลกำไรให้กลุ่มบริษัทฯ เสมอมา

ในปี 2556 กลุ่มฯ ได้ร่วมลงทุนในธุรกิจใหม่ คือ บริษัท บลูสโคป บิลดิ้งส์ (ประเทศไทย) จำกัด
ซึ่งเป็นบริษัทตั้งขึ้นใหม่ของกลุ่มบริษัท บลูสโคป พันธมิตรทางธุรกิจอันยาวนานของบริษัทฯ
โดยบริษัทแห่งใหม่นี้ดำเนินธุรกิจผลิตและจำหน่ายอาคารโครงสร้างเหล็กสำเร็จรูปโดยใช้เทคโนโลยีที่ทันสมัย
และคาดว่าจะสามารถสร้างรายได้เป็นอย่างดี สำหรับโครงการสลากออนไลน์ บริษัทฯ
ยังคงต้องเตรียมความพร้อมด้านระบบอยู่เสมอ หากสำนักงานสลากฯ อนุมัติให้ดำเนินการ บริษัทฯ
ก็พร้อมเข้าดำเนินการตลอดเวลา

ฝ่ายธุรกิจเกมสลาก

-   ลักษณะและการจัดหาผลิตภัณฑ์หรือบริการ

ฝ่ายธุรกิจเกมสลาก เป็นผู้รับดำเนินการให้แก่บริษัท ล็อกซเล่ย์ จีเท็ค เทคโนโลยี จำกัด
ในการให้บริการระบบเกมสลากแก่สำนักงานสลากกินแบ่งรัฐบาล
ตามสัญญาจ้างบริการระบบเกมสลาก (ลงนามวันที่ 29 กรกฎาคม 2548)
โดยฝ่ายมีหน้าที่เตรียมการติดตั้งระบบเกมสลาก เครือข่ายสื่อสาร เครื่องจำหน่ายสลากทั่วประเทศ
12,000 เครื่อง พร้อมทั้งปฏิบัติการให้บริการระบบเกมสลากแก่ตัวแทนจำหน่าย
ซึ่งการคิดค่าบริการจะมีระยะตามสัญญา 5 ปี นับจากวันที่เริ่มจำหน่ายสลาก

ฝ่ายได้ทำการติดตั้งเครื่องจำหน่ายสลากทั่วประเทศจนถึงปลายปี พ.ศ. 2549
พร้อมทั้งอบรมตัวแทนจำหน่ายไปแล้วประมาณ 7,000 เครื่อง
แต่จนถึงปัจจุบันสำนักงานสลากยังไม่สามารถอนุมัติให้เริ่มดำเนินการจำหน่ายได้ ณ วันที่ 31
ธันวาคม 2556 มีเครื่องจำหน่ายสลากที่ติดตั้งอยู่กับตัวแทนจำหน่าย 5,161 เครื่อง
ฝ่ายยังต้องดูแลบำรุงรักษาระบบให้อยู่ในสภาพที่พร้อมในระดับหนึ่ง
เพื่อรอความแน่ชัดจากสำนักงานที่จะดำเนินการจำหน่ายต่อไป

บริษัท ล็อกซเล่ย์ จีเท็ค เทคโนโลยี จำกัด

-   ลักษณะและการจัดหาผลิตภัณฑ์หรือบริการ

บริษัทฯ เกิดจากการร่วมทุนระหว่างกลุ่มบริษัท ล็อกซเล่ย์ จำกัด (มหาชน) และกลุ่มบริษัท GTECH
Corporation เพื่อให้บริการระบบเกมสลากแก่สำนักงานสลากกินแบ่งรัฐบาล
ตามสัญญาจ้างบริการระบบเกมสลาก โดยบริษัทฯ จะต้องออกแบบ จัดหา
ติดตั้งและดำเนินการให้บริการระบบเกมสลากแบบออนไลน์ ภายใต้การควบคุมของสำนักงานสลาก
ระบบเกมสลากประกอบด้วยศูนย์ประมวลผลระบบเกมสลากส่วนกลาง (ทั้งศูนย์หลักและศูนย์สำรอง)
ระบบเครือข่ายสื่อสาร
รวมทั้งการติดตั้งเครื่องจำหน่ายสลากให้กับตัวแทนจำหน่ายที่ได้รับการแต่งตั้งจากสำนักงานสลากทั่วประเทศ

เทคโนโลยีระบบเกมสลากที่ใช้เป็นของบริษัท GTECH Corporation
ซึ่งเป็นผู้นำในการให้บริการระบบเกมสลากแบบครบวงจรทั่วโลก GTECH ชำนาญในการออกแบบ
ติดตั้งดำเนินการ สนับสนุนระบบคอมพิวเตอร์
และเครือข่ายสื่อสารที่มีความสลับซับซ้อนให้แก่หน่วยงานสลากชั้นนำทั่วโลก
โดยมีลูกค้าใช้บริการรวมไม่ต่ำกว่า 100 รายใน 6 ทวีป

ในปัจจุบัน บริษัทฯ
อยู่ระหว่างการประสานงานกับสำนักงานสลากกินแบ่งรัฐบาลในการที่จะเริ่มจำหน่ายสลากด้วยระบบเกมสลากออนไลน์ของบริษัทตามสัญญาโดยเร็ว

บริษัท บีพี-คาสตรอล (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัท ล็อกซเล่ย์ จำกัด (มหาชน) ร่วมทุนกับบริษัท บีพี ออยล์ จากสหราชอาณาจักร
ดำเนินธุรกิจเป็นผู้ผลิตและจำหน่ายผลิตภัณฑ์น้ำมันหล่อลื่นเครื่องยนต์ ภายใต้เครื่องหมายการค้า
“คาสตรอล” (Castrol) และ “บีพี” (BP)
ซึ่งทั้งสองผลิตภัณฑ์มีศักยภาพทางการตลาดที่ต่างกันและเป็นที่นิยมของผู้บริโภค
วัตถุดิบส่วนใหญ่ที่ใช้ในการผลิตมาจากแหล่งภายในประเทศ บริษัทฯ
สามารถผลิตสินค้าที่มีคุณภาพและเพียงพอต่อความต้องการของลูกค้า
อีกทั้งมีการปรับปรุงและพัฒนาเทคโนโลยีสินค้าอยู่ตลอดเวลาเพื่อให้ได้สินค้าที่มีคุณภาพสูงสุดและเหมาะสม
หรือตรงตามความต้องการของลูกค้าได้มากที่สุด

พร้อมกันนี้ บริษัทฯ ได้ปรับปรุงแนวทางการกระจายสินค้า
โดยส่วนใหญ่ผ่านตัวแทนจำหน่ายของบริษัทฯ ให้กับลูกค้า เพื่อทำการจัดส่งสินค้าได้สะดวก ถูกต้อง
รวดเร็ว และง่ายต่อการควบคุมดูแลและเข้าถึงผู้บริโภคได้อย่างทั่วถึง

-   การตลาดและภาวะการแข่งขัน

ภาวะการตลาดมีการแข่งขันรุนแรง คู่แข่งขันยังคงใช้กลยุทธ์การตัดราคา จัดรายการโปรโมชั่น
และโฆษณาตามสื่อต่างๆ อย่างต่อเนื่อง บริษัทผู้จัดจำหน่ายน้ำมันหล่อลื่นเครื่องยนต์ 5
อันดับแรกในตลาด ได้แก่ ปตท เชลล์ บีพี–คาสตรอล คาลเทกซ์ และ เอ็กซอลโมบิล
สัดส่วนในตลาดของทั้ง 5 บริษัทรวมกันประมาณร้อยละ 65 และอีกร้อยละ 35 ประมาณ 200 บริษัท
เป็นคู่แข่งรายย่อย บริษัทฯ ในฐานะที่เป็นหนึ่งในผู้นำและมีสัดส่วนในตลาดสูง
จึงต้องปรับเปลี่ยนกลยุทธ์และวิธีการต่างๆ อย่างสม่ำเสมอ
เพื่อรักษาสัดส่วนในตลาดและรักษาผลประกอบการให้อยู่ในสภาวะที่ยังคงเดินหน้าต่อไปได้
และยังคงยึดหลักการเน้นคุณภาพของสินค้าและการบริการที่ดีเลิศให้กับลูกค้าและผู้บริโภค
เป็นปัจจัยในการประกอบธุรกิจที่สำคัญเสมอ ลูกค้ากลุ่มเป้าหมาย คือ
ลูกค้าทั่วไปที่มียานพาหนะในการเดินทาง และธุรกิจด้านการขนส่ง ทางบก และทางทะเล
รวมถึงอุตสาหกรรมต่างๆ ที่ใช้เครื่องจักรหนัก

-   โครงการในอนาคต

เป้าหมายในอนาคตของบริษัทฯ คือ เป็นผู้นำอย่างเด่นชัดในตลาดน้ำมันหล่อลื่น เครื่องยนต์
กลยุทธ์และนโยบายหลักคือการพัฒนาสินค้าให้ตอบสนองความต้องการผู้บริโภคด้วยเทคโนโลยีที่ทันสมัย
และ การขยายฐานลูกค้าให้เพิ่มมากขึ้นโดยการมุ่งเน้นในกลุ่มร้านซ่อม ร้านอะไหล่
และอู่รถอิสระสำหรับรถยนต์และรถจักรยานยนต์ โดยอาศัยความสัมพันธ์อันดี
และการพัฒนาให้กลุ่มร้านซ่อมเหล่านี้มีภาพลักษณ์ การบริการและรูปแบบที่โดดเด่นแตกต่างจากคู่แข่ง
และเป็นศูนย์บริการเปลี่ยนถ่ายน้ำมันเครื่องที่มีมาตรฐานภายใต้ชื่อ Castrol Auto Service และ
Castrol BikePoint

บริษัท ไทยไฟเบอร์ออพติคส์ จำกัด

-   ลักษณะและการจัดหาผลิตภัณฑ์หรือบริการ

บริษัท ไทยไฟเบอร์ออพติคส์ จำกัด เป็นบริษัทร่วมทุนระหว่างบริษัท ล็อกซเล่ย์ จำกัด (มหาชน)
และบริษัท บางกอก เทเลคอม จำกัด
ผู้ผลิตเคเบิลโทรศัพท์ตัวนำทองแดงชั้นแนวหน้าของประเทศไทย
ภายใต้การถ่ายทอดเทคโนโลยีการออกแบบและผลิตสายเคเบิลใยแก้วนำแสงระดับโลกจาก
Furukawa Electric Co., Ltd. ประเทศญี่ปุ่น ตามมาตรฐานสากล ITU (International
Telecommunication Union) และบริษัทฯ
เป็นผู้ผลิตในประเทศรายใหญ่ที่จัดจำหน่ายเคเบิลใยแก้วเพื่อโครงข่ายสำหรับผู้ให้บริการเทคโนโลยี
3G ที่มีใบอนุญาตแล้ว

ทั้งนี้ บริษัทฯ ยังคงให้ความสำคัญต่อสิ่งแวดล้อม
โดยออกแบบและผลิตผลิตภัณฑ์ที่เป็นมิตรกับสิ่งแวดล้อมตามมาตรฐานสากล RoHS (Restriction
of Hazardous Substances Directive in electrical and electronic
equipment) และ ISO 14001 บริษัทได้รับการรับรองระบบคุณภาพ ISO 9001:2008 และ ISO
14001:2004 จากผู้ให้การรับรองระดับโลก BUREAU VERITAS (BVQI)

-   การตลาดและภาวะการแข่งขัน

ประเทศไทยยังคงขยายเครือข่ายโทรคมนาคม 3G หลังการประมูลใบอนุญาตต่อไป
ความต้องการใช้งานอินเทอร์เน็ตความเร็วสูง (Broadband) และ WIFI ยังคงเพิ่มมากขึ้น
การรับข้อมูลข่าวสารแบบมัลติมีเดีย
ในอุปกรณ์สมาร์ทดีไวซ์ทั้งหลายเพิ่มสัดส่วนมากกว่าการใช้เสียงอย่างเดียว
โครงข่ายใยแก้วนำแสงยังเป็นโครงข่ายหลัก
กระทรวงอุตสาหกรรมได้พิจารณาเคเบิลใยแก้วนำแสงให้เป็นมาตรฐานบังคับ มอก.
สำหรับเคเบิลใยแก้วนำแสง
ซึ่งผู้ผลิตและผู้นำเข้าต้องได้รับใบอนุญาตทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานหรือนำเข้าสายเคเบิลใยแก้วนำแสงที่จำหน่ายในประเทศไทยเท่านั้น
และกำลังปรับปรุงให้ทันสมัยตามมาตรฐาน ITU ฉบับใหม่

บริษัทฯ ได้ดำเนินการขยายกำลังการผลิตเพิ่มขึ้นอีกจากปีที่แล้วเพื่อรองรับตลาดอาเซียน
และความต้องการของตลาดภายในประเทศที่ยังคงมีสูงอยู่อย่างต่อเนื่อง
การที่มีคู่แข่งรายใหม่มาลงทุนในประเทศเพิ่มขึ้น นอกเหนือจากการนำเข้าส่วนใหญ่จากจีน
ซึ่งราคาเป็นปัจจัยหลักในการแข่งขันในตลาด อย่างไรก็ตาม
ลูกค้ายังคงเน้นผลิตภัณฑ์ที่มีมาตรฐานเชื่อถือได้และการบริการหลังการขายแก่ลูกค้า

-   งานที่ยังไม่ได้ส่งมอบและโครงการในอนาคต

บริษัทฯ อยู่ระหว่างดำเนินงานโครงการขยายเครือข่าย 3G ให้กับ บมจ. AIS และ TRUE ขยาย
CDMA ให้ บมจ. กสท โทรคมนาคม รวมทั้ง งานโครงข่าย 3G
ที่ต้องให้บริการหลังการประมูลอย่างต่อเนื่อง

บริษัท เอ็นเอส บลูสโคป (ประเทศไทย) จำกัด และ

บริษัท เอ็นเอส บลูสโคป ไลสาจท์ (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัท เอ็นเอส บลูสโคป (ประเทศไทย) จำกัด และบริษัท เอ็นเอส บลูสโคป ไลสาจท์
(ประเทศไทย) จำกัด หรือชื่อเดิมคือ บริษัท บลูสโคป สตีล (ประเทศไทย) จำกัด และ บริษัท
บลูสโคป ไลสาจท์ (ประเทศไทย) จำกัด เป็นบริษัทร่วมลงทุนระหว่าง บริษัท ล็อกซเล่ย์ จำกัด
(มหาชน) กับ บลูสโคป สตีล ลิมิเต็ด (BlueScope Steel Limited)
ซึ่งเป็นบริษัทชั้นนำของออสเตรเลียที่มีการลงทุนมากที่สุดในประเทศไทย
และเป็นผู้นำระดับโลกด้านผลิตภัณฑ์เหล็กเคลือบ
ดำเนินธุรกิจในการผลิตและจำหน่ายผลิตภัณฑ์เหล็กเคลือบสังกะสี เหล็กเคลือบสี
และเหล็กเคลือบผสมระหว่างอะลูมิเนียมกับสังกะสี
โดยมีโรงงานผลิตเหล็กที่นิคมอุตสาหกรรมมาบตาพุด
โรงงานเคลือบโลหะผสมด้วยวิธีการชุบร้อนแบบต่อเนื่อง และโรงงานเหล็กเคลือบสี
ปัจจุบันเป็นผู้ผลิตและจัดจำหน่ายแต่เพียงผู้เดียวในส่วนของเหล็กเคลือบโลหะผสม ZINCALUME
ซึ่งเป็นเหล็กเคลือบโลหะผสมระหว่างอลูมิเนียมกับสังกะสี
มีประสิทธิภาพในการต้านทานการกัดกร่อนและการเกิดสนิม
มีอายุการใช้งานที่ยาวนานกว่าเหล็กเคลือบสังกะสีถึง 4 เท่าตัว และผลิตภัณฑ์เหล็กเคลือบสี CRP
ANTIBACTERIAL WITH FOODGRADE
เป็นเหล็กเคลือบสีที่ได้รับการออกแบบเป็นพิเศษสำหรับการนำไปใช้งานเป็นผนังห้องเย็นในอุตสาหกรรมอาหาร
และได้รับการออกแบบให้ตรงตามเงื่อนไขของ USDA (United States Department of
Agriculture) เพื่อให้เหมาะกับสภาพการใช้งานของผนังห้องเย็นเป็นเวลานาน
ขณะเดียวกันยังเป็นผู้นำเทคโนโลยีด้านการผลิตเหล็กเคลือบที่ทันสมัยสำหรับอาคาร
และอุตสาหกรรมการก่อสร้าง รวมถึงเป็นผู้ผลิตเหล็กรีดสำเร็จรูป (roll former)
เพื่องานก่อสร้างอาคารและงานโครงสร้างอาคารเหล็กสำเร็จรูป (PEB)

-   การตลาดและภาวะการแข่งขัน

การเคลื่อนไหวของราคาเหล็กยังคงค่อนข้างผันผวนตามเศรษฐกิจโลก
อีกทั้งตลาดภายในประเทศโดยรวมมีการแข่งขันสูง
กอรปกับความต้องการในตลาดภายในประเทศมีการชะลอตัว บริษัทฯ
จึงได้มุ่งเน้นในการพัฒนาตลาดที่พักอาศัยและอาคารขนาดเล็กเพื่อขยายโอกาสทางธุรกิจในต่างจังหวัดภายใต้แบรนด์สินค้า
P-ZACS® และ จิงโจ้เหล็ก® จนมีผลการเติบโตเป็นที่น่าพอใจ
ส่วนตลาดต่างประเทศยังคงชะลอตัวอยู่เช่นกัน
ซึ่งเป็นผลจากการขยายตัวทางเศรษฐกิจของกลุ่มประเทศผู้นำทางเศรษฐกิจที่มีแนวโน้มลดลง

-   โครงการในอนาคต

บริษัทฯ มุ่งเน้นการเพิ่มสัดส่วนในตลาดวัสดุก่อสร้างภายในประเทศ
โดยเฉพาะจากผลิตภัณฑ์ใหม่ที่มีคุณลักษณะเด่นเฉพาะด้าน ที่สามารถตอบสนองความต้องการลูกค้า
เช่นระบบโครงสร้างหลังคาสำเร็จรูป EnduroFrame® เพื่อสร้างโอกาสทางการตลาดให้มากขึ้น
โดยจะทำการเปิดตัวผลิตภัณฑ์ดังกล่าวในช่วง ไตรมาสแรกของปี 2557 นอกจากนี้
กลุ่มบลูสโคปสตีลได้ร่วมทุนกับกลุ่มนิปปอนสตีล แอนด์ ซูมิโตโมเม็ตตัล คอร์ปอร์เรชั่น
จากประเทศญี่ปุ่น
ซึ่งทั้งสองกลุ่มมีแผนเพิ่มผลิตภัณฑ์ใหม่และตลาดใหม่กลุ่มเครื่องใช้ไฟฟ้าในครัวเรือนเพื่อเพิ่มศักยภาพในการแข่งขันในอนาคตอันใกล้

บริษัท บลูสโคป บิลดิ้งส์ (ประเทศไทย) จำกัด

-   ลักษณะผลิตภัณฑ์และบริการ

    ธุรกิจหลักของบริษัทฯ คือ ผลิตและจัดจำหน่ายอาคารเหล็กสำเร็จรูประบบ Pre-Engineered
    Buildings (PEB) ซึ่งผลิตจากเหล็กกล้าละมุน (MILD STEEL) และเหล็กกล้ากำลังสูง
    (HIGH TENSILE STEEL) ประกอบด้วยโครงสร้างเหล็กกล้า แป เคร่า แผ่นหลังคา
    แผ่นผนัง แผ่นเหล็กพื้นโครงสร้างและบานเกล็ด
    และบริการติดตั้งผลิตภัณฑ์อาคารเหล็กสำเร็จรูป
    ตลอดถึงอุปกรณ์ที่เกี่ยวข้องกับผลิตภัณฑ์ดังกล่าวได้แก่ แป และเคร่าเหล็กรูปตัว Z และตัว C
    ทั้งนี้ชิ้นส่วนบางอย่างของอาคารเป็นชิ้นส่วนที่ผลิตจากบริษัทในเครือ คือ บริษัท เอ็นเอส
    บลูสโคป ไลสาจท์ (ประเทศไทย) จำกัด สำหรับสินค้าที่บริษัทฯ
    ผลิตและให้บริการติดตั้งอยู่ภายใต้เครื่องหมายการค้า “MR-24®” “BUTLER®” และ
    “PROBUILD®”

-   การตลาดและภาวะการแข่งขัน

    ปัจจุบันตลาดของอาคารเหล็กสำเร็จรูประบบ PEB
    กำลังเติบโตในประเทศไทยรวมทั้งเอเชียตะวันออกเฉียงใต้เนื่องจากมีการขยายตัวของภาคอุตสาหกรรม
    และอาคารระบบ PEB สามารถประหยัดเวลาในการก่อสร้าง ประหยัดค่าใช้จ่าย
    คุ้มค่ากับการลงทุน สามารถจัดส่งได้ทั่วโลก ประกอบกับปัญหาแรงงานที่หายากมากขึ้นในปัจจุบัน
    จึงทำให้ระบบ PEB เป็นอีกหนึ่งตัวเลือกที่น่าสนใจและทำให้ลูกค้าตัดสินใจที่จะเลือกใช้มากขึ้น
    ถึงแม้บริษัทฯ จะมีส่วนแบ่งการตลาดในประเทศมากที่สุดในอุตสาหกรรมนี้
    แต่คู่แข่งขันทั้งในประเทศและในภูมิภาคเอเชียตะวันออกเฉียงใต้
    ทั้งทางตรงและทางอ้อมก็ยังมีอยู่มาก จึงทำให้บริษัทฯ ไม่หยุดที่จะพัฒนาเพื่อการแข่งขันในทุกๆ
    ด้าน

-   โครงการในอนาคต

    นอกจากตลาดภาคอุตสาหกรรมแล้ว บริษัทฯ
    ยังมีแผนขยายตลาดไปสู่ผู้ประกอบการภาคการเกษตร ซึ่งถือเป็นตลาดที่ใหญ่และกำลังเติบโต
    อาคารระบบ PEB สามารถตอบโจทย์สำหรับผู้ประกอบการ ไม่ว่าจะเป็นโรงงาน
    อาคารเก็บสินค้าทุกชนิด อาคารจอดรถ อาคารห้างสรรพสินค้า
    ตลอดจนการเพิ่มยอดขายในส่วนของการส่งออกสินค้าไปยังต่างประเทศ
    รวมถึงการพัฒนาผลิตภัณฑ์ใหม่ๆ เพื่อตอบสนองความต้องการของลูกค้าในแต่ละกลุ่มให้มากยิ่งขึ้น

  -----------------------------------------------------------------------
  3.7 หน่วยงานสนับสนุน

  -----------------------------------------------------------------------

กลุ่มการเงิน

-   หน้าที่และความรับผิดชอบของหน่วยงาน

กลุ่มฯ ดูแลรับผิดชอบงานด้านการเงิน บัญชี กฎหมาย รวมทั้งสินเชื่องานโครงการ
สินเชื่อเงินทุนหมุนเวียนทั่วไป และการลงทุนอื่นๆ ที่เกี่ยวข้อง โดยแบ่งการบริหารงานออกเป็น 5
ฝ่าย ได้แก่ ฝ่ายบริหารเงินทุนและงบการเงินรวม ฝ่ายบัญชีบริหาร
ฝ่ายวางแผนกลยุทธ์และนักลงทุนสัมพันธ์ ฝ่ายการเงินและสินเชื่อ และฝ่ายกฎหมายและหลักทรัพย์

-   การดำเนินงานในปีที่ผ่านมาและแผนงานในปี 2557

ในปี 2556 กลุ่มฯ ยังคงรักษานโยบายบริหารงานโดยเน้นการดูแลรักษาสภาพคล่องทางการเงิน
จัดเตรียมสินเชื่องานโครงการแยกต่างหากจากสินเชื่อเงินทุนหมุนเวียนทั่วไป
ตลอดจนเลือกใช้เครื่องมือทางการเงินที่เหมาะสมมาบริหารงานเพื่อให้ทันสมัยและเกิดประสิทธิภาพสูงสุดโดยมีต้นทุนทางการเงินที่สามารถแข่งขันได้
พร้อมกับดำเนินการเร่งรัดเก็บเงินจากลูกหนี้ให้เป็นไปตามระยะเวลาที่กำหนด
และพิจารณาให้วงเงินสินเชื่ออย่างเคร่งครัดเพื่อป้องกันการเกิดหนี้สงสัยจะสูญ นอกจากนี้ กลุ่มฯ
ได้ดำเนินการปรับระบบการทำงานให้สอดคล้องกับระบบบัญชีที่ต้องรองรับมาตรฐานการบัญชีและกฎระเบียบใหม่ๆ
รวมทั้งจัดอบรมให้ความรู้กับผู้เกี่ยวข้องเพื่อเตรียมการเข้าสู่ประชาคมเศรษฐกิจอาเซียน กลุ่มฯ
ได้ให้ความสำคัญกับการให้ข้อมูลกับนักลงทุนและนักวิเคราะห์มากขึ้น เพื่อให้นักลงทุน
นักวิเคราะห์และผู้ที่เกี่ยวข้อง (Stakeholder) เข้าใจถึงภาพรวมของธุรกิจทั้งกลุ่มบริษัท
และแผนการดำเนินงานในอนาคต ซึ่งในปี 2556 กลุ่มฯ ได้จัดกิจกรรมให้ทั้งนักวิเคราะห์ ผู้ลงทุน
และสื่อมวลชน ได้พบและซักถามข้อมูลกับผู้บริหารระดับสูงสำหรับแผนธุรกิจของแต่ละกลุ่ม
รวมทั้งกลุ่มฯ
ได้เข้าร่วมโครงการบริษัทจดทะเบียนพบผู้ลงทุนของตลาดหลักทรัพย์แห่งประเทศไทยเพื่อให้ข้อมูลผลการดำเนินงานและแผนธุรกิจต่อนักลงทุน
นักวิเคราะห์และผู้ที่สนใจอย่างต่อเนื่อง นอกจากนี้ กลุ่มฯ
ได้มีการนำเสนอข้อมูลต่อนักวิเคราะห์ที่ขอเข้าพบเพื่อให้นักวิเคราะห์สามารถวิเคราะห์และนำเสนอข้อมูลต่อผู้ถือหุ้นและนักลงทุนต่อไป
โดยในปี 2556 กลุ่มฯ มีฐานนักวิเคราะห์ที่ทำการวิเคราะห์ข้อมูลบริษัทเพิ่มขึ้นอย่างต่อเนื่อง

ในปี 2557 กลุ่มฯ
มุ่งเน้นในเรื่องการเพิ่มทักษะสำคัญให้ทั่วถึงบุคคลากรในทุกระดับเพื่อความสำเร็จอย่างยั่งยืนขององค์กร
โดยพัฒนาขบวนการทำงานและระบบเทคโนโลยีให้มีประสิทธิภาพมากยิ่งขึ้น
เพื่อสอดคล้องกับโลกสมัยใหม่ ซึ่งอยู่ในยุคฐานความรู้ (Knowledge Base)
และการสื่อสารไร้พรมแดน โดยเน้นเรื่องของนวัตกรรม
รวมทั้งพัฒนาบุคลากรให้มีศักยภาพพร้อมรับการเปลี่ยนแปลง และความพร้อมสู่การเป็นมืออาชีพ
ขับเคลื่อนไปเป็นทีมพร้อมกับหน่วยงานอื่นๆ ขององค์กรด้วยเป้าหมายเดียวกัน
และมีความผูกพันต่อองค์กร อีกทั้งยังคงต้องเน้นการบริหารต้นทุนทางการเงินให้มีประสิทธิภาพ
ขยายวงเงินสินเชื่อการค้าเพิ่มขึ้นเพื่อรองรับการลงทุนและธุรกิจใหม่ที่จะเกิดขึ้นในอนาคต นอกจากนี้
จากภาวะความเสี่ยงเศรษฐกิจโลกที่ยังคงมีความผันผวนทำให้กลุ่มฯได้ตระหนักถึงผลกระทบที่อาจมีต่อผลการดำเนินงานจึงมีแผนผลักดันให้มีการวางแผนงานที่ละเอียดรอบคอบขึ้น
โดยเฉพาะด้านการลงทุนที่ต้องคำนึงถึงความเสี่ยงเป็นสำคัญควบคู่กันไปกับการรักษาความสมดุลระหว่างผลตอบแทนและระยะเวลาคืนทุน
ส่วนด้านนักลงทุนสัมพันธ์จะมุ่งเน้นสร้างความเข้าใจถึงภาพรวมของธุรกิจและแผนการดำเนินงานในอนาคต
รวมทั้งการนำมุมมองจากภายนอกทั้งจากนักลงทุนและนักวิเคราะห์เสนอต่อผู้บริหารเพื่อให้มีการพัฒนาสู่ความเป็นสากลมากยิ่งขึ้น

ฝ่ายตรวจสอบภายใน

-   หน้าที่และความรับผิดชอบของหน่วยงาน

ฝ่ายตรวจสอบภายในเป็นหน่วยงานอิสระ
มีหน้าที่ในการตรวจสอบและประเมินความเพียงพอของระบบการควบคุมภายในของบริษัทฯ
และบริษัทในเครือ และประเมินการบริหารความเสี่ยง
จัดทำรายงานสรุปผลการตรวจสอบและสอบทานพร้อมข้อเสนอแนะ
ตลอดจนติดตามผลการตรวจสอบและการสอบทาน การปรับปรุงตามข้อเสนอแนะ นอกจากนี้
ยังทำการสอบทานรายการที่เกี่ยวโยงกัน การวิเคราะห์รวมถึงหน้าที่ในการควบคุมและตรวจสอบอื่นๆ
ตามที่ได้รับมอบหมาย ตลอดจนการให้คำปรึกษาแก่ฝ่ายต่างๆ เพื่อให้มั่นใจได้ว่าบริษัทฯ
และบริษัทในเครือมีระบบข้อมูลและรายงานทางการเงินที่มีความถูกต้องเชื่อถือได้และเป็นไปตามมาตรฐาน
บริษัทฯ ได้มีการปฏิบัติตามกฎระเบียบ นโยบายการทำงานและกฎหมายที่เกี่ยวข้อง
ทรัพย์สินของบริษัทมีอยู่จริงและได้มีการควบคุมและจัดเก็บรักษาอย่างเหมาะสม
เพื่อให้การดำเนินงานของบริษัทฯ และบริษัทในเครือเป็นไปอย่างถูกต้อง รัดกุม
มีประสิทธิภาพและประสิทธิผลตรงตามเป้าหมายที่วางไว้

-   ผลการดำเนินงานในปีที่ผ่านมาและแผนงานในอนาคต

ฝ่ายฯ
ได้จัดทำแผนการตรวจสอบประจำปีให้คณะกรรมการตรวจสอบพิจารณาสอบทานและอนุมัติแผนดังกล่าว
โดยฝ่ายฯ ได้ร่วมสอบทานข้อมูลทางการเงินที่เสนอแก่ผู้บริหาร
และทำการตรวจสอบและสอบทานระบบการควบคุมภายในของบริษัทฯ และบริษัทในเครือ
ให้คำปรึกษาทั้งทางด้านบัญชีและด้านระบบการควบคุมภายในแก่ฝ่ายต่างๆ ของบริษัทฯ
และบริษัทในเครือ และรายงานผลการตรวจสอบพร้อมได้ให้ข้อเสนอแนะ ฝ่ายฯ
ยังทำหน้าที่เป็นผู้ช่วยเหลือและสนับสนุนการพัฒนาระบบงานของฝ่ายต่างๆ ภายในบริษัทฯ
และบริษัทในเครือ เพื่อให้บริษัทฯ
และบริษัทในเครือมีระบบการควบคุมภายในที่ดีมีประสิทธิภาพและเพื่อเป็นการสนับสนุนให้ทุกหน่วยงานดำเนินงานให้บรรลุตามเป้าหมายของบริษัทที่วางไว้

นอกจากนี้ ฝ่ายตรวจสอบภายในยังได้สอบทานรายการที่เกี่ยวโยงกัน
เพื่อให้เกิดความมั่นใจว่าบริษัทฯ ได้มีการดำเนินการที่เป็นไปตามหลักเกณฑ์ของ ก.ล.ต. และ
ตลท. อีกด้วย

ฝ่ายตรวจสอบภายในยังให้ความสำคัญต่อข้อเสนอแนะและข้อคิดเห็นจากผู้สอบบัญชีภายนอก
เพื่อนำไปพัฒนาระบบงานของบริษัทฯ
ให้มีระบบการควบคุมภายในที่ดีและมีประสิทธิภาพมากยิ่งขึ้นอย่างต่อเนื่อง
ซึ่งสอดคล้องกับแนวทางการบริหารของบริษัทฯ ในด้านการกำกับดูแลกิจการที่ดีตามหลักธรรมาภิบาล

ฝ่ายบริหารกลุ่มสื่อสารองค์กร

-   หน้าที่และความรับผิดชอบของหน่วยงาน

ฝ่ายฯ มีหน้าที่ดูแลและสนับสนุนงานทางด้านประชาสัมพันธ์ โฆษณา
กิจกรรมส่งเสริมการตลาดรวมทั้งดูแลงานด้านข้อมูลธุรกิจ สื่อสิ่งพิมพ์ สื่อออนไลน์
และงานด้านศิลปกรรม ต่างๆ

-   ผลการดำเนินงานในปีที่ผ่านมาและโครงการในอนาคต

ปี 2556 ฝ่ายฯ ได้ดำเนินงานด้านการประชาสัมพันธ์ โฆษณา และกิจกรรมส่งเสริมการตลาด
เพื่อสนับสนุนกลุ่มธุรกิจต่างๆของบริษัทอย่างต่อเนื่อง เช่น การเปิดตลาด ผลิตภัณฑ์ใหม่หรือโครงการ
ของกลุ่มธุรกิจการค้า กลุ่มธุรกิจสารสนเทศและโทรคมนาคม กลุ่มธุรกิจเทคโนโลยี กลุ่มธุรกิจบริการ
กลุ่มธุรกิจงานโครงการ และบริษัทย่อย รวมทั้งงานด้านข้อมูลธุรกิจและข่าว ทั้งบนสื่อสิ่งพิมพ์
และสื่อออนไลน์ เช่น Loxley Web Site, LoxFeed, Loxley Facebook, โปสเตอร์, ปฏิทิน
ตลอดจนร่วมประสานงานให้การสนับสนุน กิจกรรมทั้งภายใน และภายนอก ได้แก่ ชมรมพนักงาน
ชมรมกอล์ฟ งานเลี้ยงรับรอง ถ่ายภาพ งานประชุม งานกราฟฟิกดีไซด์ งานกิจกรรมสังคม
และงานแสดงสินค้า ฯลฯ

สำหรับปี 2557 ฝ่ายฯ ยังคงให้บริการสนับสนุนงานของกลุ่มธุรกิจของบริษัทฯ และบริษัทย่อย
อย่างต่อเนื่อง โดยจะมุ่งเน้นงานทางด้านประชาสัมพันธ์ โฆษณา งานส่งเสริมกิจกรรมการตลาด
กิจกรรมภายใน และงานติดต่อกับสื่อมวลชน เหมือนเช่นที่ผ่านมา

กลุ่มทรัพยากรบุคคลและบริหาร

กลุ่มทรัพยากรบุคคลและบริหาร ประกอบด้วย ฝ่ายทรัพยากรบุคคล ฝ่ายบริหารและธุรการ และ
ฝ่ายกิจกรรมองค์กรเพื่อสังคม

ฝ่ายทรัพยากรบุคคล

-   หน้าที่และความรับผิดชอบของหน่วยงาน

ฝ่ายฯ มีหน้าที่รับผิดชอบในการประสานงานและให้คำปรึกษาในเรื่องการบริหารค่าจ้างและสวัสดิการ
การสรรหาบุคลากร การกำหนดกลยุทธ์ด้านทรัพยากรบุคคล
โดยเฉพาะอย่างยิ่งในเรื่องการวางแผนและพัฒนาบุคลากร
ให้บรรลุตามภารกิจและวิสัยทัศน์ของบริษัทฯ
โดยเน้นการปรับตัวให้สอดคล้องกับสภาวะแวดล้อมและการแข่งขันทางธุรกิจ
เน้นการบริหารงานเชิงรุก และนำเทคโนโลยีสารสนเทศเข้ามาช่วยในการทำงาน

-   ผลการดำเนินงานในปีที่ผ่านมาและโครงการในอนาคต

ในระหว่างปี 2556 บริษัทฯ ให้ความสำคัญในการเสริมสร้างทักษะ ความรู้ และ
ความสามารถของพนักงาน
ทั้งในเรื่องงานปัจจุบันและเตรียมความพร้อมสำหรับการเจริญเติบโตของบุคลากรในอนาคต โดย
เฉพาะอย่างยิ่งผู้บริหารในระดับต้นและระดับกลาง โดยสานต่อหลักสูตร Team Quality
Management (TQM) และ Advanced – TQM
ร่วมกับสถาบันพัฒนาบุคลากรชั้นนำจากภายนอกอย่างต่อเนื่อง รวมถึงการพัฒนาหลักสูตร Young
Executives Synergy (YES) เพื่อเสริมสร้างทักษะ ความรู้ ความสามารถให้กลุ่มผู้บริหาร
รุ่นใหม่ของบริษัทฯ ฝ่ายฯ ให้ความสำคัญเรื่อง Staff Efficiency & Productivity
ในภาพรวมของบริษัทฯ และ แต่ละกลุ่มธุรกิจ ฝ่ายฯ
ยังคงเน้นการจัดกิจกรรมเพื่อส่งเสริมการสื่อสารภายในและกิจกรรมพนักงานสัมพันธ์ ในรูปแบบต่างๆ
เพื่อให้พนักงานได้มีส่วนร่วมมากขึ้น และมีความสัมพันธ์อันดีในหมู่พนักงาน อาทิเช่น HR พาสัญจร,
HR พาชิม, และ Good Health Wealthy นอกจากนี้ ฝ่ายฯ
ยังได้รองรับการขยายตัวทางธุรกิจของบริษัท
โดยการสรรหาผู้บริหารและพนักงานที่มีคุณสมบัติเหมาะสม อาทิเช่น
การลงทุนในธุรกิจอาหารและบริการ รวมถึงการขยายธุรกิจไปยังตลาดต่างประเทศ

ในปี 2557 ฝ่ายฯ ได้กำหนดเป้าหมายในการเสริมสร้างขีดความสามารถขององค์กร
โดยการพัฒนาทักษะ ความรู้
ความสามารถของพนักงานเพื่อให้เกิดความได้เปรียบในการแข่งขันทางธุรกิจผ่านบุคลการที่มีความสามารถ
รวมถึงการเสริมสร้างความสุข ความภูมิใจ และการเติบโตไปพร้อมกับองค์กรของพนักงาน
และยังคงเดินหน้านโยบาย Loxley Group Move ต่อไปให้เข้มแข็งยิ่งขึ้น

+-----------------------------------------------------------------------+
| 2.  ปัจจัยความเสี่ยง                                                      |
+-----------------------------------------------------------------------+

ปัจจัยความเสี่ยงในส่วนธุรกิจ

-   การพึ่งพาลูกค้ารายใหญ่

รายได้หลักของบางหน่วยงานในสายธุรกิจเทคโนโลยีของบริษัทฯ
เป็นรายได้จากการให้บริการลูกค้ารายใหญ่เพียง 2-3 ราย
โดยเฉพาะลูกค้าในภาครัฐและรัฐวิสาหกิจ หากหน่วยงานดังกล่าวมีการชะลอการใช้จ่ายงบประมาณ
ก็จะส่งผลกระทบต่อผลการดำเนินงานและฐานะทางการเงินของบริษัทฯ บริษัทฯ
จึงหาทางลดความเสี่ยงโดยการขยายฐานลูกค้าไปยังภาคเอกชนที่มีความต้องการใช้สินค้าและบริการที่ใกล้เคียง
บริษัทฯ จะพัฒนา ปรับปรุง
ระบบที่ให้บริการให้เป็นประโยชน์และเหมาะสมแก่ความต้องการของลูกค้าที่มีแนวโน้มสามารถนำเทคโนโลยีที่บริษัทฯ
เสนอไปใช้งานในองค์กรได้ นอกจากนี้ สภาพการแข่งขันในธุรกิจมีการแข่งขันที่สูงมากทั้งด้านราคา
เทคโนโลยี และบริการ ทั้งจากคู่แข่งภายในประเทศและคู่แข่งจากต่างประเทศ บริษัทฯ
จึงมีโอกาสที่จะสูญเสียรายได้บางส่วนจากลูกค้าเหล่านี้ อย่างไรก็ตามบริษัทฯ
ได้พยายามลดโอกาสในการเกิดกรณีดังกล่าว
โดยเน้นการพัฒนาคุณภาพการบริการให้สอดคล้องกับสภาวะตลาดและความต้องการของลูกค้าให้ได้มากที่สุด
รวมทั้งการรักษาความสัมพันธ์กับพันธมิตรทางธุรกิจให้แน่นแฟ้นอย่างต่อเนื่อง

-   การบริหารจัดการและความเสี่ยงจากความล่าช้าของโครงการ

งานโครงการในสายธุรกิจเทคโนโลยีส่วนใหญ่
มีการกำหนดเวลาการดำเนินงานให้แล้วเสร็จที่แน่นอน
และต้องมีการรับประกันผลงานตามที่กำหนดในสัญญา
หากไม่สามารถดำเนินการให้แล้วเสร็จตามกำหนดในสัญญาของแต่ละโครงการ
หรือในกรณีที่มีความบกพร่องเกี่ยวกับการดำเนินงานที่อาจส่งผลกระทบต่อบุคคลภายนอกหรือทรัพย์สินข้างเคียงให้ได้รับความเสียหาย
หรือมีการรับประกันผลงาน บริษัทฯ อาจต้องชดใช้ค่าปรับตามที่กำหนดไว้ในสัญญา ทั้งนี้ บริษัทฯ
ได้ตระหนักถึงความสำคัญในการบริหารจัดการเพื่อลดความเสี่ยงดังกล่าว
โดยมีการกำหนดแนวทางการปฏิบัติงานเพื่อป้องกันความบกพร่องที่อาจเกิดขึ้นได้ เช่น
การจัดให้มีการทำประกันภัยสำหรับแต่ละโครงการ
การจัดการในเรื่องของการกระจายความเสี่ยงไปยังเจ้าของสินค้าหรือผู้รับจ้าง
รวมถึงการจัดให้มีการพัฒนาบุคลากรให้มีความรู้ความสามารถและความรับผิดชอบต่อองค์กร
รวมถึงผู้มีส่วนได้เสียในทุกๆด้าน เพื่อเป็นการลดและป้องกันความเสียหายดังกล่าว

สาเหตุหลักของความล่าช้าของโครงการมักจะมาจากปัจจัยภายนอกที่อยู่นอกเหนือการควบคุมของบริษัทฯ
เช่น ความล่าช้าจากการส่งมอบพื้นที่ทำงานจากเจ้าของโครงการ การส่งของจากคู่ค้า
หรือการเปลี่ยนแปลงอุปกรณ์ที่ติดตั้งที่ชำรุด
การป้องกันความเสี่ยงด้านการส่งมอบโครงการจำเป็นต้องมีวิธีการจัดการโครงการอย่างชัดเจน
ดังเช่น การระบุระยะเวลาทำงานต้องเริ่มนับจากวันรับมอบพื้นที่ มิใช่เริ่มจากวันที่ทำสัญญา
กระบวนการทำงานต้องอาศัยการติดตามโครงการอย่างใกล้ชิดและการประสานงานที่ดีระหว่างบริษัทลูกค้า
และผู้ผลิต ซึ่งทำให้สามารถระบุปัญหาและลดผลกระทบต่างๆ ที่อาจจะเกิดขึ้นได้ล่วงหน้า

-   ความเสี่ยงด้านกฎหมายและนโยบายของรัฐบาลที่เกี่ยวข้องกับกิจการโทรคมนาคม

การดำเนินธุรกิจของบริษัทฯ มีความเกี่ยวข้องกับธุรกิจวิศวกรรมและธุรกิจโทรคมนาคม
ซึ่งในปัจจุบันการประกอบกิจการโทรคมนาคมอยู่ภายใต้การกำกับดูแลขององค์กรอิสระที่ทำหน้าที่กำกับดูแลกิจการโทรคมนาคม
คือ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
(“กสทช.”) ซึ่งการออกนโยบายและกฎระเบียบต่างๆ โดย กสทช.
อาจส่งผลกระทบอย่างมีนัยสำคัญต่อกิจการโทรคมนาคม เช่น นโยบายด้านการแข่งขันเสรี
นโยบายด้านค่าธรรมเนียมและค่าบริการ และนโยบายคุ้มครองผู้ใช้บริการ ทั้งนี้
การเปลี่ยนแปลงกฎระเบียบต่างๆ เหล่านี้อาจทำให้บริษัทฯ
เผชิญกับความเสี่ยงหากการเปลี่ยนแปลงนั้นส่งผลกระทบในเชิงลบต่อการประกอบธุรกิจของบริษัทฯ

อย่างไรก็ตาม บริษัทฯ เป็นเพียงผู้ได้รับงานจากกิจการที่เกี่ยวข้องกับ กสทช.เท่านั้น ดังนั้นหาก
กสทช. มีการเปลี่ยนแปลงนโยบายหรือกฎหมายใดๆ จึงอาจส่งผลกระทบต่อลูกค้าของบริษัทฯ
และส่งผลกระทบต่อโครงการของบริษัทฯ ในทางอ้อมได้

ปัจจัยความเสี่ยงในส่วนบริหาร

-   ความเสี่ยงจากการพึ่งพาผู้บริหารและบุคคลากร

ผู้บริหารหลักของบริษัทฯ ในตำแหน่งสำคัญโดยเฉพาะสายธุรกิจเทคโนโลยี
ที่ต้องมีความรู้ความเชี่ยวชาญเกี่ยวกับลักษณะธุรกิจที่เกี่ยวข้องกับเทคโนโลยีและกฎเกณฑ์ในการประกอบธุรกิจที่ซับซ้อน
ทำให้บริษัทฯ ต้องอาศัยความรู้ ความสามารถ ความชำนาญ
และประสบการณ์ของบุคคลากรในสาขาต่างๆ ที่เกี่ยวข้องเป็นหลัก หากบริษัทฯ
สูญเสียผู้บริหารและบุคคลากรเหล่านี้
ก็อาจส่งผลกระทบต่อผลดำเนินงานและฐานะทางการเงินในอนาคตของบริษัทฯ ได้

อย่างไรก็ตาม ผู้บริหารหลักส่วนใหญ่ร่วมงานกับบริษัทฯ มาเป็นเวลามากกว่า 20 ปี
และบางท่านเป็นผู้ถือหุ้นของบริษัทฯ ซึ่งการที่ผู้บริหารมีส่วนร่วมในผลการดำเนินงานของบริษัทฯ
โดยการเป็นผู้ถือหุ้นนั้นจะช่วยส่งเสริมให้ผู้บริหารมีความตั้งใจและพยายามที่จะผลักดันการเติบโตทางธุรกิจให้เป็นไปอย่างต่อเนื่อง
นอกจากนี้ การจัดการบริหารอย่างมีระบบ ส่งผลให้การบริหารงานของบริษัทฯ
ไม่พึ่งพิงผู้บริหารระดับสูงบางรายมากจนเกินไป ซึ่งที่ผ่านมาบริษัทฯ
ได้มุ่งพัฒนาการบริหารงานอย่างมืออาชีพ
และพัฒนาผู้บริหารรุ่นใหม่ขึ้นมารองรับการขยายงานอย่างเป็นระบบ (Succession Plan)
อีกทั้งยังเปิดโอกาสให้ผู้บริหาร มีส่วนร่วมออกความคิดเห็นในการวางนโยบาย
และแผนธุรกิจของบริษัทฯ ตลอดจนให้อำนาจการตัดสินใจในด้านต่างๆ ตามความเหมาะสม
เพื่อส่งเสริมความเข้าใจและความเชี่ยวชาญในการบริหารธุรกิจของบริษัทฯด้วย

ปัจจัยความเสี่ยงด้านการเงิน

-   ความเสี่ยงด้านความผันผวนของอัตราแลกเปลี่ยน

ด้วยลักษณะทางธุรกิจของบริษัทฯ ที่ต้องสั่งซื้อสินค้าจากคู่ค้าจากทั้งในและต่างประเทศ
เพื่อใช้ในการดำเนินงานในงานโครงการต่างๆ ดังนั้นบริษัทฯ
จึงต้องชำระเงินค่าสินค้าเหล่านั้นเป็นสกุลเงินตราต่างประเทศ เช่น สกุลเงินดอลล่าร์สหรัฐ เป็นต้น
ซึ่งการชำระค่าสินค้าและมีสินทรัพย์และหนี้สินเป็นเงินตราต่างประเทศนี้ ทำให้บริษัทฯ
เกิดความเสี่ยงด้านอัตราแลกเปลี่ยน
หากเงินบาทไทยมีการอ่อนตัวลงเมื่อเทียบกับสกุลเงินต่างประเทศก็อาจทำให้ต้นทุนสินค้าของบริษัทฯ
ในรูปเงินบาทไทยสูงขึ้น ดังนั้น
การป้องกันความเสี่ยงด้านอัตราแลกเปลี่ยนจึงถือเป็นหนึ่งในนโยบายสำคัญที่บริษัทฯ
ยึดถือและปฏิบัติมาโดยตลอดเพื่อให้การดำเนินธุรกิจราบรื่นและลดความเสี่ยงจากปัจจัยภายนอกลง
อนึ่ง บริษัทฯ ได้กำหนดวิธีลดความเสี่ยงดังกล่าวโดย 1.
กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ 2.
ทยอยทำการซื้อขายอัตราแลกเปลี่ยนล่วงหน้าเพื่อลดความผันผวนของอัตราแลกเปลี่ยนและผลกระทบที่มีต่อโครงการ

+-----------------------------------------------------------------------+
| 3.  ทรัพย์สินที่ใช้ในการประกอบธุรกิจ                                          |
+-----------------------------------------------------------------------+

4.1 ทรัพย์สินที่ใช้ในการประกอบธุรกิจของบริษัทฯ และบริษัทย่อย ณ วันที่ 31 ธันวาคม 2555 และ
2556

+-----------------------------+-------+-----+--------+--------+------+
| รายละเอียดทรัพย์สิน             | กร    | ภา  | มูล     |        | การใ |
|                             | รมสิทธิ์ | ระผ | ค่าตามบ |        | ช้งาน |
|                             |       | ูกพัน | ัญชี-สุทธิ |        |      |
|                             |       |     | (ล     |        |      |
|                             |       |     | ้านบาท) |        |      |
+-----------------------------+-------+-----+--------+--------+------+
|                             |       |     | 31     | 31     |      |
|                             |       |     | ธันวาคม | ธันวาคม |      |
|                             |       |     | 2555   | 2556   |      |
+-----------------------------+-------+-----+--------+--------+------+
| 1.  ที่ดิน                     | บริษัท  | ไม่มี | 345    | 345    | ที่ต   |
|                             |       |     |        |        | ั้งอาค |
|     1.  เนื้อที่รวม 39 ไร่ 42    |       |     |        |        | ารสำ |
|         ตารางวา 252         |       |     |        |        | นักงา |
|         ตารางเมตร ประกอบด้วย |       |     |        |        | นสำน |
|                             |       |     |        |        | ักงาน |
|   1.1.1 ตั้งอยู่เลขที่ 304        |       |     |        |        | สาขา |
|   ถนนเสือป่า แขวงป้อมปราบฯ     |       |     |        |        | ศูนย  |
|   เขตป้อมปราบ-               |       |     |        |        | ์กระจ |
|                             |       |     |        |        | ายสิน |
|   ศัตรูพ่าย กรุงเทพมหานคร       |       |     |        |        | ค้าแล |
|                             |       |     |        |        | ะคลัง |
|   1.1.2 ตั้งอยู่เลขที่ 2          |       |     |        |        | สินค้า |
|   ซอยพหลโยธิน 19 แขวงจตุจักร   |       |     |        |        | และ  |
|   เขตจตุจักร                  |       |     |        |        | อาคา |
|                             |       |     |        |        | รสำน |
|   กรุงเทพมหานคร              |       |     |        |        | ักงาน |
|                             |       |     |        |        | ใ    |
|   1.1.3 ตั้งอยู่เลขที่ 83 หมู่ที่ 5   |       |     |        |        | ห้เช่า |
|   ตำบลบ้านใหม่                |       |     |        |        |      |
|   อำเภอเมืองปทุมธานี           |       |     |        |        |      |
|                             |       |     |        |        |      |
|   จังหวัดปทุมธานี               |       |     |        |        |      |
|                             |       |     |        |        |      |
|   1.1.4 ตั้งอยู่ที่ห้องชุดเลขที่      |       |     |        |        |      |
|   37/29 ชั้น 7                |       |     |        |        |      |
|   อาคารชุดบ้านหาดอู่ทอง         |       |     |        |        |      |
|                             |       |     |        |        |      |
|   คอนโดมิเนียม อาคารเลขที่ 37/1 |       |     |        |        |      |
|   ตำบลหัวหิน อำเภอหัวหิน        |       |     |        |        |      |
|                             |       |     |        |        |      |
|   จังหวัดประจวบคีรีขันธ์          |       |     |        |        |      |
|                             |       |     |        |        |      |
|   1.1.5 ที่ดินเปล่าโครงการ Land |       |     |        |        |      |
|   Country Home (บ้านฉาง)     |       |     |        |        |      |
|                             |       |     |        |        |      |
|   โฉนดเลขที่ 6802 ตำบลพลา     |       |     |        |        |      |
|   อำเภอบ้านฉาง จังหวัดระยอง    |       |     |        |        |      |
|                             |       |     |        |        |      |
|   1.1.6 ที่ดินเปล่าแนดที่ดินเลขที่   |       |     |        |        |      |
|   60411 ตำบลหลักสอง          |       |     |        |        |      |
|                             |       |     |        |        |      |
|   อำเภอหนองแขม (ภาษีเจริญ)    |       |     |        |        |      |
|   กรุงเทพมหานคร              |       |     |        |        |      |
|                             |       |     |        |        |      |
|   1.1.7 ที่ดินเปล่าโฉนดที่ดินเลขที่  |       |     |        |        |      |
|   97253 เลขที่ดิน 195 ตำบล     |       |     |        |        |      |
|                             |       |     |        |        |      |
|   มาบตาพุด อำเภอเมืองระยอง    |       |     |        |        |      |
|   จังหวัดระยอง                |       |     |        |        |      |
|                             |       |     |        |        |      |
|   1.1.8 ที่ดินเปล่าโฉนดที่ดินเลขที่  |       |     |        |        |      |
|   56869, 56870 และ 3940     |       |     |        |        |      |
|                             |       |     |        |        |      |
|   ตำบลบ้านใหม่                |       |     |        |        |      |
|   อำเภอเมืองปทุมธานี           |       |     |        |        |      |
|   จังหวัดปทุมธานี               |       |     |        |        |      |
+-----------------------------+-------+-----+--------+--------+------+
| รายละเอียดทรัพย์สิน             | กร    | ภา  | มูล     |        | การใ |
|                             | รมสิทธิ์ | ระผ | ค่าตามบ |        | ช้งาน |
|                             |       | ูกพัน | ัญชี-สุทธิ |        |      |
|                             |       |     | (ล     |        |      |
|                             |       |     | ้านบาท) |        |      |
+-----------------------------+-------+-----+--------+--------+------+
|                             |       |     | 31     | 31     |      |
|                             |       |     | ธันวาคม | ธันวาคม |      |
|                             |       |     | 2555   | 2556   |      |
+-----------------------------+-------+-----+--------+--------+------+
| 2.  ตั้งอยู่เลขที่ 102 ถนน ณ      | บริษัท  | ไม่มี | 118    | 118    |      |
|     ระนอง แขวงคลองเตย       | ล็อ    |     |        |        |      |
|     เขตคลองเตย กรุงเทพมหานคร | กซเล่ย์ |     | -      | 10     |      |
|     เนื้อที่ 1 ไร่ 3 งาน 24      | พร็อพ  |     |        |        |      |
|     ตารางวา                 | เพอร์ตี้ |     |        |        |      |
|                             | ด     |     |        |        |      |
| 3.  ตั้งอยู่เลขที่ 116/19 ถนน ณ   | ีเวลลอ |     |        |        |      |
|     ระนอง แขวงคลองเตย       | ปเม้นท์ |     |        |        |      |
|     เขตคลองเตย กรุงเทพมหานคร | จำกัด  |     |        |        |      |
|     เนื้อที่ 60 ตารางวา         | ซึ่งเป็น |     |        |        |      |
|                             | บร    |     |        |        |      |
|                             | ิษัทย่อย |     |        |        |      |
+-----------------------------+-------+-----+--------+--------+------+
| 2.  อาคารและส่วนปรับปรุง       | บริษัท  | ไม่มี | 404    | 506    | ใช้ใ  |
|                             | และ   |     |        |        | นการ |
|                             |       |     |        |        | ดำเน |
|                             | บริษัท  |     |        |        | ินงาน |
|                             | ย่อย   |     |        |        |      |
+-----------------------------+-------+-----+--------+--------+------+
| 3.  เครื่อ                    | บริษัท  | ไม่มี | 79     | 118    | ใช้ใ  |
| งตกแต่งติดตั้งและเครื่องใช้สำนักงาน | และบร |     |        |        | นการ |
|                             | ิษัทย่อย |     |        |        | ดำเน |
|                             | และ   |     |        |        | ินงาน |
|                             | ผู้ให้เช |     |        |        |      |
|                             | ่าทางก |     |        |        |      |
|                             | ารเงิน |     |        |        |      |
|                             | (บา   |     |        |        |      |
|                             | งส่วน) |     |        |        |      |
+-----------------------------+-------+-----+--------+--------+------+
| 4.  เครื่องมือและอุปกรณ์         | บริษัท  | ไม่มี | 94     | 109    | ใช้ใ  |
|                             | บริษ   |     |        |        | นการ |
|                             | ัทย่อยแ |     |        |        | ดำเน |
|                             | ละผู้ให |     |        |        | ินงาน |
|                             | ้เช่าทา |     |        |        |      |
|                             | งการเ |     |        |        |      |
|                             | งิน(บา |     |        |        |      |
|                             | งส่วน) |     |        |        |      |
+-----------------------------+-------+-----+--------+--------+------+
| 5.  ยานพาหนะ                | บริษัท  | ไม่มี | 24     | 18     | พ    |
|                             | บริษัทย |     |        |        | าหนะ |
|                             | ่อยและ |     |        |        |      |
|                             | ผู้ให้เช |     |        |        |      |
|                             | ่าทางก |     |        |        |      |
|                             | ารเงิน |     |        |        |      |
|                             | (บา   |     |        |        |      |
|                             | งส่วน) |     |        |        |      |
+-----------------------------+-------+-----+--------+--------+------+
| 6.  งานระหว่างก่อสร้าง         | บริษัท  | ไม่มี | 57     | 23     | สิน   |
|                             | และ   |     |        |        | ทรัพย์ |
|                             | บร    |     |        |        |      |
|                             | ิษัทย่อย |     |        |        | ระหว |
|                             |       |     |        |        | ่างก่อ |
|                             |       |     |        |        | สร้าง |
+-----------------------------+-------+-----+--------+--------+------+
| รวม                         |       |     | 1,121  | 1,247  |      |
+-----------------------------+-------+-----+--------+--------+------+

สินทรัพย์ที่ไม่มีตัวตนของบริษัทฯ และบริษัทย่อย ณ วันที่ 31 ธันวาคม 2555 และ 2556 มีจำนวน
57 ล้านบาท โดยส่วนใหญ่เป็นค่าลิขสิทธิ์ซอฟท์แวร์สำหรับคอมพิวเตอร์
เพื่อใช้ในการดำเนินงานของบริษัทฯ และบริษัทย่อย โดยมีอายุการตัดจำหน่ายเป็นเวลา 3-10 ปี

4.2 นโยบายเงินลงทุนของบริษัทฯ และการควบคุมดูแลบริษัทย่อยและบริษัทร่วม

จากลักษณะธุรกิจที่หลากหลาย (Conglomerate) เพื่อกระจายความเสี่ยงในการประกอบธุรกิจ
ซึ่งมี 4 ธุรกิจหลัก คือ ธุรกิจงานเทคโนโลยี ธุรกิจการค้า ธุรกิจบริการ และธุรกิจร่วมทุน
นโยบายการลงทุนในภาพรวมจะให้ความสำคัญกับธุรกิจหลักข้างต้น
รวมทั้งการขยายธุรกิจต่อเนื่องโดยมุ่งเน้นในธุรกิจที่มีผลตอบแทนที่ดี สามารถสร้างสมดุล
เสริมสร้างความแข็งแกร่งทางการเงิน และให้บริษัทฯ มีการเติบโตอย่างยั่งยืน

ในภาพรวม บริษัทฯ จะศึกษาการลงทุนในธุรกิจด้านอื่นๆ ที่บริษัทฯ
สามารถใช้ความเชี่ยวชาญที่มีอยู่เพื่อเอื้อประโยชน์ต่อการประกอบธุรกิจในอนาคตได้
โดยพิจารณาควบคู่ไปกับเงื่อนไขและปัจจัยทางเศรษฐกิจประกอบ เช่น
แนวโน้มการขยายตัวของเศรษฐกิจ ปัจจัยต่างๆ ที่เอื้ออำนวยต่อการลงทุน ผลประกอบการของธุรกิจ
ฯลฯ
หากธุรกิจใดเป็นหรือเกี่ยวข้องกับธุรกิจของบริษัทมีปัจจัยพื้นฐานดีและมีความเสี่ยงในระดับต่ำหรือเหมาะสมในระดับที่รับได้
บริษัทฯ จึงตัดสินใจลงทุนโดยสัดส่วนการลงทุนจะขึ้นกับเงื่อนไขดังกล่าวข้างต้น

ในการควบคุมดูแลบริษัทฯ ยังยึดหลักการที่จะมีผู้บริหารของบริษัทฯ
เข้าเป็นตัวแทนร่วมบริหารและดูแลการดำเนินธุรกิจในบริษัทร่วมทุนตามสัดส่วนที่ลงทุนภายใต้หลักเกณฑ์บรรษัทภิบาล
รวมทั้งการจัดตั้งคณะกรรมการการลงทุนในอนาคต เพื่อพิจารณาการลงทุนของบริษัทฯ
ให้มีความเหมาะสม เพื่อร่วมสร้างมูลค่าเพิ่มให้แก่บริษัทฯ
และเพิ่มความสามารถในการแข่งขันทางธุรกิจให้เกิดความเจริญรุ่งเรืองให้แก่บริษัทฯ
ในระยะยาวต่อไป

+-----------------------------------------------------------------------+
| 4.  ข้อพิพาททางกฎหมาย                                                   |
+-----------------------------------------------------------------------+

คดีส่วนใหญ่ของบริษัทฯ และบริษัยย่อยเกิดจากการประกอบธุรกิจโดยปกติ เช่น
การฟ้องบังคับชำระหนี้จากลูกค้า โดย ณ วันที่ 31 ธันวาคม 2556 บริษัทฯ
และบริษัทย่อยไม่มีข้อพิพาททางกฎหมายที่ขนาดของรายการสินทรัพย์มีจำนวนสูงกว่าร้อยละ 5
ของส่วนของผู้ถือหุ้น โดยอาจมีผลกระทบด้านลบต่อกิจการ

อนึ่ง บริษัท ล็อกซเล่ย์ จีเท็ค เทคโนโลยี จำกัด ซึ่งเป็นบริษัทร่วมของบริษัทฯ
มีข้อพิพาททางกฎหมายในฐานะโจทก์ผู้ฟ้องคดี
กรณีบริษัทร่วมของบริษัทได้ทำสัญญารับจ้างให้บริการระบบเกมสลากแก่สำนักงานสลากกินแบ่งรัฐบาลของประเทศไทย
เมื่อวันที่ 29 กรกฎาคม 2548 ตามเงื่อนไขของสัญญาดังกล่าว
บริษัทร่วมต้องดำเนินการให้สามารถเริ่มจำหน่ายสลากด้วยเครื่องได้ภายในเจ็ดเดือนนับจากวันลงนามในสัญญา
อย่างไร ก็ตาม วันที่เริ่มจำหน่ายสลากจำเป็นต้องเลื่อนออกไป
โดยยังไม่มีการกำหนดระยะเวลาการเริ่มจำหน่ายสลาก ที่ชัดเจน

ตั้งแต่ปี 2551 เป็นต้นมา
บริษัทร่วมได้ออกหนังสือเร่งรัดให้สำนักงานสลากกินแบ่งรัฐบาลปฎิบัติตามสัญญาดังกล่าว
และชำระค่าเสียหายอันเนื่องมาจากการผิดสัญญา

กระทั่งปัจจุบัน
สำนักงานสลากกินแบ่งรัฐบาลยังไม่กำหนดระยะเวลาการเริ่มจำหน่ายสลากได้อย่างชัดเจน
บริษัทร่วมจึงได้ดำเนินการทางกฎหมายเพื่อให้สำนักงานสลากกินแบ่งรัฐบาลปฎิบัติตามสัญญา

+-----------------------------------------------------------------------+
| 5.  ข้อมูลทั่วไปและข้อมูลสำคัญอื่น                                             |
+-----------------------------------------------------------------------+

6.1 ข้อมูลทั่วไป

ชื่อบริษัท : บริษัท ล็อกซเล่ย์ จำกัด (มหาชน)

Loxley Public Company Limited

ประเภทธุรกิจ : ธุรกิจหลักของบริษัทฯ แบ่งเป็น 4 ส่วน คือ

  1) ธุรกิจด้านเทคโนโลยี เป็นผู้ให้บริการครบวงจรตั้งแต่การสำรวจ ออกแบบ ติดตั้ง
  วางโครงข่าย พัฒนาระบบตามความต้องการของลูกค้า บำรุงรักษา
  รวมทั้งให้คำปรึกษาสำหรับงานสารสนเทศและโทรคมนาคม งานระบบโครงสร้างพื้นฐาน
  งานด้านระบบพลังงาน ระบบสื่อสารโทรทัศน์และวิทยุ ระบบไฟฟ้า
  และงานเฉพาะด้านที่เป็นสินค้าเทคโนโลยีระดับสูง

  2) ธุรกิจการค้า เป็นตัวแทนจำหน่ายสินค้าอุปโภคบริโภค สินค้าเคมีอุตสาหกรรม

  และผลิตภัณฑ์ก่อสร้าง รวมทั้งขยายธุรกิจการค้าสู่กลุ่มประเทศ AEC

  3) ธุรกิจบริการ เป็นผู้ให้บริการงานรักษาความปลอดภัยครบวงจร และการ

  บริหารจัดการงานสนามบิน รวมทั้งบริการอื่นๆ

4) ธุรกิจร่วมทุน เป็นเงินลงทุนในบริษัทร่วม โดยบริษัทได้ร่วมลงทุนกับพันธมิตร

ทางการค้าที่มีความชำนาญการและชื่อเสียงเป็นที่ยอมรับในระดับสากล

เลขทะเบียนบริษัท : 0107536000218 (เดิมเลขที่ บมจ. 95)

จดทะเบียนเป็นบริษัทมหาชนจำกัด : 1 เมษายน 2536

ทุนจดทะเบียน : 2,331,250,000.00 บาท

ทุนจดทะเบียนชำระแล้ว : 2,099,954,770.00 บาท

จำนวนหุ้นจดทะเบียน กับตลาดหลักทรัพย์ : 2,099,954,770 หุ้น

จำนวนหุ้นชำระแล้ว : 2,099,954,770 หุ้น

ราคาพาร์ : 1 บาท

สิทธิออกเสียง : 1 ต่อ 1

ที่ตั้งสำนักงาน

สำนักงานใหญ่ : เลขที่ 102 ถนน ณ ระนอง แขวงคลองเตย เขตคลองเตย กรุงเทพฯ 10110

โทรศัพท์ : 0-2348-8000

โทรสาร : 0-2348-8001

Homepage : www.loxley.co.th

สำนักงานย่อย

อาคารล็อกซเล่ย์ บางเขน

  : เลขที่ 2 ซอยพหลโยธิน 19 แขวงจตุจักร เขตจตุจักร กรุงเทพฯ 10900

  โทรศัพท์ : 0-2515-8200

อาคารล็อกซเล่ย์ ถนนเสือป่า

  : เลขที่ 304 ถนนเสือป่า แขวงป้อมปราบ เขตป้อมปราบศัตรูพ่าย กรุงเทพฯ 10100

  โทรศัพท์ : 0-2629-7800

อาคารสิริภิญโญ

: เลขที่ 475 อาคารสิริภิญโญ ชั้น 11 ถนนศรีอยุธยา แขวงถนนพญาไท เขตราชเทวี

  กรุงเทพฯ 10400 โทรศัพท์ : 0-2248-0270-71

สำนักงานภูมิภาค

: เลขที่ 244/2 ถนนวัวลาย ตำบลหายยา อำเภอเมืองเชียงใหม่ จังหวัดเชียงใหม่ 50100

โทรศัพท์ : 053-283-238

คลังสินค้า

: เลขที่ 83 หมู่ที่ 5 ตำบลบ้านใหม่ อำเภอเมืองปทุมธานี จังหวัดปทุมธานี 12000

โทรศัพท์ : 0-2963-7940-5

  : เลขที่ 9/45 หมู่ที่ 5 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี

  12120

: เลขที่ 1 หมู่ที่ 9 ถนนห้วยบง-ท่าลาน ตำบลบ้านครัว อำเภอบ้านหมอ จังหวัดสระบุรี 18270

โทรศัพท์ : 036-288-800

บุคคลอ้างอิง

นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 ชั้น 4, 7 อาคารตลาดหลักทรัพย์แห่งประเทศไทย

ถนนรัชดาภิเษก แขวงคลองเตย เขตคลองเตย กรุงทพมหานคร 10110

โทรศัพท์ 0-2229-2800 หรือ Call Center : 0-2229-8888 โทรสาร 0-2654-5427

ผู้สอบบัญชี

  นายวิเชียร ธรรมตระกูล ผู้สอบบัญชีรับอนุญาต เลขทะเบียนที่ 3183 หรือ

  นางศิริเพ็ญ สุขเจริญยิ่งยง ผู้สอบบัญชีรับอนุญาต เลขทะเบียนที่ 3636 หรือ

  นายเจริญ ผู้สัมฤทธิ์เลิศ ผู้สอบบัญชีรับอนุญาต เลขทะเบียนที่ 4068 หรือ

นายวีระชัย รัตนจรัสกุล ผู้สอบบัญชีรับอนุญาต เลขทะเบียนที่ 4323

บริษัท เคพีเอ็มจี ภูมิไชย สอบบัญชี จำกัด

ชั้น 21 อาคารเอ็มไพร์ทาวเวอร์ เลขที่ 195 ถนนสาทรใต้ แขวงยานนาวา เขตสาทร กรุงเทพฯ

10120 โทรศัพท์ 0-2677-2000 โทรสาร 0-2677-2222

ที่ปรึกษาทางการเงิน -ไม่มี-

ที่ปรึกษากฎหมาย -ไม่มี-

6.2 ข้อมูลสำคัญอื่น

-ไม่มี-